
Non simus parvuli fluctuantes, ct circumferamur omni vento 
doctrinae in nequitia hominum, in astutia ad circumven- 
tionem erroris) Veritatem autem facientes in charitate, 
crescamus in illo per omnia, qui est Caput Christus. 

V: eri tatis amorem animis hominum in- 


didisse Supremum rer.uim Conditorem, 
satis, compertum es3eexeo potissimum 
arbitramur, .quod . ferme omnes verumf 
agnoscere pcroptent, decipi autem et» 
malum, et turpe soleant existimare. 
Sed tanta) est naturae humanae imbe- 


cillitas, ut pauci veritatem assequantur, 
cum in errorem perSaepe mens nostra 
delabatur innumeris prope fallaciis un-> 
dique circumventa. Atque utinam de» 
erroribus iis ageretur, qui neque inco>- 
lumitati societatis obesse, neque virtu- 
tum incremento adversari viderentur. 

At quoniam immoderatis animi cupi- 
ditatibus mens crebro concutitur, iisque 
multiplici modo sauciata de rebus ju- 
dicat ad mores pertinentibus, mirum 
inde non est, e tam lacrymabili aber- 
ratione mala cuncta moralia procedere, 
quae humanam rempublicam per om- 
nes fere aetates iflfeliciter divexarunt. 

Exitiosis hisce malis pro viribus oc- 
currere hominis cuj usque munus est, 
qui bono fruitur societatis: quo magis 
igitur ad errorum tenebras, quae cau- 
sae sunt effectrices malorum, procul 
abigendas eos adlaborare oportebit* quo- 
rum labia Scientiam custodire tenen- 
tur, (i) quosque sal terraB, mundi lu- 
cem appellat Evangelic» Veritas? (2) 

Ast cum in tanta colluvie opinionum, 
varietate, ac pugna non raro contingat, 
juniores theologos in perquirenda ‘ ve- 
ritate sibi derelictos a recto tramite 
desciscere, atque in ipso investigationis 
exordio ab ea longissime abduci; hinc 
de re tam gravi non inutilem prorsus 

(1) Malach. a. 7. 

(a) Mattb. 5 . x 3 . 14. 

instituere duximus sermonem, ut, quo 
fieri possit, lapsus periculum avertatur. 

Ad vos itaque, Adolescentes optimae 
spei^ futurum Ecclesiae nostrae decus, 
qui in Domini sortem jam advocati 
estis, ad vos orationem convertimus, 
vosque toto pectore hortamur, ut dum 
ad disciplinas theologicas animum in- 
tendere cupitis, errores adhuc in tiro- 
cinio praecavere summopere studeatis. 
Haec nostra sunt vota. Quae ut pro- 
spere omnino cedant, tutam vobis nor- 
mam sectandam exhibemus, quam hisce 
verbis Paulus tradidit Apostolus ad 
Thessalonicenses Ep. i. Gap. 5. Omnia 
probate, quod bonum est tenete, ab 
omni specie mala abstinete vos. 

Quae verba perpendere, explanare, ac 
probe intelligere operae pretium heic 
est; cum monita contineant numero 
quidem pauca, sed pondere gravissima. 

Haec quippe si prae oculis habea- 
mus, si accurate scrutemur, si fideliter 
custodiamus, uberrimum meditationum 
nostrarum fructum percipiemus, Veri- 
tatis agnitionem. 

Omnia probate , inquit Apostolus: 
tempora siquidem eheu ! plurimum 
theologicis disciplinis infausta, quibus 
ad aliquid firmandum satis erat asse- 
rere: Ita ait Philosophus , jam praete- 
riere: (i) non amplius in verbo magi- 
stri jurandum est, cum e scholasticorum 
captivitate eductae fuerint sacrae di- 
sciplinae. Viro Theologo omnia proban- 
da sunt, non ita sane, ut intellectus 
audeat arcana Dei metiri, quemadmo- 
dum incassum pertentarunt pseudo-phi- 
losophi recentiores, qui non secus ac 
veteres in suis cogitationibus turpiter 
evanuerunt. (2) Omnia probanda sunt, 
non quidem naturali ratione tantum 
duce; nam, divina Revelatione seclu- 
sa, circa notiora Ethices officia mens 

( 1 ) Vitiosum boc philosophandi genus, quo totum 
auctoritati humanae, nihil rationi tribuitur, hisce 
verbis a Tullio reprehenditur L. i. de Nat. Deor ^ 
Cap. 5. = Nec vero probare soleo id quod de py- 
thagoreis accepimus, quos ferunt, si quid affirmarent 
in disputando, cum ex iis quaereretur, quare ita 
esset, respondere solitost ipse dixit: ipse autem erat 
Pythagoras. Tantum praejudicata opinio poterat, ut 
etiam sine ratione valeret auctoritas. =s= 

(a) Ad Rom. i. ai. 

humana, utcumque perspicax, semel 
atque iterum deficere visa est. Confe- 
rantur hac de re Tullius in Tuscula- 
nis, de Legibus, de Finibus, Arnobius 
adversus Gentes, Lactantius de Falsa 
Philosophorum Sapientia, Eusebius in 
Praeparatione E vangelica; atque in com- 
perto erit, ab ipsis universalibus atque 
evidentissimis morum principiis in plu- 
ribus aberasse praeclariores antiquitatis 
Sapientes, laudibus- identidem efferen- 
do quae vituperatione digna sunt, vel 
quae sunt honesta criminando. 

Omnia probanda sunt; sed in re no- 
stra rationem famulatum, non impe- 
rium habere necesse est; veritatem e- 
nim per ea media scrutari tenemur, 
quae theologicis disciplinis apprime 
conveniunt. Haec porro media ipsi sunt 
fontes, e quibus ea cuncta promanant, 
quae sive ad fidem, sive ad morum 
pertinent institutionem. 

Quamobrem cum veritatum omnium 
theologicarum fons praecipuus divina 
sit Revelatio, ad ipsam veluti ad infal- 
libilem, tutamque normam confugiamus 

oportet: Voce namque Domini , inquit 
Clemens Alexandrinus, Voce Domini 
probamus quod quaerimus, quae est 
magis fide digna, quam quaevis de- 
monstratio, vel potius, quae sola est 
demonstratio (i). 

Si de ea Revelatione sermo sit, quae 
Sacris in Codicibus continetur, utilis 
haec est, Paulo teste, ad docendum, 
ad arguendum, ad corripiendum, ad 
erudiendum in justitia, ut perfectus 
sit homo Dei ad omne opus bonum 
instructus (a): hanc omnis salutaris ve- 
ritatis fontem , morumque disciplinae 
appellant Tridentini Patres (3): In ipsa 
reperiri fatetur D. Augustinus ea omnia 
quae mores vivendi respiciunt, praeci- 
piendo quippe Scriptura Charitatem , 
cupiditatem culpando mores hominum 
informat (4)* Ad hujusmodi fontem ac- 
cessere tandem quoties vel de fide vel 
de moribus ageretur utri usque Testa- 
ti) Xj. 7. Stromatum. 

(a) a. Tiro. 3 . 16. ■' 

( 3 ) Sees. 4 - Decr. de Canonicis Scripturis. 

(4) Dqftr. Chr. L. a. C. 9. L. 3 , C. 10. 

menti Patres, Apostoli, ac ipse Serva- 
tor Christus, qui Judaeos alloquens di- 
xit scrutamini Scripturas, (i) 

Quamvis ergo praejudicata ratio ex 
adverso refragari videatur, si per ex- 
pressam Revelationem theologica eno- 
detur controversia, Revelationi standum 
est: infallibili namque innixum aucto- 
ritati judicium nostrum a veritate haud 
unquam deflectet. 

Ast ubi per expressam Revelationem 
definiri nequeat controversia, tum, si fie- 
ri possit, e principiis revelatis legitima 
demonstratione veritatem opus erit de- 
ducere. In ejusmodi conclusionum gene- 
re de errore suspicandum non est, cum 
ipsae in Fidei principiis veluti conse- 
ctaria in antecedentibus comprehen- 
dantur, ab iis necessario profluant, at- 
que ita cum fide colligatae sint, ut e- 
jusdem objectum materiale constituant. 

Verum non semper, non in omnibus 
ex Verbo Dei scripto immediate patet, 
vel mediate per ratiocinium dubiorum - 
resolutio. Quocirca attendenda insuper 
(i) Joan. 5 . 39. 

est, summaque excipienda veneratione, 
non a privata, non ab humana aucto- 
ritate proposita, sed divinitus recepta, 
sed a constanti Pastorum successione 
ad nos usque deducta Traditio, quae 
et ipsa divinam nobis exhibet Reve- 
lationem. Inhaerendum igitur unanimi 
Sanctorum Patrum consensui, qui di- 
vinae sunt Traditionis solertissimi cu- 
stodes, fidissimi testes, quosque Deus 
dedit ad consummationem Sanctorum 
in opus Ministerii in aedificationem 
Corporis Christi (i). 

Fons alter aeque infallibilis aucto- 
ritatis judicium est Catholicae Eccle- 
siae, quae veluti columna ac firma- 
mentum Veritatis habenda est, (a) sive 
per universum orbem dispersa, sive in 
Conciliis oecumenicis collecta, sive per 
Supremum ipsius Caput Petri Succes- 
sorem de fide vel moribus quidquam 
decernat. Conciliorum igitur oecume- 
nicorum Canones studiosissime consu- 
lant sacrae theologiae cultores, Epi- 

(t) Ep. ad Ephes. 4- >*• 

(a) i. ad Timot. 3. i5. 


Digitized by Google 



xr 


stolas Romanorum Pontificum decreta- 
les obsequenter excipiant, eorumque 
acquiescant Oraculo ad instar Hippo- 
nensis Episcopi in causa Pelagii scri- 
bentis: Duo Concilia missa sunt ad 
Sedem Apostolicam: inde etiam rescri- 
pta venerunt: causa finita est (i). 

Hactenus de indefectibilis auctoritatis 
fontibus, unde citra erroris discrimen 
poterit Vir theologus tum dogmaticas 
tum morales educere conclusiones. 

Tertium doctrinae sacrae fontem Con- 
ciliorum particularium sanctiones con- 
stituunt, nec non pastorales Episcopo- 
rum epistolae, quae absque inverecun- 
dae temeritatis nota sperni non possunt. 
Quanti habenda sit hujusmodi Conci- 
liorum auctoritas Nicaena Synodus a. 
hisce verbis perspicue declarat : (a) 
Locales Synodos.... amamus , ample- 
ctimur, recipimus: earum etiam divi- 
nitus inspiratas canonicas constitutio- 
nes, et utiles legislationes summa ob- 
servantia colimus. = De Episcopis au- 

(i) D. Aug. Serm. i3i. De verbis Apost. 

(a) Cone. Nicaen. a. Aetione 3* 

tem Martyr Ignatius haec habet: = 
Decet itaque vos obedire Espicopo, et 
in nullo illi refragari = . (i) Quin etiam 
nonne potissimum de Episcopis Christus 
ait: spe Qui vos audit, me audit: et qui 
vos spernit, me spernit ? (a). 

Interea tamen si ex fontibus jam 
enunciatis adhuc veritas non elucescat, 
eorum pervolvantur opera, qui de sacris 
disciplinis optime meriti fidei, morum- 
que doctrinam cum laude tradidere . 
Hi sunt, qui Theologorum nomine ve- 
niunt, ad quorum placita saepe etiam 
adire consuevit ipsamet Catholica Ec- 
clesia. Jure autem inter Theologos prin- 
cipem locum obtinent, quos in Caelitum 
album adscivit Apostolica Sedes. Pri- 
mum ergo, Candidati Lectissimi, Divum 
Thomam consulite , cui nemo in re 
theologica secundus, quique superemi- 
nenti perfusus lumine Solis ad instar 
praeteritorum omnium errorum, ac fu- 
turorum etiam tenebricosas latebras mi- 
rifice detexit : auream ejus summam 

(i) Ep. ad Magnesianos. 

(a) Lucae io. i6< 

praesertim diurna, nocturnaque manu 
versate, ibique refertissimum theologi- 
carum veritattim thesaurum reperietis. 
Tractatus quoque, Institutiones, Com- 
monitoria perlegite Seraphici Doctoris 
Bonaventurae , Antonini , Raymundi , 
Francisci Saiesii, Alphonsi de Ligorio, 
aliorumque Sanctorum, quos plane com- 
mendat maxima in rebus divinis eru- 
ditio, sincerus veritatis amor, eximia 
morum integritas, uno verbo, heroica 
in omni virtutum genere praestantia. 
Caeteros demum quos non perlaudare, 
sed enumerare tantum si nobis animo 
esset, longe nimis protenderetur Oratio, 
caeteros sectandos vobis proponimus 
insignes sacrarum rerum scriptores, qui 
rite conclusiones e fidei principiis de- 
promunt, qui studium partium abhor- 
rent, qui Ecclesiae vocem humiliter au- 
diunt, qui variis ac peregrinis hominum 
figmentis non abducuntur. 

En qua ratione doctrinam probare 
teneamur, nihil in re theologica pror- 
sus admittendo, quod divinis adverse- 
tur Eloquiis, quod Ecclesiae judicio 

non firmetur, quod Sanctorum, proba- 
torumque Virorum non communiatur 
suffragio., 

Quandoquidem , dum per auctori- 
tatem humanam quaestio dirimenda 
est, interdum evenire solet, ut valde 
inter se dijssideant graviores quoque 
theologi hinc ad avertendam errandi 
occasionem, prudenter utrinque libra- 
tis rationum momentis, alia tum Apo- 
stoli regula servanda nobis erit: Quod . 
bonum est tenete. ; . : i 

At ne bonum, sicuti par est, fideli- 
ter, firmi terque teneamus duo impedi- 
menta heic possent obesse. Primum et> 
gravius profecto foret, si eae animi do- 
tes nobis deessent, quae apprime ne- 
cessariae sunt ad veritates morales u- 
tiliter perdiscendas. ;; - i • 

Quoniam in malevolam animam non 
introibit Sapientia , nec habitabit in 
corpore subdito peccatis , (i) integer 
vitae, spectatisque moribus exornatus 
sit oportet qui sacras disciplinas exco- 
lit. Dum igitur veneranda Ethices Cliri- 

(i) Sap. i. 4- 

stiauae penetralia ingredimur, quidquid 
profanum est procul abscedat : non 
praesumptionis < tumore, non volupta- 
tum blanditiis, non effraenatis cupidi- 
tatibus sit voluntas affecta. Hisce nam- 
que immoderatis animi motibus si ea 
praepediatur, mentis aciem infirmat, 
mentem que infirmatam de vero bono 
recte judicare non sinit. Cum tantsfc 
porro mortalium sit hebetudo, ut a 
bono facile abducamur, ad verae Bo- 
nitatis Fontem, qui Deus est, mens no- 
stra se se convertat, atque intelligen- 
tiam fiducialiter ab Illo deposcat, qui 
dat omnibus affluenter, (i). 

Impedimentum alterum, quo quis a 
bono amplectendo potest nonnunquam 
detineri, inordinatus est amor partium, 
unde in rebus theologicis, quamquam 
liberis, exoritur intolerantia^ qua re nil 
sane deterius, nil magis sacrarum di- 
sciplinarum progressui contrarium as- 
serere non dubitamus. 

In disceptationibus ad officia Chri- 
stianae vitae spectantibus morum do- 
ti) Jacob. i. 5. 

ctores extitere non pauci, qui, suas 
opiniones obtrudere ausi, eas plus ae- 
cmo tutati sunt, ac pro arbitrio veluti 
ex tripode pronunciarunt ubi conticuit 
Ecclesia. Systhemata hujusmodi, quae 
ab eximio sextidecimi saeculi philo- 
sopho idola theatri scite appellantur, 
veritatis obstant inquisitioni, ac erroris 
«raebent occasionem. Per haec siqui- 
dem e principiis quamquam veris ab- 
surda consectaria saepenumero dedu- 
cuntur: per haec non quod rationum 
et vis et copia suadent, sed quod prae- 
judicatorum hominum placitis consen- 
tit pro aris et focis defenditur: per 
haec tandem argumenta, qualiacumque 
sint, in subsidium advocantur, ut causa, 

pro qua juratum est, totis viribus ful- 
' Exitialis hujusce theologici abusus 
exemplum de medio aevo perhibe 
historia. Ea per obscura saecula, cum 
dominatum haberet Stagynta * 

sophus, implicata Peripateticorum dog- 
mata magis in scholis existimabantur, 
quam Sanctorum Patrum auctoritates. 

Athenaea, Gymnasia futilium disputa- 
tionum clamoribus resonantia veluti a- 
rena conflictus evaserant; catholici scri- 
ptores quin sensu literali ac proprio 
Divina interpraetarentur eloquia, sen- 
sus potius mysticos, figuratos, arcanos 
in iis adinvenire satagebant. At quor- 
sum tandem haec omnia? Quodnam 
emolumentum inde nactae sunt theo- 
logicae disciplinae? Quid eis profuere 
captiosae verborum circumventiones ? 
Quid imperviae distinctiones? Quid a- 
niles quaestiones? Ex hisce profecto, 
ob quae tot volumina exarata fuere 
totque praeclara defecerupt ingenia, ne- 
que Religionis scientiam profecisse ex- 
ploratum omnino est, neque utilitatem 
Christi fidelibus advenisse. Aspera sic 
dialecticae captivitate sacrae discipli- 
nae jamdiu detentae fuere, donec ef- 
floruerint saeculo decimosexto, et se- 
quentibus qui, inanibus concertationi- 
bus praetermissis, veritate studiose, 
perspicue, valide conquisita, tradita, 
firmata, in pristinam dignitatem, venu- 
statemque theologicam doctrinam re- 
L. /• a 

stituere . Summopere commendantur 
hac de re Fischerus, Polus, Echius, 
Cochlaeus, Canus, Bellarminus, quibus 
adjicere percarum nobis est duplex 
liujusce patriae decus, Sadoletum, at- 
que Cortesium; qui omnes opere simul 
ac scriptis adversus tum undique gli- 
scentes novatorum errores fortiter di- 
micarunt (i). Haec, Candidati, Viro- 
rum, quos indicavimus, ante oculos 
semper habeamus, haec amodo secte- 
mur conspicua vestigia. Quod si in re- 
rum ambiguitate paria nobis hinc inde 
se se offerant rationum momenta, ne 
factionum partibus abripi animum no- 
strum patiamur, neque minus probatis 
hominum opinionibus improvide ac per- 
tinaciter adhaerere: Duo quippe sunt 
vitia inimica inventioni veritatis; prae- 
sumptio priusquam veritas pateat , et 
cum jam patuerit , praesumptae defen- 
sio falsitatis (a). Inspiciendum itaque 
potius, quidnam propius ad divinam 

(i) Videatur Andres: Origine , Progressi, e stato 
attuale d' ogni letteratura. Toin. 7, cap. 5 . 

(a) D. August. lib. a. de Trin. c. 1 . 

revelationem accedere videatur, quid 
magis sanctorum Patrum doctrinae con- 
forme sit, quid Ecclesiae consuetudini, 
ac spiritui consentaneum. Ita sane, u- 
troque impedimento, de quo jam su- 
mus loquuti, sollicite remoto, futurum 
non dubitamus, ut in judiciis ferendis 
per nos adarnussim serventur Apostoli 
verba == Quod bonum est tenete = . 

Plurimi tandem sunt, qui theologo- 
rum nomen immerito sibi attribuere 
conantur, in quos illud converti posset 
Isaiae: V eh! qui dicitis malum bonum, 
et bonum malum , ponentes tenebras 
lucem , et lucem tenebras (i). Horum 
alii, ut divini Institutoris verbis uta- 
mur, (a) alligant onera gravia, et im- 
portabilia, et imponunt in humeros 
hominum ; viam scilicet virtutis imper- 
viam omnino describunt, legem adeo 
implicant, ut ipsius custodiam arduam 
nimis efficiant: alii ex adverso habe- 
nas vitiis laxando, pravisque indulgen- 
do animi motibus latam ad interitum 

(l) Is. 5 . 20. 

(a) Mattb. a3. 4- 




XX 


viam aperiunt. Porro si ex postremo 
Pauli monito ab omni specie mala ab- 
stinere necesse est, duo haec rigidio- 
rum, atque laxiorum extrema sedulo 
cavere tenebitur junior theologus, nam, 
ut ait Seraphicus Bona ventura (i) , pri- 
mum desperationem, alterum praesum- 
ptionem inducit. Quapropter etiam at- 
que etiam studendum est, ut media, 
quo fieri possit, via incedamus. Quem- 
admodum enim non absque sceleris no- 
ta gravari potest jugum , quod ipsa- 
met leve , ac suave pronunciat Divina 
Veritas, (a) item sine noxa plus aequo 
iter explanari nequit, quod angustum 
Evangelica tradunt Oracula (3). 

Si ergo mali speciem atque pericu- 
lum vitare velimus, id autem semper 
velle debemus, hujusce generis scri- 
ptores penitus a nobis despiciantur. 
Quod si res quandoque ferat, ut eorum 
operibus utendum sit, quidquid obscu- 
ritatem sapit vel novitatem, quidquid 

(i) Compend. Theol. 

(a) Matth. n. 3 o. 

( 3 ) Ibid. 7. 14. 

a doctrina alienum apparet, quam Ca- 
tholica recipit Ecclesia, omnino rejicia- 
tur. Quae porro cautio magis magisque 
adhibenda erit, si de iis scriptoribus 
loquamur, qui per schisma, vel haere- 
sim Ecclesiae Christi unitatem aut fi- 
dem abdicarunt . Verum quidem est 
inter hosce quamplures reperiri, qui 
affabre nonnullas inlustrarUnt veritates, 
in quibus cum catholicis sentiunt. Ita 
prae caeteris commendatur Anglus Dit- 
ton, qui Christianae Religionis verita- 
tem per ejus divini Institutoris miram 
resurrectionem adversus incredulos ve- 
luti mathematice demonstrat; ita Sa- 
muel Clarkius, qui, duce ratione, Su- 
premi Numinis invicte comprobat exi- 
stentiam, ejusque attributa; ita Guilel- 
mus Derham, qui triumphum agit in 
atheismum ex operibus creatis; ita de- 
mum Eulerus, Binghamus, Basnagius, 
Buddeus, qui de revelatione, de anti- 
quitatibus ecclesiasticis, de ecclesiasti- 
ca historia, de sacra theologia in lu- 
cem optima prodiere. At quoniam pra- 
va imbuti fide in pluribus novatores a 

catholicis dissentiant, saepe minus pro- 
banda in eorum operibus adinveniun- 
tur principia, saepe sub mele venenum 
latitat, anguis sub herba. Semper igi- 
tur suspecti habeantur eterodoxi scri- 
ptores, et quamvis per veniam aposto- 
licam impune consuli possint, in eo- 
rum tamen consultatione caute proce- 
damus oportet, ne lethali veneno infi- 
ciamur boni specie decepti. 

Verum ad unguem ut serventur A- 
postoli verba, ab omni specie mala ab- 
stinete vos , alterum quoque scopulum 
in theologicis exercitationibus evitare 
curabimus, jurgia videlicet, contume- 
lias, irrisiones, cui scopulo impegisse 
non paucos, experientia docet. Hac in 
probrosa disserendi ratione non modo 
speciem mali apparere, sed malum re- 
vera consistere ex eo luculenter pate- 
scit, quod qui divinis in rebus verita- 
tem assequi, vel aliis probare enitun- 
tur non litigiosos, sed mites modera- 
tosque seipsos exhibere necesse est: (i) 
Christi enim exemplo ... qui tantum 
(i) i. Timot. 3. 3. 

abfuit ut ultro maledixerit , ut etiam 
maledicenti non minaretur, sumus ita 
affecti oportet , ut nec inferre injuriam 
velimus , nec si acceperimus referre. 
Haec Gortesii jam perlaudati aurea 
sunt verba de Itinere rom. D. Petri, 
qui eodem loco ad rem nostram sic per- 
git: = Si sanctissimos, doctissimosque 
viros enumerare velim, qui cum adver- 
sus apertos fidei hostes scriberent a 
christiana tamen modestia non reces- 
serunt; illis, opinor, mirum videbitur, 
qui remotis jurgiis et obtrectationibus, 
ipsum verum nec satis recte inquiri, 
nec facile inveniri posse arbitrantur. 

* Scribunt Origenes in Celsum; Eusebius 
in Porphyrium; Basifius, Nazianzenus 
in Julianum... At quos hostes, quam 
acres, quam impios, bone Deus ! Ar- 
guunt illi quidem insaniam, furorem 
opposita ratione veluti quibusdam ca- 
tenis injectis compescere nituntur, ho- 
stem denique appellant, ea tamen ra- 
tione, ut non stomacho indulgere, sed 
pietatis rationem habere videantur. Nec 
tamen adversus eos scribebant, qui di- 

verso sensu atque caeteri quippiam in 
sacris literis interpraetarentur, aut qui 
divinos libros impietati suae patrocina- 
ri vellent, sed eos qui tamquam furiis 
exagitati, aris, templis, universaeque 
reipublicae christianae bellum indixe- 
rant.... Sic Basilii frater Gregorius in 
Apollinarium, in Eunomium, in Mani- 
chaeum; Tertullianus adversus Valen- 
tinianum, et omnes haereses; Augusti- 
nus in Manichaeos, in Donatistas, in 

Eutychen Leo; adversus alios alii 

Sciebant enim, facile pro maledictis 
maledicta referri, sed ratione pugnare 
id vero longe esse difficillimum = (i) . 
En quibus armis pugnaverint veteres 
Apologistae pro fidei causa vindicanda: 
quos ut laudabiliter imitemur, tam ab- 
surdo tam criminoso contentionum ge- 
neri aditum percludamus. 

In divinis itaque disputationibus se- 
date a viro theologo disserendum est, 


(i) Greg. Cort. parte i. Oper. Edit. Pat. 1 . r. 
pag. 219. tract. de itin, rom. D. Petri ab eo con- 
scripto adversus Udalricum Yelenium Lutberi gre- 
galem. 

non furendum, non debacchandum. Se- 
cus qui ageret, grave etiam vulnus in- 
ferret Religioni; nam quo atrocius in- 
juriis feriuntur ipsius adversarii, quin 
Ecclesiae concilientur, veritati, quam- 
vis perspectae, eo acrius obsistunt. 
Maximum quoque theologicarum di- 
sciplinarum detrimentum inde conse- 
quitur, cum earum dignitas pene vile- 
scat, si pro argumentorum gravitate 
ac firmitate, quibus pertractandae sunt, 
adhibeantur convicia. 

Cuncta haec, quae de Pauli Apostoli 
monitis hactenus pro munere nostro 
tradidimus, cuncta ad profectum ve- 
strum, Juvenes studiosi, jam in ipso 
institutionum nostrarum limine nobis 
edisserenda constitueramus. Unum hoc 
restat, ut veneranda hujusmodi monita 
probe teneatis, aliisque suadere nita- 
mini: haec haud unquam a mente ve- 
stra recedant, nec recedant a corde, ne 
sitis velut parvuli fluctuantes et cir- 
cumferamini omni vento doctrinae (i) 

Cum interim sui metam nostra jam 

(i) Eplies. 4 - 14. 

jara attingat oratip, ad eorum, quae 
diximus coronidem nobis adhuc supe- 
rest, Lectissimi sacrarum disciplinarum 
Cultores, ut hasce, qualescumque fu- 
turae sint, lucubrationes vobis offera- 
mus, hoc uno contenti, quod primum 
in majorem Dei Optimi Maximi gloriam, 
deinde in vestram cedant utilitatem. 
Quidquid porro in nostris institutioni- 
bus erimus tradituri, ne existimetis for- 
tasse , ad vos undequaque perficien- 
dos id plane sufficere. Nil aliud haec 
sunt, quam aedis in posterum extruen- 
dae fundamenta praejacienda. Itaque 
cum prope infinita sit rerum addiscen- 
darum copia, atque varietas; cumque 
longaevior aetas impar sit ad omnes 
sacrarum disciplinarum recessus peni- 
tus introspiciendos, haec, quae pertra- 
ctanda a nobis erunt, non secus ac e- 
xordia spectate eorum, quae amodo 
vobis perscrutanda manebunt ? Hinc 
studia vestra nec moram, nec finem 
patiantur; arbores enim, quae ramos 
vere protendunt, ac foliis, floribusque 
ornantur, quid sodes prodessent, si po- 

stero tempore uberes fructus non ede- 
rent ? Agite ergo : auspicatissimum hoc 
sit primordium et incrementi et gloriae, 
quam sacrae disciplinae a vobis expe- 
ctare videntur. 

Hisce omnibus paraenetica oratione 
satis superque absoluta, institutoris mu- 
neri jam functos fuisse arbitramur: re- 
liquum nunc est, ut catholici quoque 
scriptoris partes agamus. Quocirca, si 
quod absit, emendandum aliquid in in- 
stitutionibus nostris fortasse prodiret, 
praeter animum id nobis irrepsisse sibi 
suadeant Lectores. Sciant vero susce- 
ptum opus nos obsequenter irrefraga- 
bili subjicere Apostolicae Sedis judi- 
cio, in qua, ut concludamus cum oe- 
cumenica Synodo octava, immaculata 
est semper reservata Religio , et san- 
cta celebrata Doctrina, (i). 


(i) Concil. Constantii). 4- Actione a. a 

PROLEGOMENON 


IN ETHICES CHRISTIANAE INSTITUTIONES 


\ 

Cum primum disciplina quaelibet sive di- 
vina sive humana pertractanda suscipitur, 
congruum semper omnibus visum est ejusdem 
in antecessu notionem accurate tradere, at- 
que perspicue naturam explanare, ut optime 
noscat jam ab exordio intellectus, quale su- 
bjectum meditationibus ejus proponatur. Ita 
sane recta ratio nos edocet, ita rerum di- 
cendarum ordo requirit : in primis enim 
mens addiscentis imbuatur oportet verita- 
tibus generalibus, unde caetera proficiscun- 
tur, ut .pedetentim a notioribus ad remo- 
tiora progrediatur. Qua de re, quoniam o- 
peris cujusque titulum vix legenti primo 
postulandum occurrit, quid rei sit, de qua 
tractatio instituitur, jam huic instantiae bre- 
vi satisfacimus definitionem Ethices Chri- 
stianae per hujusmodi verba exhibentes: 

= Disciplina illa praestantissima , qnae 
praesertim ex principiis divinitus revelatis 
viam, et rationem tradit, quibus humanae 
perficiantur actiones, ac dirigantur ad finem 
ultimum, hoc est ad aeternam beatitatem 
assequendam. Ethice christiana communi 
theologorum suffragio nuncupari solet. = 
Qualia sint hujusce disciplinae objectum , 
fundamenta , munus et finis ex allata mox 
definitione consequitur. Humanae quippe 
actiones objectum constituunt, circa quod 
versantur Ethices Christianae institutiones: 
praecipua ejusdem fundamenta in divina 
continentur revelatione, quae tamen, uti 
in paraenesi dictum est, fontes secundarios 
non excludit: munus est actiones corrigere, 
honestare, atque in finem deducere: finis 
tandem duplex statuitur; eo namque Chri- 
stianae moralis cuncta referuntur officia , 
ut homo seipsum perficiendo, caeteros dili- 
gendo, Summum Bonum colendo vitam recte 
traducat; ac per vitae sanctimoniam futura, 
in qua vera felicitas sita est, immortalitate 
fruatur. 

Quae cum ita sint, ecquis hominum tam 
vecors, tam ignavus effingi potest, qui tan- 
tae disciplinae venustate, dignitate, prae- 
stantia non adficiatur? Profecto, si rerum 
praecellentia ex utilitate potissimum ac ne- 
cessitate aequum est dimetiri, divinis prope 

laudibus efferendam e9se quis neget Ethicem 
Christianam, qua, cum ad virtutem, vcram- 
que felicitatem perducatur homo, nil utile 
magis, ac necessarium existere, aut exco- 
gitari posse videtur P Verum non diffitemur, 
plura cum morali philosophia disciplinam 
hanc habere communia, nullamque hujusce 
fere partem adesse, quae non parum ab ea 
nanciscatur muniminis, atque adjumenti. 

At nihilosecius cavendum est, ne invicem 
una cum altera confundatur: etsi namque 
in eo ambae conveniant, ut ad honestatem 
dirigant hominis mores, ejusque felicitatem 
intendant, reapse tamen adeo differunt in- 
ter se, ut Ethica christiana veluti domina 
habenda sit, eique moralis ancilletur phi- 
losophia. Tanti discriminis plura capita fore, 
cuique jam satis liquet utriusque fundamen- 
ta, finem, effectus insimul comparanti. 

In primis enim si mentem ad principia 
convertamus, quibus moralis fundatur phi- 
losophia, haec quidem firma aeque ac in- 
defectihilia fatemur, cum sint eadem juris 
naturae prima ac generalia praecepta: at- 
tamen divinae auctoritati non innititur haec 
morum disciplina, neque a fontibus revela- 
tis, sed ab infirmo rationis lumine veritates 
educit. Item non finem supernaturalem ho- 
mini proponit, non finem ultimum, non sem- 
piternum illud regnum, in quo mors ultra 

non erit, neque luctus, neque clamor, neque 
dolor erit ultra, (i) sed naturalem conqui- 
rit felicitatem liujusce vitae ambitu con- 
clusam. Si tandem effectus conspiciantur, 
impar omnino ea dici potest ad hominem 
perficiendum, quia, uti Lactantius ait, nec 
instruit ad justitiae munera, nec officium 
hominis, rationemque confirmat < (a) 

Experientiam si consulere libeat, amplum 
de hac naturalis philosophiae insufficien- 
/ tia praebet argumentum antiqua eorum hi- 
storia, qui, cum in scientia morum versati 
maxime forent philosophorum nomen sihi 
vindicarunt. Hi enim dicentes , se esse sa- 
pientes, stulti facti sunt.... commutaverunt 
veritatem Dei in mendacium, (3) adeo ut 
se ipsos, caeterosque plurimos turpissimis 
erroribus, ac moribus infecerint, macula- 
rint. 

Ex pluribus, quae de variis sectis heic 
possent afferri, pauca veluti ad specimen 
seligamus. De Summo Bono, uti de re ma- 
ximi momenti valde disputarunt Ethnici 
Philosophi: at quaenam, quotque commenta 
ab iis invecta fuere? Alii cum Aristippo (4) 

(i) Apoc. ai. 4- 

(a) Instit. divin. I. 3. de falsa Sap. philosoph. Cap. i3. 

(3) Ep. ad rom. x. aa. a5. 

(4) De Aristippo vide Athenaeum 1. ia. Epiphaniam 1. 3 . ad- 
versus haereses. Lactantium 1. 3. divinar. Instit. De falsa Sap. 
philosophorum Cap. 7 . 

in voluptatibus corporeis illud constituere 
non erubuerunt; alii in animi voluptate fo- 
re cum Epicuro (i) sunt arbitrati. Zeno (2) 
Summum Bonum asseruit in vitae congruen- 
tia cum natura; Stoici, ac ipse Cicero (3) 
in virtute; Peripatetici (4) in bonis 6imul 
animi, corporis, atque fortunae. Si vero ad 
alia controversiarum genera transeamus, 
nonne voluntariam mortem suaserunt Pyta- 
gorici (5) cum Stoicis, ac romanae sapien- 
tiae principe Catone ? Post Socratem nonne 
Academici docuere nihil percipi posse? (6) 
Quid porro de eodem Socrate dicamus, qui, 
quamvis aliis prudentior, in multis erravit 
et ipse? Si Hieronymo et Lactantio fides 
habeatur, (7) ejus effatum celebre fuit =Quod 
supra nos nihil ad nos. Quid de Platone, (8) 
qui de Republica, cum omnia omnibus com- 


( 1 ) De Epicuro vide Laertium in Epie. Tullium 1. x. da 
finibus. Senecam de vita beata. 

(а) De Zenone vide Laert. de Zen. Git. Cicer. 1. de finib. 

(3) De Stoicis vide Lactant, loc. cit. Cicer. 1. 5. Tuscul. 
1 . 1 . de leg. 1 . 4 * et 5* de finib. 

(4) De Peripateticis vide Aristotelem 1. 1 . moralium C. 8 . 
Cicer. 1 . 4. de finib. 

(5) De Pvtagorici 3 vide Lact.loc. cit. Cap. 18 . 

( б ) Do Academicis vide Cicer. 1 . Academic. quaest. 

( 7 ) De Socrate vide Hieron. apolog. advers. Rufinum. La~ 
ctant. loc. citat. Cap. ao. 

( 8 ) De Platone vide Aristot. 1. a. de repub. » Eusebium 
praepar. evangcl. 1. i3. Cap. ia. D. Epiphanium 1. 3. advers. 
haeres. D. Chrysostomum Hom. 1 . in Mat. Lact. eod. loc. 
Cap. ai. aa. 

L. 1 . 3 

munia esse debere affirmaret, non excepto 
conjugio, hominem pecudibus aequavit, vir- 
tutem sustulit castitatis, fidemque nuptia- 
lem abrogavit? Quid de Aristotele, (i) quem 
in pluribus a se ipso dissidere Minucius Fe- 
lix ostendit? Quid demum de Carneade ( 2 ) 
qui nullum virtutem inter ac vitium di- 
scrimen agnoscens exitiale dogma praedi- 
cavit, quod et recentioribus permultis ar- 
risit, sola nempe utilitas justi mater et ae- 
qui? (3) 

Neque minus quam veteres in moralibus 
desipuisse constat recentiores philosophos 
revelatione posthabita. Eo namque pervenit 
rationis abusus in plurimis posterioris aevi 
scriptoribus , qui de philosophiae gloriantur 
restauratione, ut ipsae rerum notiones et 
nomina in eorum operibus omnino perver- 
tantur; ut divinarum, humanarumque legum 
eontemnatur auctoritas; ut communia quo- 
que naturae labefactentur principia. In tanta 
hujusmodi pseudo-philosophorum copia, cum 
persequi omnes satis nobis otii non sit , 
Hobbesium, {4) Spinosam, (5) Helvetium (6^ 

( 1 ) De Aristotele vide Octav. Minue. Felit, apud Arnobium 
disputat, adversus gentes. 

(a) De Carneade vide Lact. lib. 5. Div. Inst. de Justitia 
Cap. iS. 

(3) Horat. lib. i. Sat. 3. 

(4) De Cive. 

{5} Tract. tbeolog. polit. (6) Dc Spiritu. 

Puffendorphium, (i) Coccejum (2) percensere 
sufficiat. Horum dogmata si consulamus , 
omnes uno ore conveniunt in lege aeterna 
eliminanda, nihil suapte natura honestum 
fore aut turpe contendunt, totamque actio- 
num aequitatem vel injustitiam ab extrin- 
seco deducunt, hoc est a lege civili, a li- 
bero nutu imperantis. Proh! miranda plane 
philosophiae naturalis portenta, quae fundi- 
tus evertunt universam morum disciplinam. 

Fatemur equidem, phires, licet in pluri- 
ribus defecerint, iu multis tamen ad veri- 
tatem accessisse. At, divina auotoritate se- 
clusa, quidnam ponderis habent moralia phi- 
losophorum praecepta ? Cum varia, imo pu- 
gnantia saepe fuerint prolata, dubitandum 
erit, utrumne vera sint, vel falsa, ideo nec 
certa erunt, nec tuta. Ecquis autem homi- 
num talibus parere maluerit praeceptis, quam 
uti libertatis arbitrio ? Praeterea quamquam 
plura vera invenerit philosophia naturalis, 
ubinam apud cuj usque aetatis vel sectae 
philosophos reperiuntur morum principia, 
quae ab Evangelio depromit Ethica Chri- 
stiana ? Ubi caelibatus praestantia commen- 
datur? Ubi fortitudo, quae reluctantibus cu- 
piditatibus aere bellum indicit ? Ubi ea cari- 
tas, qua omnibus omnia factus ediscit homo 

(1) D* Jure- »at. et gent. 

(») UUieit. 1. groenruali ad Grotium. 

lugere cum lugentibus, egeno superflua tri- 
buere, inimicum diligere, pro persequente 
depraecari ? Quamvis igitur in philosophiae 
studio aetatem conteruerint, qui vulgo di- 
cuntur sapientes eo fine, ut felicitatis viam 
aperirent; hoc unum eorum laboribus com- 
probarunt, rationem scilicet naturalem si- 
bi relictam ad hominem perficiendum non 
valere. 

Verum, quod tota antiquorum ac recen- 
tiorum philosophia praestare non potuit, id 
solum efficit Doctrina Caelestis, quae divi- 
na illustratur revelatione : Dei siquidem 
praecepta, numero licet pauca , hominem 
penitus immutant, ej usque renovatio perfi- 
citur ope gratiae, quae nec studio, nec mer- 
cede comparatur. Perbelle hoc idem argu- 
mentum exornat dissertissimus Lactantius, 
qui postquam infirmitatem humanae philo- 
sophiae asseruerit, ei vim et efficaciam Chri- 
stianae moralis hisce verbis opponit: = Dei 
autem praecepta quia et simplicia, et vera 
sunt, quantum valeant in animis hominum, 
quotidiana experimenta demonstrant. Da mi- 
hi virum, qui sit iracundus, maledicus, ef- 
fraenatus; paucissimis Dei verbis 

Tam placidum, quam ovem, reddam (i). 

Da cupidum, avarum, tenacem: jam tibi 

(i) Ex Terentii Adelphis Act. 4. sc. 1. • / 

liberalem dabo, et pecuniam suam plenis 
manibus largientem. Da timidum doloris ac 
mortis: jam cruces, et ignes, et taurum con- 
temnet. Da libidinosum, adulterum, ganeo- 
nem: jam sobrium, castum, continentem vi- 
debis. Da crudelem et sanguinis appetentem: 
jam in veram clementiam furor ille mutabi- 
tur. Da injustum, insipientem, peccatorem: 
continuo et aequus, et prudens, et innocens 
erit. Uno enim lavacro omnis malitia abole- 
tur. Tanta divinae sapientiae vis est, ut in 
hominis pectus infusa, matrem delictorum 
stultitiam uno semel impetu expellat (i) =. 
Ex hisce, quae hactenus edisseruimus jam 
luculenter apparet a philosophia naturali to- 
to coelo distare christianam morum discipli- 
nam, utriusque fundamentis, fine, ac effecti- 
bus consideratis. Quibus in praesentiarum 
nil ultra addendum censemus, ut plena de 
ejusdem utilitate , necessitate, praestantia 
habeatur, numerisque omnibus absoluta 
commendatio. 

Antequam vero disciplinae pertractandae 
limina conscendamus, aequum omnino est, 
ut studiosis lectoribus institutionum nostra- 
rum methodus apprime innotescat. 

Quatuor in libros eas distributas volumus: 


(i) Lact. Firm. Instit. divin. 1 . 3 . De falsa sapientia Philo- 
sophor. Cap. a 6 . Edit, paris t. i. pag. 359. 

atque in immensa prope rerum congerie» 
quae nobis offert ir, operam dabimus» ut 
singulae institutionum partes mutuo nexu» 
quo fieri possit, inter se devinciantur» ut 
aliae aliis opportune succedant. Ita plane 
futurum confidimus, ut neque lucidus ordo 
desideretur, neque rerum delectus. 

Et quoniam opus est in primis objectum 
dignoscere, circa quod versatur scientia, 
quae traditur, in primo libro disserere con- 
stituimus de actibus humanis, tum quatenus 
ab homine rationali procedunt, tum quate- 
nus vel ab objecto vel ab extrinsecis adjun- 
ctis moralitatem adquirunt. 

Porro de moralitate actuum humanorum 
rectum haud unquam ferri poterit judioium, 
nisi prius normae perspectae sint, quibas 
eosdem conformari necesse est, turpe vero 
adversari: hinc quaenam sint hujusmodi nor- 
mae in secundo libro sedulo perquirendam. 

Cognita jam ex praemissis duplici regula 
morum, lege scilicet, atque conscientia, ei 
comparari poterunt actiones humanae: qua 
comparatione institnta, si convenientia vel 
pugna regulam inter et actam appareat, fa- 
cile tnm erit in libro tertio virtutem a vi- 
tio rite discernere. 

Verum tanta est humani generis ia. ma- 
lum propensio, ut non modo possibilis sit, 
sed ut plurimum contingat humanarum a- 

titionum a regulis morum aberratio. Inqui- 
rendum itaque superest, au et quae media 
supernaturalia misericors humanae naturae 
Creator ac Restaurator Deus ad lapsum vel 
impediendum vel reparandum concesserit? 
Quae media cum sint novae Legis Sacramen- 
ta, de hisce in postremo libra sermonem 
habere operae pretium eritg’ . , 

En, candidati Lectores, institutionum E- 
thices Christianae summatim vobis delineata 
contextio. 

Interim querelam in nos audire arbitra- 
mur: neque dubitamus supercilium attollere 
quempiam, atque ad nostrarum elucubratio- 
num censuram sic prosilire. Librorum co- 
pia, qui de moralibus rebus agunt, adeo in 
immensum excrevit, ut eos imminuere pro- 
desset magis theologicis disciplinis, quam 
augere. Jam plus aequo in hoc genere con- 
scriptum est. Solem igitur, admota face, in- 
lustrare contendit, ramusculum refert in 
sylvam institutionum auctor. Nova cum ne- 
queat proferre, nonnisi vetera, quae antea 
et a multis repetita fuere, quaeque lippis si- 
mul ac tonsoribus jam perspicua sunt in 
lucem denuo prodibit. Ita sane utilitatem 
nec minimam pariet ejus opus, neque plagii 
notam evadet. 

At nos, qui ad rixas prurientem animum 
natura comparatum non habemus, qui juxta 

Divi Augustini monitum (i) sine superbia 
de veritate praesumimus, qui sine saevitia 
pro veritate certare conamur, ultro quidem 
concedimus doctos pariter, atque indoctos 
de rebus moralibus nimium quantum con- 
scripsisse: concedimus, ad sacram morum 
doctrinam referri posse, quod de divina 
Scriptura ajebat Hieronymus: hanc universi 
praesumunt, lacerant , docent antequam di- 
scant (2). Quid vero inde? Ergo vel non 
scribendum, vel nova adinvenienda? Verum, 
bona objicientis venia, neutram consectarii 
partem admittimus. Etenim pro quibus no- 
stras exaravimus institutiones ? Pro sapien- 
tibus ? Absit. Si de iis ageretur, non scri- 
bere, sed ai Iere praestaret. Pro adolescenti- 
bus scribimus, qui rerum theologicarum pe- 
nitus ignari mox ad vestibulum sacrarum 
disciplinarum sunt accessuri: scribimus pro 
junioribus theologis, quibus veLftcaesto non 
sunt opera pervolvenda, vel etiam si forent, 
attentis opinionum varietatibus, dubietates 
parerent, confusionem inducerent: pro au- 
ditoribus nostris potissimum scribimus, quos 
ex munere in Ethices Christianae elementis 
instituere tenemur. Gum igitur nobis unice 
in animo fuerit non peritorum curiositatem 
explere, sed imperitorum utilitati consulere, 

(1) Lib. >. contra litterai Petiliam Cap. 39. 

(a) Ep. ad Paulinum. 

Jaborem nostram ex hoc capite veluti su- 
pervacaneum arguendum non esse putamus. 
Unde Plautina verba jure nobis tribuere 
liceat. 

Non videor meruisse laudem , 

Culpa caruisse arbitror, (i) 

Neque vero quid novum in institutioni- 
bus nostris expectandum erit. Nova per- 
quirant ubique Physicus , Mathematicus , 
Criticus, Historicus; veritates adhuc arca- 
nas explorare, asserere, probare nitantur. 
In naturalibus disciplinis , quae, inviolata 
fide, incrementum in dies obtinere valent, 
id non modo fas est, immo vero gloriosum. 
At contra in rebus theologicis nova procu- 
dere, ab antiquitate recedere non laudabile 
quidem, sed turpissimum semper et ubique 
retentam est; cum etenim sacrarum disci- 
plinarum principia a divina procedant Re- 
velatione, eadem semper sunt, nec eorum 
quidquam augere aut imminuere licet. Pro- 
fecto si profanas vocum novitates Timotheo 
devitandas praecipit Apostolus Paulas, quo 
magis a rerum novitatibus abstinendum ? 
Quamquam igitur non nova in hoc opere 
tradantur, non dedignentnr audire lectores, 
quid pro re nostra Divus proferat Augu- 
stinus: (2) Utile est , inquit ille, plures a 

(1) Plaut. in Trinummo. 

(a) L. 1. de Trinit. C. a. t 

pluribus fieri (libros) diverso stylo , non di- 
versa fide , etiam de quaestionibus iisdem, 
ut ad plurimos res ipsa perveniat, ad alios 
sic, ad alios autem sic: Si tandem hujus rei 
causa furti quis insimulare nos vellet, jam 
ad partem nostram tutandam insurgit, atque 
a plagii labe nos vindicat, qni per antono- 
masiam moralis appellatur Philosophus , di- 
cens: (i) Feneror inventa sapientiae, inven- 
toresque: adire etiam illa , tamquam multo- 
rum haereditatem juvat ... Etiamsi omnia a 
veteribus inventa sunt ; hoc semper novum 
erit, usus et inventorum ab aliis scientia, et 
dispositio. 

ETHICES CHRISTIANAE 

INSTITUTIONUM ' 

LIBER PRIMUS 


DE ACTIBUS HUMANIS . 


S- I- 

Duplici substantia cum omnes homines 
constent, quarum altera ceteris quoque a- 
nimantibus communis est , altera Summo 
Deo nos similes efficit, duplex item actuum 
genus humanae liquet competere naturae, 
quatenus homo et animal est et ens ratio- 
nale. Ad primum genus attinent actus mere 
naturales ac necessarii, cujusmodi sunt re- 
spiratio, circulatio sanguinis et humorum, 
aliaque similia, quae actus hominis appel- 
lari solent. Ad hosce referuntur etiam actus, 
qui, quamvis necessarii non sint, ah homi- 
ne tamen fiunt praeter animi advertentiam, 
praeter rationis consilium, praeter volunta- 
tis optionem, sicuti in dormientibus, in a- 
mentibus, in infantibus contingit. Aliud eo- 

rum actuum genus est, qui humani ideo 
nuncupantur, quod non brutis, sed homini 
dumtaxat ratione sibi propria, boc est cum 
advertentia simul ac deliberatione operanti 
conveniunt. Tanto discrimine actus hominis 
inter et actus humanos praenotato, quoniam, 
prioribus praetermissis, de posterioribus tan- 
tum sermonem instituere nostri muneris est, 
ab ipsa definitione, quam passim philosophi 
aeque ac theologi omnes recipiunt, eorum 
naturam accurate perquiramus. Actus huma- 
nus dicitur: quidquid a voluntate deliberata 
procedit. Traditam definitionem probat An- 
gelicus Doctor i. a. Quaest. i. Art. i;eam- 
que dilucide hisce verbis explanat: = Di- 
cendum, quod actionum, quae ab homine 
aguntur illae solae dicuntur humanae, quae 
sunt propriae hominis in quantum homo 
est. Differt autem homo ab aliis irrationa- 
bilibus creaturis in hoc, quod est suorum 
actuum dominus. Undie illae solae actiones 
vocantur proprie humanae, quarum homo 
est dominus. Est autem homo dominus suo- 
rum actuum per rationem, et voluntatem: 
unde et liberum arbitrium esse dicitur fa- 
cultas voluntatis et rationis. Illae ergo a- 
ctiones proprie humanae dicuntur, quae 
ex voluntate deliberata procedunt = Ha- 
ctenus de notione actus humani juxta Divi 
Thomae doctrinam. Interim animadvertimus 

dupliciter actum humanum a theologis con- 
siderari; nempe, uti scholastici ajunt, vel in 
genere naturae , et secundum physicam seu 
naturalem ejus entitatem , prouti a causa 
libera descendit, vel in genere morum utpote 
qui eorum regulis comparatus iisdem con- 
gruendo aut repugnando moralitatem ad- 
quirit. Opportuna nobis hac distinctione re- 
tenta, jam sponte fluit hujusce libri partitio, 
quem ideo bifariam dividentes ad primam 
partem actutum properamus. 

PARS PRIOR 
* 

DE ACTIBUS HUMANIS IN EORUM ENT1TATE 
PHYSICA PERSPECTIS. 

S- n. / ; 

Actus ut dicatur humanus, a voluntate 
deliberata procedat oportet ( ex §. i. antec. ) 
Duo ergo sunt necessaria humanarum actio- 
num principia, voluntarium scilicet, ac li- 
berum. Verum plura et saepe quidem vo- 
luntarie ac libere operanti adversari possunt 
obstacula, ad quae pro viribus removenda, 
quot, qualiaque ea sint, et quomodo facul- 
tates hominis impediant, rite dignoscere ne- 
cesse est. Quocirca res omnino postulare 
videtur, ut ea cuncta, quae pars prima 
complectitur, ad tria capita referantur, in 

quorum primo voluntarium in genere Spe- 
ctabimus, in altero de voluntario libero dis- 
seremus, in postremo impedimenta enume- 
rabimus, per quae auferri potest, vel minui 
voluntarium. Esto itaque 

CAPUT PRIMUM 

DE VOLUNTARIO GENERATI M. 

S- in- 
voluntarium ab Almaino parisiensi docto- 
re in suis moralibus Cap. ii. dicitur: quod, 
positis omnibus ad agendum requisitis , ab 
homine fieri potest vel omitti: Huic tamen 
definitioni nobis suffragari non licet; cum 
etenim in ea voluntarium adseratur quid- 
quid fieri vel omitti potest, libero sane ea- 
dem convenit, non omni voluntario gene- 
rarim sumpto: ad voluntarium quippe non 
modo liberum, sed et spontaneum pertinet, 
atque in ipso, quemadmodum in suo genere 
singulae species, utrumque continetur. Ma- 
gis autem ex eo definitionis!, apparet defe- 
ctus, quod, hac admissa, inferendum esset, 
beatos Deum non diligere voluntario, cum 
ita diligant, ut a divino amore abstinere 
non possint (*). 

(i) Praeter notatum, alii p fures et longe graviore» rn Ahnqidi 
«(exiiuu errore» prodiere. Neque id mirum : suum namque e»r. 



Merito igitur definitione scriptoris pari- 
siensis rejecta, doctrinae potius adhaeren- 
dum erit D. Bonaventurae, ac D. Thomae, 
qui una cum caeteris theologis voluntarii 
nomine intellignnt: quod procedit a princi- 
pio interno operante, praevia cognitione eo- 
rum, in quibus est actio (i). Ut ex allata 
definitione voluntarii natura penitus conspi- 
oiatur, animadvertere juvat, voluntarium 
vel positive per actionem, vel negative etiam 
per ejus omissionem ab interno procedere 
principio, a voluntate nimirum, quae est 
principium actus efficiens intrinsecum ope- 
ranti. Cognitio autem singulorum, in quibus 
est actio ad voluntarium insuper omnino 
requiritur juxta vulgatum illud: Nil voti- 
tum, quin praecognitum . Etsi enim aotus 


lamum is mercede tradiderat Ludovico XII, ejusque obsequi* 
et imperio cum Julio II. Romano Pontifici adversaretur, Apo- 
atolicae quoque Sedis auctoritati se se infensum exhibuit. 

(i) Eadem ferme ratione in Lib. 3. Eihieor: Cap. i. volun- 
tarium appellat Aristoteles - id, cujus principium est in agen- 
te cognoscente singula - . Philosopho stagyritae hisce consentit 
verbis D. Bonaventura in Lib. a. Sente nt: Distinet na. Quaest. 
3. - Duo sunt de ratione voluntarii, videlicet cognitio singu- 
larium, sive circumstantiarum, et quod operationi» principium 
sit intrinsecum — . Idipsum probat Angelicu», qui 1 . a. quaest. 
b. Art. I. ait: - Voluntarium dicitur esse secundum definitio- 
nem Aristotelis, Grego»» Nysseni, et Damasceni non soluta 
cujus principium eat intra, sed cuna additione scientiae. - 



humanus a voluntate determinetur, nihilo- 
minus a praelucente ratione adeo volunta- 
tis inclinatio deducitur, ut jure dici possit, 
cognitionem veluti principium efficiens ad 
actionem concurrere. Talis est agendi mo- 
dus appetitui rationali tantum conveniens. 
Quapropter voluntarius dici nequit lapidis 
descensus, qui licet a principio intrinseco 
sequatur, nempe a vi gravitatis, cum cogni- 
tione tamen nunquam sane contingit. Hu- 
jusmodi porro noscens principium ad obje- 
ctum potissimum refertur, circa quod actio 
versatur, ad finem, in quem ipsa dirigitur, 
ad extrinseca adjuncta, quae actionem an- 
tecedunt, comitantur, vel subsequuntur. 

$■ v. 

Plures voluntarium species sub se com- 
prehendit, quae ad sequentia capita prae- 
sertim revocari possunt. Primum itaque vo- 
luntarium vel liberum est, vel necessarium. 
Illud competit potentiae, cui, positis omni- 
bus ad agendum requisitis, proprium est a- 
ctionem pro lubitu ponere, vel omittere: per 
hoc animus quidem interna propensione spon- 
te movetur, sed ad unum necessario deter- 
minatur. Duplex hujusce necessitatis agno- 
scitur causa; ea siquideln aut ex perfectione 
oritur objecti potentiam plene adaequantis 
ac pertrahentis voluntatem, aut ex naturali 

potentiae imperfectione. Prioris necessitatis 
exemplum in amore habetur, quo Sancti in 
Coelis regnantes Summum et incommuta- 
bile Bonum prosequuntur; ad alteram spe- 
ctat ea voluntarii species, quae in brutis 
quoque reperitur. Dividitur praeterea vo- 
luntarium in actuale, virtuale , et habituale. 
Actuale dicitur, si quis operetur advertens 
ad id, quod agit: virtuale, si praecesserit 
opus voluntatis determinatio, atque adhuc 
virtualiter perseveret, cum neque retracta- 
ta fuerit, neque moraliter interrupta: ha- 
bituale demum, potius quam voluntarium, 
appellabitur dispositio exorta vi actuum an- 
tecedentium, qui quamvis positive retractati 
non fuerint, per moralem tamen interru- 
ptionem nec per se nec virtualiter influunt 
in actionem. Rursus voluntarium perfectum 
esse potest, si in eo plena intellectus co- 
gnitio voluntatisque deliberatio juxta con- 
currant: quod si alterutrum saltem ex parte 
desit, voluntarium imperfectum erit. Maxi- 
mi momenti in moralibus est praesens di- 
stinctio dum agitur de humanorum actuum 
pravitate decernenda; nam saepe contingit, 
plura, quae ratione materiae lethalia forent, 
a gravi noxa ob voluntarium imperfectum, 
scilicet ob sufficientis cognitionis, aut pleni 
consensus defectum excusari. Voluntarium 
quoque expressum vocatur, si verbis aut 
L . i. /j. 

signis pateat: tacitam, si attentis circum- 
stantiis, ex aliquo facto vel facti omiasione 
deducatur. Cum autem de voluntario tacito 
opportunum heic incidat sermo , silentio 
praetereunda non est vulgatissima ea juris 
regula: Qui tacet consentire videtur ,(i) quae, 
etiamsi interdum vera sit, pluribus exce- 
ptionibus subjicitur. Tria igitur hac in re 
adnotanda veniunt. i.° Tacens consentire 
videtur, cum negare et contradicere sibi 
plurimum interesset: quapropter si quis de 
scelere patrato juridice interrogatus fuerit, 
tacendo fateri censetur, a.® Tacens assentiri 
praesumitur, si res in ejus commodum ac 
favorem cedat; secus si noxia sit vel mole- 
sta. 3.° Tum locum nunquam habet regula 
praecedens, cum consensus expressus a jure 
exquiratur; generatim enim silentium per se 
neque assensum, neque dissensum significat, 
prouti eruitur ex alia regula juris tacens 
nec fatetur , sed nec utique negare videtur ( 2 ). 
Verum prae ceteris voluntarii directi atque 
indirecti plurimi habenda est divisio. Si vo- 
luntas in aliquid directe feratur, illudque 
velit positive, actio erit directe, seu imme- 
diate, formaliter, ac in se voluntaria. Si vero 
actus directe ac positive non eliciatur, sed 
natura sua, vel . ob aliquam accedentem cir- 

(1) Regula 43 - in sexto- 

(a) Reg. 44. jutis in sexto. 

cumstantiam ab actione praecedenti volun- 
tario posita, veluti effectus a causa, physice 
aut moraliter consequatur, tum actus ille 
voluntarius indirecte, mediate , interpreta- 
tive et in causa nuncupari solet (i). Utrius- 
que voluntarii specimen habemus in filiis 
Heli sacerdotis, qui, patre sciente, nec im- 
pediente, populum a sacrificiis retrahebant. 
Peccatum hocoe, quod lib. i. Regum Gap. a. 
grande nimis appellatur, in iis directe, in 
patre indirecte voluntarium fuit (a). Tria 
ad voluntarium indirectum constituendum 
concurrere debent. Opus enim est i.° ut a- 
gens effectum a causa secuturum praevideat, 
vel praevidere possit ac debeat. a.° Ut cau- 
sam omittere possit. 3.° Ut eam omittere 
teneatur, ne malus consequatur effectus. Tri- 
bus hisce principiis ad casus morales pru- 
denti judicio applicatis, innumera prorsus 
dubia resolventur, quae circa voluntarium 
indirectum facile proponi possunt. 


(i) Ad hano voluntarii speciem referantur duo jam cuique 
nota dialeoticorum axiomata — Qui eat causa cautae est causa 
causati — Qui Yult antecedens, vult et consequens cum illo 
connexum — . 

(a) De hac duplici voluntarii specie ita loquitur D. Thomat 
r. a. Quaest. 6. art. 3. ad i. — Voluntariam dicitur non solum 
quod procedit a voluntate directe, sicuti ah agente, sed etiam 
quod est ab ea indirecte, sicuti a non agente — Paulo autem 
superius citato loco primam voluntarii speciem comparat S. Do- 
ctor calefactioni, quae calori tribuitur, alteram submersioni na- 
vis, quae navitae imputatur, quatenus a regimine desistit. Ex- 

CAPUT SECUNDUM 


DE VOLUNTARIO LIBERO SPECIATIM. 

$• VI. 

Humanorum actuum essentiam voluntario 
^non modo constare diximus (§. n. ) sed ea 
potissimum voluntarii specie, quae liberum 
arbitrium , seu libertas ubique gentium ap- 
pellatur. Principium hujusmodi adeo ratio- 
nali naturae intrinsecum est, ut praestan- 
tissimum libertatis donum si nobis Omni- 
potens rerum Sator elargitus non foret, ho- 
mo profecto non absimilis esset jumentis 
insipientibus, quibus non est intellectus (i) . 
Ea facultate sublata, jam cuncta funditus 
everterentur moralis philosophiae dogmata; 
quin etiam religio quaelibet de medio tol- 
leretur (a) . Neminem ergo latet, quanti pon- 
deris sit argumentum, circa quod tractatio 
praesens versatur. Quamobrem de volunta- 


inde porro ne inferatur a voluntario indirecto actum poaitivum 
excludi. Nam ai medicus e. c. farmacum venenosum ex impe- 
ritia, aut inadvertentia praebeat aegroto ejus valetudinem in- 
tendens, mors inde secuta, quae medico uti indirecte volita im- 
putatur, ab actu positivo procedit. 

(i) — Necesse est, (ait D. Thomas parte t. Quaest. 3. art. 3.) 
quod homo sit liberi arbitrii ex boc ipso quod rationalis est.— 
(a) Hanc veritatem asserit atque ostendit cit.doctor Quaest. 6. 
de malo art. unico; immo eandem vel invitus fatetur Helve- 
tius ipse celebris materialistarum antesignanus in opere, coi 
titulus ~ L’Esprit discours a. Chap. 34 . 

rio Ubero paullo .fusius sermonem protende- 
re, eumque ad rerum dicendarum ordinem 
servandum, ad confusionem praecavendam 
per quatuor sequentes articulos absolvere 
curabimus: 


ARTICULUS PRIMUS 

Notio voluntarii liberi statuitur , ejus que 
variae species indicantur juxta philosopho- 
rum principia. 

$• VII. 

Eterodoxi non desunt scriptores, qui sum- 
mis praeconiis libertatem extollant, eamque 
humano generi plane fateantur necessario 
competere: at ubi definiendum est, in quo 
sita sit haec facultas, suam quisque obtru- 
dere nititur sententiam. Hinc obscurae, hinc 
variae , hinc vel suspectae , vel absurdae 
quoque opiniones, quae libertatem aut cir- 
cumscribunt, aut penitus extinguunt: in hoc 
enim conspirare videntur hujusce furfuris 
scriptores, ut adstruant libertatem a coactio- 
ne, libertatem vero a necessitate eliminare 
conentur (i). Nos tamen, qui e purioribus 


(i) Post Leibnitium io horam numeram praesertim recensean- 
tur Lockius — Esiai philosophique — , Jacquelotius — De l’e- 
xistence de Dieu — » Wolfius — Psychologia exnpyrica — , et 
Baumeisterus — Pneumatologia — . 

sacrae theologiae fontibus veritatem deduce* 
re studemus, libertatis humanae naturam 
philosophorum catholicorum placitis inhae- 
rentes, rectaque ratione duce, in praesen- 
tiarum investigabimus. Libertas , uti satis 
vi nominis declaratur, idem prorsus est ac 
immunitas ab aliquo impedimento, vinculo, 
servitute. Impedimentum hocce duples: nam 
vel ab extrinseca oritur causa, qua agens 
per vim sibi illatam praepeditur, vel est a 
principio intrinseco agentem, ut ajunt scho- 
lae, necessario ad unum determinante. Pri- 
ma in hypothesi habetur coactio , in altera 
necessitas simplex et absoluta. Ratione igi- 
tur oppositorum duplex erit quoque haec 
immunitas, seu libertas: alia a coactione , 
alia a necessitate simplici vocabitur. 

S- VIII. 

Quoniam autem ex definitis libertas a coa- 
ctione solam, et omnem vim extrinsecam 
excludit, consequens inde est, eam per ne- 
cessitatem simplicem non auferri. In eodem 
ergo subjecto componi possunt libertas a 
coactione, simplexque necessitas. Sic homo 
necessario appetit felicitatem in genere, cum 
ita natura comparatus sit, ut eam non appe- 
tere nequeat: attamen vim nullam et coactio- 
nem ex hoc patitur; unde, quamvis neces- 
sario, libere semper in felicitatem fertur, ea 

nempe libertate, quae dicitur a coactione. 

S- ix. 

Porro animadvertere opus est, necessita- 
tem etiam suas species habere; distinguitur 
namque in antecedentem et consequentem , 
in physicam et moralem. Necessitas ante- 
cedens aut rationis praevenit usum, uti fieri 
patet in motibus, qui primo-primi a theo- 
logis nuncupantur, aut, posita quoque ra- 
tionis advertentia, omnino antecedit ac per- 
trahit voluntatis consensum: talis est neces- 
sitas amoris beatorum in Patria. Necessitas 
consequens voluntatis deliberationem sub- 
sequitur, atque in eo reperitur, qui rem a- 
lienam suo domino reddere tenetur, cum 
antea libere deposito illam receperit vel 
commodato. Consistit physica necessitas in 
naturali ad unum determinatione, per quam 
actus suspendi aut impediri non potest: e- 
jusmodi est cibi, potusque necessitas ad vi- 
tam servandam. Moralis demum necessitas 
quaedam est determinatio ad unum cum 
difficultate ex adverso operandi, quae tamen 
difficultas physice vincibilis est: hujus ne- 
cessitatis exemplar in homine habetur, qui 
pravis habitibus adeo irretitus est, ut in iis 
morali quadam detineatur necessitate, licet 
vires physicae illi non desint, quibus ab 
iisdem solvatur. Ex hisce plane colligitur. 

quid sit libertas a necessitate antecedente , 
et consequente , quid libertas a necessitate 
physica et morali. 

s. X. 

Libertas a necessitate simplici antecedente, 
indifferentia activa, libertas electionis, libe- 
rum arbitrium indiscriminatim sumuntur a 
theologis ad eam facultatem designandam, 
qua, positis omnibus ad agendum requisitis , 
homo pro lubitu agere potest, vel actionem 
praeterire. Huic definitioni apprime consona 
est doctrina Divi Thomae dicentis i. parte 
Quaest. 83. artic. 3. = Proprium liberi ar- 
bitrii est electio: Ex hoc enim liberi arbi- 
trii esse dicimur, quod possumus unum e- 
ligere, altero recusato; quod est eligere = . 
Ibidem autem artic. 4* subdit ille: = Libe- 
rum arbitrium nil aliud est, quam vis ele- 
ctiva = . Si intimum animi sensum, si ex- 
perientiam ipsam quisque consulere velit, 
nemo sane in dubium revocabit, triplici di- 
verso pacto hominem eligere posse. i° Ita- 
que si quis ad alterutrum se se determinet 
ex duobus contradictoriis, uti ad orandum 
vel non orandum, libertatem contradictionis 
exercet: 2 « si in unum ex contrariis feratur, 
nempe in virtutem aut vitium, libertate u- 
titur contr arietatis: 3° denique si unum ex 
pluribus eligat numero vel specie diversis. 

scilicet ludere, pingere, canere etc. , tum 
Ubertas dicitur specificationis et exercitii. 
Omnibus hisce de libertatis natura, ej usque 
variis speciebus praelibatis, ad percensendos 
errores nuhc progrediamur, in quos circa 
liberum hominis arbitrium prolapsi sunt pbi- 
losophi atque haeretici non pauci tum ve- 
teres tum recentiores. 

ARTICULUS SECUNDUS 
Errores circa liberum arbitrium enuntiantur . 

S- XI. 

Plures inter antiquos libertatem in ho- 
mine consistere non posse ex hoc arbitrati 
sunt, quod omnia fato quaeque fiunt sub 
sole determinanti in ordine tum physico tum 
morali subjicerent. Ita Stoici senserunt (i), 
quique olim Mathematici, Genethliaci, A- 
strologi vulgo dicebantur (2) . Ethnicorum 
fatalistarum doctrinam amplexati sunt Pri- 
scillianistae saeculo Ecclesiae quarto , uti 

( 1 ) De fato Stoicorum ride sii Tullium de Natura Deorum 
Lib. 3. Ni 6., De Fato, ds Divinatione Lib. X., Euaebium 
Pamphylum de praeparatione evangelica Lib. 6 . cap. 6 . et 8 . 
Augustinum De Civitate Dei Lib. 5. cap. 8 . et 9 . 

(a) Fati nomine intelligebant veteres seriem, ordinem, et in- 
fluxum causarum naturalium, ac praesertim Caelorum et Astro- 
rum, unde omnia necessario evenire concludebant. Vide Augu- 
stinum Lib. a. contra duas Ep. Pelag. ad Bonif. cap. 6 . 

Bracarense testatur concilium secundum cap. 
9. a quo tam ineptum deliramentum hisce 
verbis legimus proscriptum: = Si quis ani- 
mas, et corpora humana fatalibus stellis cre- 
dit adstringi, sicuti pagani, et Priscillianus 
dixerunt, anathema sit =. Liberum pari- 
ter evertebant arbitrium Manichaei, quam- 
quam diversa procederent via, atque ab alio 
fundamento erroris causam haurirent. Cum 
etenim duplex cunctarum rerum admitterent 
principium , duplicem quoque animam ab 
utroque profluentem homini tribuebant. Qui- 
bus in perpetuo conflictu existentibus, cum 
homo hinc vel inde ageretur, bonus erat, 
vel malus pro ratione principii, quod in ipso 
praevaleret, eumque ad virtutem aut vitium 
compelleret (1), 

§, XII. 

Non diffitentur alii voluntatis arbitrium 
humanae consentaneum fore naturae: quin 
imo in felicissimo innocentiae statu primum 
hominem tanto munere donatum concedunt: 
at aeque contendunt proto*parentis lapsu 
illud penitus deperditum atque extinctum 
fuisse. Hi sunt novatores sexti decimi saecu- 
li, quibus jam Wiclefus praeiverat autumans: 


( 1 ) Videatur D. Augustinui Lib. de duab: animab: contra 
Manichaeos, et Lib: retractationum cap 5., D. quoque Hiero- 
nymus in proaemio dialogi adrersut Pelagi anos. 

omnia de necessitate absoluta evenire (i). 
Wiclefum sectatus est Lutherus, qui de servo 
arbitrio libertatem appellat inane vocabulum , 
eamque fidenter pronunciat e diametro cum 
Dei praescientia, atque omnipotentia pugna- 
re. Item in suis colloquiis audet asserere: 
= Liberi arbitrii nomen odiosissimum fuisse 
omnibus Patribus, etbominem dicendum, non 
arbitrio liberum, sed servum peccati = (2). 
Neque minus libertatis acerrimus insecta- 
tor extitit Calvinus: suis namque institu- 
tionibus lib. 2. cap. 2. haec tradit: = Li- 
beri arbitrii hoc modo dicetur homo, non 
quia liberam habeat boni aeque ac mali ele- 
ctionem, sed quia male voluntate agit, non 
coactione = : et lib. 2. contra Pighium: 
•= Serva voluntas est, quae propter corru- 
ptionem sub malarum cupiditatum imperio 
captiva tenetur, ut nihil quam malum eli- 
gere possit, etiamsi id sponte, et libenter, 
non externo motu impulsa id faciat = . Li- 
bertatem a necessitate oppugnarunt praete- 
rea Bajus ( 3 ) , et Jansenius Hyprensis Epi- 
scopus, quorum postremus lib. 6 . de Gratia 

' * . 1 1 1 . 

(1) Propos itionem hanc snb N. 37. Martinus V. damnavit in 
Synodo Constant iensi 8es«. 45 . 

(a) Videatur Pallavicinu* Historia Concilii Tridentini. 

( 3 ) Ex Bajanis propositionibus 76; quas repudiarunt S. Pius V . 
et Gregorius XIII; baec sub N. 66. continetur — Sola violen- 
tia repugnat Libertati hominis naturali — . 


i «§ 

probare nititur libertatis essentiam in solo 
voluntario consistere, neque indifferentiam 
contradictionis ad meritum requiri (i) . Uno 
verbo: huc tota novatorum doctrina recidit 
summa, ut sibi suadeant gratiae victricis 
efficacia, aut vi concupiscentiae, quibus re- 
sisti nequit, hominem pertractum necessario 
operari. 

S- XIII. 

Pseudo-philosophi athei, fatalistae, mate- 
rialistae bellum et ipsi libertati humanae 
indixere. Eorum princeps Spinosa Ethicae 
parte i. prop. 48. ita scribit: = In mente 
nulla est absoluta, sive libera voluntas, sed 
mens ad hoc vel illud determinatur a cau- 
sa, quae etiam ab alia causa determinata 
est, et haec iterum ab alia, et sic in infi- 
nitum = : idipsum confirmat Ep. 62. (a). 
Huic Hobbesius accedit, qui, posito causam 
inter et effectum nexu quodam necessario, 
exinde colligit, voluntatem libere non agere, 
utpote quae ab aliis causis omnino depen- 


(t) En Jansenii prop. 3. ab Urbano VIII. Innocentio X. t 
Alexandro VII. et Clemente XI. «emel iterumqhe profligata: 
— ad merendum, et demerendum in statu naturae lapsae non 
requiritur in bomine libertas a necessitate, sed sufficit libertas 
a coactione — . 

(a) Vide Valsecchium — Dei fondamenti della Religione 
T. i. Lib. i. cap. 6. 

deat (i). Helvetius itidem in nefario opere 
inscripto De V Esprit sermone i. capite 4. 
voluntatem appellat effectum immediatum, 
ac necessarium perceptionum, quas e cir- 
cumstantibus objectis recipimus. Gollinsius 
tandem in suis inquisitionibus circa liber- 
tatem dubitationes ut plurimum effundit 
quoad hujusce facultatis existentiam , no- 
visque lineamentis aliorum cavillationes in- 
staurat. Quam porro turpi rationis abusu 
eorum instruant argumenta mox notati li- 
bertatis osores in postremo hujusce capitis 
articulo quisque facile videbit (2) . 

ARTICULUS TERTIUS 

Hominem libero arbitrio gaudere , non uno 
ex capite firmissime demonstratur. 

§. XIV. 

Cum utriusque foederis oracula in libero 
hominis arbitrio asserendo mira consensione 
sibi invicem adstipulentur, ab iis exordiri 
operae pretium est, ac infallibile veritatis 


(1) Hobbesii sophismata adversus libertatem in unum collecta 
reperinntur apud Harrisium in — Reponse aux difficulter, que 
forment lea Ath^ea sur 1 ’existence, et les attributa de Dieu 
part. 3 . 

(a) Vide Gerdilium tom. 16. operum edit. rom. , Valsecchium 
loco supra cit. , et Cerbonium tbeolog. natur, t. j. lib. a. Qu. 
6. art. 6. 

demonstrandae argumentum e tantae aucto- 
ritatis fonte depromere. Imprimis itaque Ge- 
neseos cap. 4. v. 7. sic Deus Cain alloqui- 
tur: = Nonne si bene egeris recipies, sin 
autem male statim in foribus peccatum tuum 
aderit. Sed sub te erit appetitus ejus, et 
tu dominaberis illius = . Secundo nobis oc- 
currunt Ecclesiastici verba cap. i 5 . v. 14. 
et seq. = Deus ab initio constituit homi- 
nem, et reliquit illum in manu consilii sui: 
adjecit mandata, et praecepta sua; si volue- 
ris mandata servare, conservabunt te 

Apposuit tibi aquam et ignem; ad quod vo- 
lueris porrige manum tuam. Ante hominem 
vita et mors, bonum et malum; quod pla- 
cuerit ei dabitur illi =. Item in Deutero- 
nomio cap. 3 o. v. 19. ait Moyses ad popu- 
lum Israel: = Testes invoco hodie caelum 
et terram, quod proposuerim vobis vitam 
et mortem, benedictionem et maledictionem. 
Elige ergo vitam, ut et tu vivas, et semen 
tuum ==. Isaias quoque cum prophaetaret 
in Judam et Jerusalem inquit cap. 1. v. 19. 
20. = Si volueritis , et audieritis me, bona 
terrae comedetis: quod si nolueritis, et me 
ad iracundiam provocaveritis, gladius devo- 
rabit vos, quia os Domini locutum est =. 
Demum ex pluribus novi Testamenti locis 
unum referamus Apostoli ad Philemonem 
scribentis v. 14. == Sine consilio autem tuo 

nihil volui facere, ut ne velut ex necessita- 
te bonum tuum esset, sed voluntarium = (i). 
Quibus auctoritatibus praepositis, hac ratio- 
ne conclusionem instituimus. Ex Sacris Li- 
teris homo pro lubitu bonum agere potest 
vel malum, servare praecepta vel transgre- 
di, vitam aut mortem eligere, velle et nol- 
le, agere voluntario, non ex necessitate. Ve- 
rum in hisce omnibus libertas a necessitate 
sita est. Ergo ex Sacris Literis constat, ho- 
mini inesse libertatem a necessitate, seu 
liberum arbitrium (2) . 

$• XV. 

Scripturis Sacris perficissime convenit 
Sanctorum Patrum doctrina, e quorum ope- 
ribus nonnullas saltem deligere sententias 
congruum arbitramur. Ac primum omnium 
inter graecos Irenaeum audiamus, qui ad- 
versus haereses lib. 4 - cap. 9. in Geneseos 
oap. 1. ait: = Homo rationalis, et secun- 
dum hoc similis Deo, liber in arbitrio factus , 

( 1 ) Allatis Scripturarum testimoniis cum maxime urgeatur 
Calvinus, ea in pravum sensum detorquere conatur lib. a. con- 
tra Pighium; praecipue vero illud Ecclesiastici Cap. i. intel- 
ligendum fore praesumit de Adam in primitiva integritate con- 
stituto. Inane prorsus effugium. Ecclesiastici enim aliorumque 
sacrorum sexiptorum verba non ad solum Adam in primigenio 
statu condito referri possunt, sed uti ex obvio contextu per se 
patet, vel judaeos respiciunt, quos ipsi alloquuntur, vel morta- 
les omnes generarim in conditione lapsae naturae detentos. 

(a) Vide Petavium theologicorum dogmatum lib. 3. Cap. a. 

et suae potestatis =. Epiphanius adjicitur 
ab Isaiab cap. i. hac ratione concludens 
haeresi 16. = Ex quo perspicue illud citra 
dubitationem efficitur, liberum arbitrium 
liomini a Deo esse concessum, cum ita per 
se dixit. Si volueritis, et si nolueritis; a- 
deo ut bene agere, vel malas res concupi- 
scere iu illius arbitrio sit relictum =. A- 
thanasius pariter in oratione adversus idola 
haec habet: = Anima libera est, et sui ar- 
bitrii; potest enim ut ad bona se inclinare, 
ita bona quoque aversari = . Addatur Chry- 
sostomus homilia 2. de Lazaro dicens : = 
Animabus a diabolo vim, neque dum sunt 
extra corpus inferri. Quinam ergo peccat, ait, 
si vi minime coguntur ? Ultro et volentes 
seque ipsas tradentes, non necessitate com- 
pulsae neque tyrannide oppressae. Atque 
hoc omnes illi demonstrant, qui illius arti- 
ficia omnia superarunt. Nam et Job, cum 
infinita misceret, persuadere non potuit, ut 
blasphemum aliquid proferret. Unde appa- 
ret, in potestate nostra esse positum il- 
lius parere consiliis vel non parere , neque 
necessitatem vel tyrannidem ullam per- 
peti = . Cum graecis optime etiam latini 
Patres concordant. Prae ceteris Hieronymus 
Mattliei caput 19. explicans in epistola ad 
Demetriadem haec habet: = Si vis, inquit 
Servator,' esse perfectus: non cogo, non 

impero, sed propono palmam, ostendo prae- 
mia. Tuum est eligere, si volueris in agone 
atque certamine coronari = ; et lib. 2. in 
Jovinianum cap. 2. = Liberi arbitrii nos 
condidit Deus, neo ad virtutes, nec ad vi- 
tia necessitate trahimur; alioquin ubi ne- 
cessitas est, neo damnatio, nec corona est = . 
Sed Augustinum praesertim consulamus, quo 
tam inique hac in re adversarii abutuntur. 
En quid de libertate is proferat lib. de ve- 
ra religione cap. 14* — Quoniam peccari 
non dubium est, ne hoc quidem dubitan- 
dum video, habere animas liberum volun- 
tatis arbitrium =. Rursus de Civitate Dei 
lib. 5 . S. Doctor ostendit integro cap. 10. 
nullam voluntatibus hominum necessitatem 
dominari, ibique sic argumentum perstrin- 
git: == Multa facimus, quae si nollemus, 
non utique faceremus. Quo primitus perti- 
net ipsum velle: nam si volumus, est; si non 
lumus, non est: non enim vellemus si nol- 
lemus. Si autem illa definitur esse necessi- 
tas, secundum quam dicimus, necesse est, 
ut ita sit aliquid, vel ita fiat; nescio cur 
eam timeamus, ne nobis libertatem auferat 
voluntatis = . Heic tandem locum obtinet 
D. Bernardus, qui lib. de gratia, et libero 
arbitrio cap. 3 . hoc pacto libertatem discer- 
nit: =; Triplex est nobis proposita libertas, 
a peccato, a miseria, a necessitate. Hano 
L . /. 5 

ultimo loco positam nobis contulit in con- 
ditione natura; in prima restauramur a gra- 
tia (i); media nobis reservatur in Patria {a) = 
De auctoritate Patrum dicta sint satis ( 3 ) 

5. xvi. 

Quod Sancti Patres de humana libertate 
docere jam vidimus, id suis sanctionibus 
tum per Romanos Pontifices, tum in Con- 
ciliis oecumenicis Catholica firmavit Eccle- 
sia. Primo enim acatholicorum doctrinam 
libero arbitrio adversantem oppugnarunt 
Pius V; et Gregorius XIII; ut alibi monui- 
mus (4) . Leo X. subinde plures Lutheri ar- 
ticulos reprobavit, quorum tricesimus sextus 
hisce verbis concipitur. = Liberum arbi- 
trium post peccatum est res de solo titulo = . 
Quod si de sacris conciliis sermo habeatur, 
praeter Diospolitanum, Arausicanum a. Bra- 
carense 1. et Gonstantiense, Tridentiua Sy- 
nodus dogma catholicum vindicat Sessione 6. 


( 1 ) Ad hoc libertati» genua referuntur Apostoli verba ad rom. 
Cap. 6 . v. ao. — Cum servi essetis peccati, liberi fuistis ju- 
stitiae — . 

(a) Hujusce libertatis donum nobis promittitur eadem Ep. 
Cap. 8 . v. at. — Creatura liberabitur a servitute corruptionis 
in libertatem gloriae filiorum Dei — 

(3) Alia plura Sanctorum -fatrum, quae mittimus, testimonia 
si lector studiosus expendere velit, Patavium adeat theologi- 
corum dogmatum iib. 3. et 4- tom. 3. 

( 4 ) Artic. a. Institutionum §. ia. 

decernens ad calcem capitis primi, in homi- 
nibus: liberum arbitrium minime ex tinctum 
essej viribus licet attenuatum et inclinatum. 
Speciatim porro Lutheri, et Calvini errores 
per sequentes canones insectatur: Canon 4 . 
= Si quis dixerit, liberum hominis arbi- 
trium a Deo motum et excitatum nihil coo- 
perari assentiendo Deo excitanti, et vocanti 

neque posse dissentire si velit, sed ve- 

luti inanime quoddara nihil omnino agere, 
mereque passive se habere, anathema sit = . 
Canon 5. = Si quis liberum hominis arbi- 
trium post Adae peccatum amissum, et ex- 
tinctum esse dixerit, aut rem esse de solo 
titulo, imo titulum sine re, figmentum de- 
nique a satana inventum in Ecclesiam, a- 
nathema sit = .. 


5. xvir. 

At plures humanae libertatis adversarios 
extare noscimus, qui, cum Ecclesiae aucto- 
ritatem parvipendant, neque divina reci- 
piant oracula, probationibus traditis mini- 
me acquiescunt. Aliud igitur heic adjiciatur 
argumentorum genus , quorum potissimum 
ex intimo cuj usque sensu nobis recta ratio 
suppeditat. Hominem suae mentis apprime 
compotem effingamus, ac praejudiciis exper- 
tem, qui suorum actuum rationem serio 
scrutetur, atque ab ipsa, quam in se agno- 

scit cogitandi facultate sic disquisitionem 
ordiatur. Ego cogito; me autem cogitante, 
nihil impedit omnino, quominus a cogita- 
tione, qua afficior, animus avocetur, ad a- 
liaque, si libeat, convertatur. Loquor, am- 
bulo, sedeo; verum potentiam mihi insitam 
experior secus operandi. Si in objectum a- 
liquod appetitus feratur, meamque in illud 
pertrahere conetur voluntatem; appetitu vel 
reluctante, ab objecto mihi proposito ani- 
mum, si velim, averto. Ad felicitatem ge- 
neratim expetendam necessitate quadam in- 
declinabili veluti compellor; at aeque intus 
moneor, in ceteris animum meum nulla re 
prorsus agi vel detineri. Haec omnia inti- 
mus sensus me edocet , simulque edisco, 
imperium rationis, quod in potentias sibi 
subditas meus animus pro arbitratu exercet, 
nonnisi in subjecto a qualibet necessitate 
immuni posse componi. Intimus ergo sensus 
evincit, libertatem arbitrii in homine exi- 
stere (i). 

(i) Hac de re consulatur D. Thomaa, parte i. Quaest. 83 . 
art. i. Quaest. 6 . de malo art. un. et contra gentes lib. a. 
Cap. 48; quibus in locis humanae libertatis existentia asseritur, 
ac invicte propugnatur; item et Eusebius praepar. Evang. lib. 

6. S- 6- 

Videatur insuper Georgius Cheine in principiis philosophicis 
religionis naturalis Cap. 3 . 

Idem argumentum disertissime pertractat Fenelonius in de- 
monstratione existentiae Dei part. 1. 5 - 66; et 87. 

Ex intimo quoque sensu liberum hominis arbitrium infert 

§. XVIII. 

Veritas hactenus propugnata magis adhuc 
rohoratur, si, argumento per absurdum de- 
ducto, plurima expendamus consectaria, quae, 
agendi necessitate posita, ultro descendunt. 

Consectarium i. Si voluntarium liberum 
bomini eripiatur; ergo nec laudem , neque 
vituperationem promerentur actiones huma- 
nae. Ecquid enim meriti nancisci potest 
actus necessario con tingens? Illud sane, quod 
tribuendum est vel plantae, quae crescit, 
vel lapidi, qui centrum petit. Hac in liy- 
pothesi aeque existimandus esset medicus, 
qui egrotum sanat, ac sicarius, qui inno- 
centem transfodit; tam qui sua egeno elar- 
gitur, quam qui diripit aliena; et cordatus 
miles, qui hostem aggreditur, et qui, acie 
vix instructa, discrimen perterritus evadit. 

Consectarium a. Sine libertate poenae fo- 
rent injustae(i), item et praemia. Nam certe 
amentem et furiosum nemo dixerit unquam 
praemiis, aut supplicio afficiendum, quod 

Cicero Quaest. Tuaculan. lib. i. Cap. a 3 . dicens: — Sentit a- 
nimus, se moveri; quod cum sentit, illud una sentit, se vi sua, 
non aliena moveri — . 

Pro libertate aliud rationis momentum ex conscientiae mor- 
sibus, quibus homo, crimine admisso, torquetur, hisce deducit 
verbis D. Augustinus lib. de duab. anim. Cap. 14. $• aa. 
— Poenitendi quoque affectus, et male fecisse poenitentem, et 
bene facere potuisse, testatur — . 

(1) Aul. Geli. Noct. Athic. lib* 6 . Cap. a. 


Digitized by Google 



4 » 

bene Tei male operetur» Cur autem? Quia 
ratione carens sponte agit, non libere: cui 
Vero liberum deest, actus in genere morum 
non imputatur. Cum igitur par esset o- 
mnium hominum conditio si necessitate du- 
cerentur, nec poenae iis inferri possent, nec 
praemia concedi. 

Consectarium 3. Dempto voluntatis arbi- 
trio, leges omnes, e quibus tota cuj usque 
reipublicae incolumitas pendet, injustae si- 
mul ac inanes evaderent (i). Quaenam re- 
vera leges licite atque efficaciter imponi 
possent agenti necessario, cui vires ad eas 
servandas naturaliter non snppeterent ? 

Consectarium 4* Homine non libero, nulla 
societas profecto consisteret. In eo quippe 
fatalis necessitatis statu, cum nulla lex fo- 
ret, jam voces essent sine re virtutes ac vi- 
tia, mutua hominum officia, obligationes, 
pactiones, juramenta; nec ulla inter conju- 
ges, inter amicos amplius fides haberetur. 
Hac porro ratione quorsum iret societas, 
quae hisce omnibus nititur fundamentis? 
Quid de humano genere, si ea, quibus illud 
servatur, vincula dissolverentur? 

Quae modo singillatim animadvertimus in 
unum ita colligit D. Augustinus de Civitate 

(i) D. Augustinus Ep. ai5. ad Valen. Ep. apposite ait: — Eo 
jpio» quo ( aliquid ) praeceptum et imperatum est, obedientia 
nostra requiritur, quae nulla potest esse sine libero arbitrio. 

Dei lib. 5. cap. 9.= Sublata libertate, om- 
nis humana vita subvertitur, frustra leges 
dantur, frustra objurgationes, laudes, vitu- 
perationes, exhortationes adhibentur, neque 
ulla justitia bonis praemia, et malis suppli- 
cia constituta sunt = . (1) 

§. XIX. 

Ab universali denique hominum consen- 
su firmissimum pro libertate argumentum 
eruitur. Pythagoram (2) , Platonem (3) , Ari- 
stotelem (4) , Tullium (5) , omnesque, uno 
verbo, praestantiores philosophos, quovis ae- 
vo floruerint, in idem consensisse tam lu- 
culenter apparet,, ut vel invitus id fateatur 

( 1 ) In idem consentit Angelicas Quaest. 6. de malo art. u- 
nico: — Haec, inquit, opinio, (quae liberum scilicet excludit) 
tollit rationem meriti, et demeriti in actibus humanis, non e- 
nim videtur esse meritorium vel demeritorium, quod aliquis 
sic ex necessitate agit, quod vitare non possit. Est etiam an- 
numeranda inter extraneas philosophiae opiniones, quia non 
solum contrariatur fidei, sed subvertit omnia principia philo- 
sophiae moralis. Si enim non sit liberum aliquid in nobis, sed 
ex necessitate movemur ad volendum; tollitur deliberatio, 
exhortatio, praeceptum et punitio, laus et vituperium, circa 
quae moralis philosophia consistit -- . 

(a) Ex Stanlejo Hiat, philos. de doctr. Pythag. noscimus, 
alia divina Providentia, alia fato, alia hominum consilio eveni- 
re Pythagoram docuisse. 

(3) Plato, teste Plutarco de placit. philos. Cap. a. , — fatum 
quidem in hominum vitat, et actiones introducit, sed et volun- 
tatis libertatem cum eo conjungit — . 

(4) Aristotel. lib. i. Mera!. Cap. g. 

(5) Cicer, de Fato, de Nat. Deor; de Divinat. 

Calvinus ipse in suis institutionibus lib. a. 
cap. 2. §. 2. Quod si de ceteris hominibus 
loquamur, nulla profecto gens extitit un- 
quam tam silvestris, tam ferox, uti populo- 
rum testantur historiae, quae non reprehen- 
derit improbitatem, quaeque justitiam, lar- 
gitatem, fidelitatem commendandam non a- 
gnoverit. Verum generales hujusmodi, atque 
constantes boni, malique notiones non aliun- 
de, quam ex persuasione liberi arbitrii pro- 
ficisci possunt. Una igitur omnium vox est: 
Homo liber est. Universalis haec consensio 
adeo innotescit, ut Hipponensis Episcopus 
in Manichaeos lib. de duab. animab. cap. 1 1 . 
5. i 5 ; haec scribere non dubitaverit: == E- 
tiam ne hi libri obscuri mihi scrutandi e- 
rant, unde discerem, neminem vituperatio- 
ne supplicioque dignum, qui aut id velit, 
quod justitia velle non prohibet, aut id non 
faciat quod facere non potest? Nonne ista 
cantant et in montibus pastores, et in thea- 
tris poetae, et indocti in circulis, et docti 
in bibliothecis, et magistri in scholis, et 
antistites in sacratis locis, et in orbe terra- 
rum genus humanum? (1) = 

( 1 ) Videatur D. Gregorins Nyaienua oratione catechetica Ca- 
pite 3i. 

ARTICULUS QUARTUS 

Praecipue refelluntur objectationes , quae 
humanae libertati officere videntur. 

$. XX. 

Quamvis argumenta, quibus liberi arbi- 
trii existentiam comprobavimus, omnes af- 
fatim prosternant errores hac, vel illa ra- 
tione veritati jam perspectae adversantes; 
nihilo tajnen secius graviores saltem in lu- 
cem proferantur, quas et novatores et in- 
creduli opponunt difficultates, ut quam levis 
momenti eae sint lector studiosus intelligat. 

In aciem exeunt prae primis Lutherus 
et Calvinus Sacrarum Scripturarum aucto- 
ritate freti, quarum praesidio haec loca no- 
bis objiciunt. 

1. Scio Domine , ait Jeremias, quia non 
est hominis via ejus, nec viri est ut ambu- 
let, et dirigat gressus suos. Cap. 10. v. a3. 

2. Auferam cor lapideum de carne vestra, 
dicit Dominus, et dabo vobis cor carneum: 
et Spiritum meum ponam in medio vestri , 
et faciam, ut in praeceptis meis ambuletis, 
et judicia mea custodiatis, et operemini. 
Ezech. c. 36. v. 26. et 27. 

3. Paulus Apostolus de se loquens fate- 
tur: Quod operor non intelligo. Non enim 
quod volo bonum hoc ago, sed quod odi 

malum illud facio. Ep. ad rom. cap. 7. v. j5. 

4. Christus ipse in Evangelio Joannis in- 
quit: Nemo potest venire ad me, rasi Pater, 
qui misit me, traxerit eum. Cap. 6. v. 44- 
Sine me nihil potestis facere. Cap. i5. v. 5. 
Hisce omnibus una simul congestis, ita bre- 
vi instituitur in sensu novatorum conclusio. 
Liber a necessitate non est, qui vias suas in 
potestate non habet; qui aliena virtute ser- 
vat praecepta; qui facit quod non vult, nec 
facit quod vult, neque intelligit quod ope- 
ratur, qui tandem ex se nihil agere potest, 
sed opus illi est, ut ab alio trahatur. Ve- 
rum, talem fore in praesenti naturae statu 
hominis conditionem, e Sacris Literis edo- 
cemur. Ergo Scripturae Sacrae liberum in- 
ficiantur arbitrium. 

Resolutio difficultatis cum tota pendeat 
a vera significatione statuenda verborum, 
quibus abutuntur adversarii; hinc eam, uti 
par est, attingere studeamus. 

Ad 1. itaque animadvertimus, dupliciter 
viarum suarum dominio aliquem posse gau- 
dere: nimirum vel quoad propositum, con- 
silium , mediorum electionem , aliaque id 
genus, quae liberae potentiae conveniunt; 
vel insuper etiam quoad executionem et e- 
ventum. Primum dominium ad essentiam 
pertinet libertatis, non vero secundum. Hoc 
autem tantummodo, non illud homini deesse 


Digitized by Google 



\ 


4 7 

constat ex verbis Prophetae: ideo enim non 
sunt in potestate hominis viae ejus circa 
effectus, quos ille in suis actibus intendit, 
quia et vita, et sortes hominum divinae 
voluntati subjiciuntur. Jeremiae loco hujus- 
modi sensum apprime convenire satis osten- 
dit illud Proverbiorum cap. 16. v. 9. Cor 
hominis disponit viam suam: en ex uno ca- 
pite libertas arbitrii: sed Domini est diri- 
gere gressus suos: en pariter ex alio Pro- 
videntiae influxus, qui libertatem prorsus 
non ledit. 

Ad a. Auferre cor lapideum, cor carneum 
infundere, efficere ut Ife praeceptis quis am- 
bulet, aliique similes dicendi modi necessi- 
tatem non denotant: cernitur ex hisce po- 
tius gratiae praevenientis, et adjuvantis ef- 
ficax operatio. Porro divinae gratiae auxi- 
lium, ac libera hominis cooperatio invicem 
non colliduntur, prouti eruitur ex Ps. 94. 
v. 8. Hodie si vocem ejus audieritis, nolite 
obdurare corda vestra. 

Ad 3 . Neque magis adversariorum causam 
tutatur Apostolus, cum de actibus indelibe- 
ratis sermonem habeat, qui procedunt ab 
appetitu sensitivo, quique consilium et ele- 
ctionem praeveniunt. De hoc pugnae statu 
rationem inter et appetitum ipsemet loqui- 
tur eodem cap. v. 23 . agens de lege pecca- 
ti, legi mentis repugnante. Secus intelligen- 

dam non esse Apostoli mentem jam liquet 
ibidem v. 20. Si quod nolo illud facio, jam 
non ego operor illud: Cur namque illud non 
operor Paulus opponit verbis ago et facio ? 
Quia profecto nil aliud significant haec ver- 
ba, quam sentio , et experior. Malum item 
ac peccatum is improprie sumit pro ea ad 
malum propensione, quae in statu naturae 
lapsae homini necessario inhaeret, cui ta- 
men, divino juvamine favente, libere quisque 
potest non consentire si velit. 

Ad 4. Deus homines trahit, non equidem, 
uti Lutherani contendunt, necessitatem in- 
ducendo: scriptum e*t enim Sapientiae cap. 
8. v. 9. Deum attingere a fine usque ad fi- 
nem fortiter et disponere omnia suaviter. 
Trahere in sensu Evangelistae idem est ac 
interne vocare, adhortari. Hac siquidem ra- 
tione Deus, quin necessitatem inducat, vo- 
luntatem movet et excitatj cui vocationi ea 
resistere potest, immo vero ut plurimum 
resistit juxta illud Proverbiorum cap. 1. v. 
24. a 5 . Vocavi et renuistis; extendi manum 
meam et non fuit qui aspiceret; despexistis 
omne consilium meum, et increpationes meas 
neglexistis. Oppido quoque falluntur nova- 
tores, dum censent, per verba sine me nihil 
potestis facere libertatem eliminari. Sane li- 
berum hominis arbitrium attenuatum per cul- 
pam fuisse Catholica tenet Ecclesia. Quam- 

quam igitur homo libera operandi virtute 
adhuc praeditus sit, nihil tamen sine Deo 
facere potest; scilicet in ordine supernatu- 
rali agere nequit propriis viribus derelictus, 
sed ope gratiae necessario eget ad justifi- 
cationem et gloriam sibi comparandam. 

Ex dictis jam compertum est, quam fa- 
cile quisque occurrere valeat argumento , 
quo tota concludebatur difficultas. Nam si 
juxta praemissas animadversiones utraque 
antecedens propositio accurate per singulas 
partes distinguatur, consequens utpote falso 
innixum fundamento per se corruere neces- 
se est. 

§. XXI. 

At praelium restituunt Novatores, prae- 
sertim vero Calvinus lib. Institut. a. , no- 
bisque magnum Augustinum objiciunt, quem 
semel, iterumque voluntarium liberum ho- 
mini denegasse arbitrantur. En augustinia- 
nae propositiones, quae adversariorum par- 
tes favere videntur. 

Libero arbitrio male utens homo et se per - 
didit^ e t ipsum: in Enchir. cap. 3o. Liberum 
arbitrium ad diligendum Deum primi pec- 
cati granditate perdidimus: in Ep. ad Vi- 
talem cap. 4* Victa vitio , in quod cecidity 
voluntate , caruit libertate natura: lib. de 
perfectione justitiae hominis cap. 4- Verum, 

ut mentem S. Patris, rite assequamur, juxta 
sanioris critices principia variae dispicien- 
dae sunt circumstantiae, quibus ille scripsit, 
ac diversitas errorum quos refutavit. Si lo- 
ca nuper citata probe considerentur, inibi 
Augustinum videbimus Pelagianos insectan- 
tem, qui libero arbitrio nimium tribuen- 
tes, hominem de se et absque gratiae con- 
cursu justificari posse autumabant. Nil ergo 
mirum, si adversus eos dimicando pluries 
asseruerit hominem liberum amisisse arbi- 
trium in sensu pelagiano; illud scilicet ar- 
bitrium, quod gratiae influxum excludit. 
Sed contra cum disputationem institueret 
in Manichaeos naturalem hanc potentiam 
negantes, ad eos profligandos liberum arbi- 
trium pro viribus defendit. Ergo, ne dica- 
mus in turpem logomachiam incidisse so- 
lertissimum hunc Patrem, concludendum est 
duplici sensu humanam libertatem spectasse. 
Cum ea sumeretur pro naturali agendi vel 
non agendi potentia independenter a gratia, 
tum illam respuebat, ne in pelagianismum 
delaberetur: cum veluti naturalis haberetur 
facultas agendi simpliciter, vel non agendi, 
tum eam invicte propugnabat ne ad Mani- 
chaeos deflecteret (i). Hac liberi arbitrii di- 
stinctione necessario posita, quamlibet eva- 

(i) Lib. ». de Actis cum Felice Maniehaeo Cap. 4 . et lib. 
a. de Nupt. et concup. Gap. 5. adversus Julianum. 

nescere difficultatem ex eo dilucide patet, 
quod libertas, quae locis superius traditis 
fertur amissa, immunitas est a lege peccati, 
immunitas a concupiscentia, et quae in statu 
naturae integrae Adae propria erat, facilis ad 
bonum propensio. Id luculenter ostendunt 
ejusdem Patris verba lib. j. ad Bonifacium 
cap. a. ita scribentis: Quis nostrum dicat, 
quod primi hominis peccato perierit liberum 
arbitrium de humano genere? Libertas qui- 
dem periit per peccatum , sed illa quae in 
Paradiso fuit habendi plenam cum immorta- 
litate justitiam. Ex hisce videant novatores, 
nullum eis conferre subsidium Augustini do- 
ctrinam, de qua tam fidenter gloriantur (i) . 

$. XXII. 

Pseudo-pbilosophi demum insurgunt, plu- 
ribusque rationibus liberum hominis arbi- 
trium hoc pacto aggrediuntur. 

Objectio i. Libertas humana cum divina 
futurorum scientia consistere nequit. Ergo 
alterutra rejicienda. Hoc argumentum adeo 
formidolosum visum est Marco Tullio, ut ne 
libertatem tolleret coactus fuerit praescien- 
tiam in Deo non admittere (a) . Ne igitur 

(1) Vide Petaviura theologic. dogm. t. 3 . lib. Cap. 8. et 
»c<j. Cardin. Gotti t. 7. oper. tract. de Actib. Hum. Quaest. 
2. dub. 1. et Gerdilium cit. tom. 16. 

(2) Hujusmodi consectarium Cicero deducit lib. a. de Dnin. 

huic Divinitatis attributo vel minime dero- 
getur, satius erit libertatem auferre. 

Objectio 2 . Actiones, quae humanae di- 
cuntur, a mente procedunt. Sed mens nil 
aliud est, quam certus ac determinatus co- 
gitandi modus. Ergo in actibus Immanis nil 
aliud praeterquam determinatio reperitur, 
quae libertatem excludit. 

Objectio 3. Homo in suis actibus per de- 
lectationem, et dolorem necessario determi- 
natur; secus et poenas et praemia leges per- 
peram constituerent. Humanae igitur actio- 
nes libertate carent. 

Objectio 4. Omnes homines malum sub 
ratione mali semper ac necessario abhorrent; 
item ex adverso quidquid apprehendunt sub 
ratione boni, illud semper ac necessario 
prosequuntur. Id ex eo deducunt Philosophi 
simul atque Theologi, quod vi quadam in- 
terna ac naturali quisque trahitur ad feli- 
citatem appetendam. Sed necessitas et li- 
bertas duo sunt invicem contradictoria. Er- 
go actiones humanae liberae non sunt. 

Objectio 5. Posita causae alicujus suffi- 
cientis existentia , effectum eam consequi 
necesse est, alioquin causa sufficiens non 
foret. Sed in re nostra causa sufficiens vo- 
luntas est, actus humanus est effectus. Ergo 
actus humani libertatis sunt expertes. 

Objectio 6. Humana voluntas est aliarum 

causarum effectus. Dum ergo operatur ab 
illis omnino dependet, seu quod idem est, 
libertate non gaudet. 

Objectio 7. Humani corporis quae vires 
sint, quidque illud possit ex solis naturae 
legibus satis nobis perspectum non est: nec 
quidquam explorati circa nostrarum volitio- 
num indolem habemus. Quis enim noverit, 
qua ratione voluntas agat in corpore, quot 
gradus motus ei imprimere valeat, aliaque 
hujusmodi plura, quae internam animi ae- 
conomiam respiciunt ? In tanta rerum ca- 
ligine vulgaris de libertate persuasio inter 
eas opiniones referenda est, quae in igno- 
rantia fundantur. Nil ergo certi quoad li- 
berum arbitrium prudens philosophus pote- 
rit definire. 

Objectio 8. Immo si naturam hominis 
scrutari libeat, ea, quae nobis innotescunt 
necessitatem potius , quam libertatem te- 
stantur. Nam ideas saepe revocare non pos- 
sumus, cum etiam velimus; ipsis nolentibus 
interdum occurrunt; ab objectis externis, 
vel inviti perceptiones recipimus, quarum 
immediati ac necessarii effectus sunt actus 
humani; tandem juxta corporis temperamen- 
tum, conditionem, dispositiones appetitus 
nostri mutantur, adeo ut voluntas ab in- 
stinctu quodam determinari videatur. 

Objectio 9. In homine operante qua tuor 
L. 1. 6 

concurrunt nempe idearum perceptio , ju- 
dicium , velle, et agere. Atquin haec omnia 
sunt necessaria. Ergo actum est de liberta- 
tis humanae existentia. Per partes minor 
propositio demonstratur. Ideae dupliciter in 
nobis efficiuntur: si a sensationibus gignan- 
tur, tum necessario ab externis pendent ob- 
jectis, quae sensus afficiunt: si ab animi 
consideratione ortum ducant, itidem neces- 
sariae sunt, nam dum quis cogitat, non po- 
test sibi conscius non esse de propria co- 
gitatione. Semper igitur necessaria est idea- 
rum perceptio, quomodocumque in homine 
contingat. Item quaelibet propositio, de qua 
fertur judicium, certa vel dubia necessario 
constare debet, vera vel falsa, probabilis vel 
improbabilis. Ergo necessarium est quoque 
judicium. Postremo si de velle et agere ser- 
mo sit; ex hoc ipso necessitas elucet, quod, 
cum aliquid agendum sit, homo necessario 
velle aut nolle, agere aut non agere tenea- 
tur. Quod si opponatur, inter velle et nolle 
animum pro arbitrio electionem et actum 
suspendere posse; inde etiam necessitas in- 
fertur, quia et suspensionis actus medium 
non admittit inter velle et nolle, cum u- 
terque ex hisce terminis suspendere actio- 
nem vel non suspendere sit actus necessario 
determinatus. 

Haec sunt potiora momenta rationum. 

quae Spinosa, Hobbesius, Helvetius et Col- 
linsius ad voluntarium liberum evertendum 
nobis objectant (i) . Quomodo autem ea cun- 
cta Vir Theologus valeat enodare ex sequen- 
tibus patebit. Age jam reponamus^ 

Ad i . Si philosophus academicus liberta- 
tem humanam, Deique infallibilem futuro- 
rum praescientiam haud simul componere po- 
tuit, non inde tamen utrumlibet repudian- 
dum fore consequitur. Equidem non diffi- 
temur, hujusce conciliationis modum in re 
tam abstrusa intellectum perfecte non attin- 
gere; at probationes non desunt, quibus u- 
trumque extremum existere invictissime o- 
s tendatur. Nam futurorum contingentium 
praescientiam in Deo haberi adeo perspi- 
cuuin est, ut si eadem removeatur. Enti ne- 
cessario detrahitor absoluta perfectio, quod 
iderii est ao illud non admittere: qui enim, 
inquit Augustinus lib. 5. de Civit. Dei cap. 
9. , qui non est praescius futurorum omnium , 
non est utique Deus. Neque minus evidens 
est, hominem libertate pollere ex demon- 
stratis artic. 3. praecedente. Quibus positis, 
etsi modus, quo hujusmodi extrema conci- 
liari valeant, penitus lateret, jure ne po- 
terit sapiens philosophus hoc vel illud id- 
ciroo respuere ? Minime profecto: sed potius 

( 1 ) Vide sitic. 3. J. za. 

humanae mentis limitationem, cni nec in 
naturalibus omnia noscere datum est, fateri 
debebit. Ceterum invicem utramque veri- 
tatem non pugnare jam pluribus ostendunt 
rerum theologicarum scriptores: idque certo 
constat, si hoc unum advertatur, in rerum 
ordine, quae Dei praescientia comprehen- 
duntur, duo fore causarum genera, quarum 
aliae necessariae dicuntur, aliae contingen- 
tes seu liberae. Jam vero si potuit Deus 
utrasque pro libito creare; cur aeque non 
potuit earum effectus praenoscere, quin cau- 
sis, quas liberas voluit, necessitatem impo- 
neret? Cum itaque nulla inter haec duo 
extrema appareat contradictio, alterutrum 
immerito oppugnabitur, etiamsi ignoretur 
quanam ratione ea invicem componantur. 
Qua de re ita cum Augustini verbis ibidem 
cap. io. concludimus adversus Collinsium: 
Nullo modo cogimur , aut retenta praescien - * 
tia Dei , tollere voluntatis arbitrium } aut 
retento voluntatis arbitrio , Deum negare 
praescium futurorum: sed utrumque ample- 
ctimur f utrumque fideliter ac veraciter con- 
fitemur (i) . 

(i) Hanc difficultatem expendit et conterit D. Augustinus 
adversus Stoicos scribens lib. 5. de Civit. Dei Cap. 9 . et IO., 
cujus auctoritatem ex parte saltem heic lubet referre. — In 
has angustias — inquit, — coarctat Cicero animum religiosum, 
ut unum eligat e duobus, aut esse aliquid in nostra voluntate. 

Ad a. Ineptit sane Spinosa cum mentem 
definit certum ac determinatum cogitandi 
modum. Haec propositio, quae in ejus ethi- 
,ca part. i. sub N. n. reperitur, est veluti 
corollarium absurdi systhematis de unica 
substantia, quod effinxit pantheista judaeus. 
Cum vero ex principiis metaphysicis hujus- 
modi systhema explodatur, jam consequitur 
fallacia propositionis, et quae super eam 
adstruebatur, concidit objectio. Mens quip- 
pe, ut rite loquamur, modus, seu modifica- 
tio non est, sed vera substantia; scilicet a- 
nimus ipse intelligens ac volens, qui non ab 
alio, sed a se ipso libere ad actionem de- 
terminatur. 

Ad 3. Si praemia et poenae vi delecta- 
tionis ac doloris hominum actiones neces- 
sario determinarent, uti sibi suadet Collin- 


aut esse praescientiam futurorum, quoniam utrumque arbitra- 
tur esse non posse Ipse itaque ex his duobus elegit vo- 

luntatis arbitrium; quod ut confirmaretur, negavit praescien- 
tiam futurorum: atque ita dum vult facere liberos, fecit sacri- 
legos. Religiosus autem animus utrumque eligit, utrumque con- 
fitetur, et fide pietatis utrumque confirmat -- . 

Sibi autem opposita adversariorum argumentatione, haec su- 
binde respondet: — Nos adversus istos sacrilegos ausus atque 
impios, et Deum dicimus omnia scire antequam fiant, et vo- 
luntate nos facere quidquid a nobis nonnisi volentibus fieri sen- 
timus et novimus. 

Consulantur D. Thomas lib. 3 . contra gentes Cap. g 4 ., Pe- 
tavius oper. tom. i. lib. 4 - Cap. 6. et 7., et Tournelyus in 
praelectionib. theolog. tom. 1. part. a. Quaest. 18. artic. a. 

sius, nemo unquam a suo munere descisce- 
ret, legesque poenales in perpetuum serva- 
rentur. At contrarium evenire prorsus in 
comperto est, cum plerique iu societate sint, 
quos meroes et supplicia nec in officio con- 
tinere valent, nec ad virtutem allicere, ne- 
que a culpa deterrere. Sapienter igitur et 
praemia et poenae inter homines consti- 
tuuntur, quia bonum saepe efficaciter per 
haec motiva promovetur, non eo tamen mo- 
do, ut arbitrii libertas destruatur. 

Ad 4* Necessaria ad felicitatem propen- 
sio, quam libertatis defectui tribuunt Hob- 
besius, Collinsius et Helvetius, naturae po- 
tius humanae perfectionem ostendit: amor 
quippe necessarius, quem erga felicitatem 
. in nobis indidit Deus, fons et radix ipsius 
libertatis a catholicis asseritur, atque pro- 
batur. Ex eo namque amore deducitur homo 
ad objecta perquirenda, quae vel felicitatem 
constituunt, vel ad ipsam uti media condu- 
cunt. Et quoniam in cunctis creatis bonum 
essentiale, undequaque perfectum, ac ido- 
neum ad voluntatem necessario pertrahen- 
dam rcperiri nequitj inde fit, ut intellectus 
noster per plurima bona sive realia sive 
apparentia libere transcurrat, eaque simul 
conferendo, unum prae altero voluntati e- 
ligendum proponat. Hoc autem bonum pe- 
culiare, quodcumque illud sit, aliquem bo- 

nitatis defectum habeat oportet; quod pro- 
fecto malum est. Si in se malum aliquod 
continet; ergo sub duplici ratione tum boni 
tum mali repraesentari potest voluntati, in 
cujus arbitrio erit illud rejicere vel ample- 
cti. Quantumvis igitur humana voluntas in 
bonum necessario tendat, seu felicitatem 
in comuni ; nihilo secius, cum agatur de bo- 
no in particulari prosequendo, tum in in- 
quirendis tum in eligendis objectis liberta- 
te potitur (i). 

Ad 5. Per turpem equivocationem con- 
fundunt hic rerum notiones Hobbesius et 
Collinsius. Quocirca difficultatis nexum fa- 
cile sic resolvimus. Posita causae sufficien- 
tis existentia, effectum eam consequi ne- 
cesse est, si causa sit necessaria, concedi- 
mus; si libera sit, negamus. Item distingui- 
tur minor: voluntas est causa sufficiens, et 
libera simul, concedimus; est causa suffi- 
ciens, et necessaria, negamus. Quo posito 
jam ruit consequens, quo inferebatur actus 
humanos libertate carere. Ad responsum in- 

(l) Hoc idem argumentum tibi objicit Angelicus D. Quaest. 
6. de malo artic. unie, ad 9., cique tio opponitur. — Dicen- 
dum, quod quando ad finem non posset perveniri nisi una vias 
tnne eadem ratio esset volendi finem et ea quae sunt ad finem. 
Sed ita non est in proposito. Nam inultis viis ad beatitudinem 
perveniri potest, et ideo licet homo ex necessitate velit beati- 
tudinem; nihil tamen eorum, quae ad beatitudinem ducunt ex 
necessitate vult. 

terim dilucidandum notamus cum praeclaro 
Dominicanae familiae scriptore, quod, ad- 
versante experientia, ipsaque naturali ra- 
tione, s= falso supponitur omnes causas, 
quae sufficientes sint , debere etiam esse 
necessarias. Quamvis ergo verum sit, neces- 
se esse, ut omnis effectus causam sufficien- 
tem habeat; tamen falsum est, omnem suf- 
ficientem causam necessariam esse; hoc est 
ita agere, ut non agere non possit. Quapro- 
pter, ut effectus producatur, requiritur ne- 
cessario tum in causa libera, tum in neces- 
saria proportionata virtus, tametsi haec vir- 
tus in illa libere, in bac autem necessario 
agat. Hinc fit, ut quando agunt causae na- 
turales, tota sua virtute agant, si nihil ha- 
beant, a quo impediantur: ita lapis tota sua 
vi semper descendit, ignis tota sua efficacia 
semper comburit, corpora aequali ratione 
semper attrahuntur, atque in conflictu re- 
pelluntur. Contra autem causae liberae, cu- 
jusmodi est homo, modo majori, modo mi- 
nori virtute agunt, nunc majori, nunc mi- 
nori intensione, non solum res diversas, sed 
unam, atque eandem prosequuntur. Illud 
quoque inter liberas et necessarias causas 
discriminis intercedit; quod istae una eadem- 
que ratione semper agunt, illarum autem 
agendi ratio, prout eis visum fuerit, varia, 
atque diversa est, quemadmodum unicuique 

manifestum erit, qui humanas actiones con- 
templetur (x)=. 

Ad 6. Adversarios non pudet Stoicorum 
fatum in scenam reducere, cum tuto affir- 
ment, in rerum natura effectus et causas 
necessariis relationibus colligari, eisque et 
humanas subesse voluntates: quam doctri- 
nam a Grysippo traditam refert Cicero lib. 
de Fato. Quamobrem inter causas physicas , 
et morales distinguere juvat. In causarum 
physicarum serie hanc connexionem haberi, 
adeo ut aliquo sensu quoad effectus eae dici 
possint necessariae, non dissentimus: at in 
causis moralibus nulla necessitatis relatio. 
Quaenam porro sint causae, e quibus pen- 
dere dicitur voluntas, modo videamus. Si 
de causa interna sermo sit, haec est ipsa 
vis inhaerens voluntati per quam animus 
se se determinat ad objectum prosequen- 

(i) Cerboni Theologia natur, tom. i.lib. a. Quaest. 6. artic. 6. 
Vetera hic quoque revocant Hobbesiut et Collinsius: eandem 
siquidem difficultatem jam longe antea impugnavit D. Thomas 
loc. sup. cit. ad i5. dicens: — Non omnis causa ex necessitate 
inducit effectum,, etiam si sit causa sufficiens, eo quod causa 
potest impediri, ut quandoque effectum suum non consequa- 
tur, sicut causae naturales, quae non ex necessitate producunt 
effectus suos, sed ut in pluribus, quia in paucioribus impediun- 
tur. Sic ergo illa causa, quae facit voluntatem aliquid velle, 
non oportet, quod ex necessitate aliquid faciat, quia potest 
per ipsam voluntatem impedimentum praestari, vel removendo 
talem considerationem, quae inducit eam ad volendum, vel con- 
siderando oppositum, scilicet, quod hoc , quod pioponitur ut 
bonum, secundum aliquid non est bonum — . 

dum, vel rejiciendum: quae causa est effi- 
ciens, sed libera (i) . Quod si causa9 exter- 
nas adversarii intendant: tum instanter pe- 
timus, numne increatae sint vel creatae? 
Si aliqua ponatur causa creata appetitum 
excitans, haec nil aliud erit, quam species 
boni, quae in externis objectis apparet, quae- 
que ex hoc tantum dici poterit causa neces- 
saria, quod saepe voluntatis praevenit deter- 
minationem; at quoniam ea non est efficiens 
actionem, et a philosophis causa occasionalis 
proprie appellatur, evidens est, voluntatem 
per nullam causam externam creatam ne- 
cessario determinari. Fortasse tandem quis 
dixerit, necessitatem induci per causam in- 
creatam, a qua indubitanter pendet volun- 
tas ? Huic positioni absolutis verbis respon- 
det D. Thomas i. part. Quaest. 83. art. i. ad 
3. = Deus est, inquit, prima causa movens 
et naturales causas et voluntarias. Et sicut 
naturalibus causis, movendo eas, non aufert, 
quin actus earum sint naturales; ita moven- 
do causas voluntarias non aufert, quin a- 
ctiones earum sint voluntariae: sed potius 
hoc in eis facit: operatur enim in unoquo- 
que secundum ejus proprietatem =. Cum 

(t) In id consentit Tullius ipse de Fato scribens: — Motus 
voluntarius eam naturam in se continet, ut sit in nostra pote- 
state, nobisque pareat, nec id sine causa. Ejus enim rei causa 
ipsa natura est — . 

itaque ex dictis nulla necessitatis relatio 
inter causas morales earumque effectus ha- 
beatur, cum a nulla causa sive creata sive 
increata ad unum determinetur voluntas; 
nemo est, qui non videat hobbesiana sophy- 
smata ne minimum quidem humanam li- 
bertatem labefactare. 

Ad 7. In pyrrhonismum labitur Spinosa 
Ethices part. 3 ., eique libenter accedit Bay- 
lius in responsione ad QuaeBtion. provincial. 
part. a., cum ambo mutuo conatu circa li- 
bertatis dogma tenebras offundant. Quorum 
ineptis dubitationibus ut occurramus, ultro 
concedimus imprimis, non omnes 1 naturae 
leges, non omnes proprietates corporum phi- 
losopho innotescere; immo liberaliter quo- 
que damus nostrarum volitionum indolem 
omnino perspectam non fore. Verum illa- 
tionem ex hisce antecedentibus ab adver- 
sariis insipienter deductam merito impro- 
bamus. Quidquid enim sit de ignotis natu- 
rae legibus, de corporum arcanis proprieta- 
tibus, de volitionum indole, ac modo quo 
corpus a voluntate moveatur; non quidem 
ex hisce principiis latentibus vel dubiis 
suademur de causa libera in nobis existen- 
te, sed ab intimo animi sensu, ab inelucta- 
bili rationum evidentia. Cum itaque in prin- 
cipiis cognitis simul ac certis haec univer- 
salis fundetur persuasio, neque ignorantiae 

tribuenda erit, neque sanae mentis philoso- 
pho de tam perspicua veritate dubitare li- 
cebit. 

Ad 8. Sed ibidem nos urget Spinosa, ac 
potissimum contendit, hominem ideo libe- 
rum non esse, quia non semper ideas revo- 
care potest cum velit, aut eas repellere, 
quibus afficitur invitus. Hac ratione, quae 
risu prorsus excipienda videtur, satis ad- 
versarius demonstrat, se non attigisse veram 
libertatis notionem. Libertas namque non 
est illimitata potentia cuncta generarim quae 
volumus operandi, cum plurima velle pos- 
simus, quae a libero arbitrio non dependent; 
sed tantummodo sita est in facultate agendi, 
vel omittendi quidquid humanae potestati 
subest. Porro in rebus potestati nostrae mi- 
nime subjectis ideae numerantur, quia sae- 
pe rationis usum praeveniunt. Ergo conse- 
quitur idearum necessitatem cum libero ar- 
bitrio apprime componi : idque eo magis 
apparet, quod per eas nunquam ad agen- 
dum animus compellitur, neque impeditur, 
quin pro libito ad alia determinetur. Non 
minus quam Spinosa hic quoque delirat 
Helvetius, dum in acribus humanis totidem 
conspicit effectus immediatos ac necessarios 
perceptionum, quae ab externis objectis o- 
riuntur. Principium hujusmodi legitimum 
est consectarium putidi systhemaris , quo 

scriptor incredulus physicam sensibilitatem 
homini unice tribuens eum brutorum con- 
ditioni adaequare non veretur. At quoniam 
una simul ex adverso clamant tum intimus 
omnium sensus, tum ratio naturalis, si, quam 
fidenter asserit, necessitatem probare vale- 
bit, magnus hercle is nobis erit Apollo. Cir- 
ca ea tandem, quae dictitant adversarii de 
corporis temperamento, dispositione ac in- 
stinctu animum necessario ducente, non dif- 
fitemur hominem ad unum prae alio natu- 
raliter inclinari, quosdam in unum potius, 
quam in aliud virtutum genus propensiores 
esse, sic de vitio dicatur. Sed quis unquam 
neget, naturalibus hisce inclinationibus a- 
nimum obsistere posse, imo revera saepis- 
sime obsistere? Virtutem a pluribus coli 
nemo sane inficiabitur. Atqui in appetitu 
sensitivo compescendo virtutis exercitium 
praeoipue consistit. Non igitur a corporis 
temperamento, neque ab instinctu necessa- 
rio agitur humana voluntas (i) . 

Ad 9. Denique singulas animi operationes 
cate perpendit Collinsius, atque, uti putat, 
irresistibili conatu in libertatem impetum 
facit. Cum vero tanti argumenti vis in mi- 
nori sistat propositione, quam demonstrare 
praesumit; hinc eam per partes scrutemur. 


( 1 ) Vide D. Thomim 1 . parte Quaest. 83. artio, a. ad 5. 

Ideae si a sensationibus proveniant, ab ex- 
ternis objectis necessario pendent: hoc haud 
invite fatemur, simulque contendimus, li- 
berum earum necessitate non ledi ex pro- 
batis in responsione ad 8. Contra vero; si 
ab animi consideratione procedat idearum 
repraesentatio, haec necessaria non est, sed 
dominio subest voluntatis: nam consideratio 
idem est ac cogitatio; potest autem aliquis 
de quocumque objecto cogitare,, vel non co- 
gitare (i). Nec obstat adversarii ratio ex 
eo deducta, quod qui cogitat nequit sibi 
conscius non esse de propria cogitatione; id 
enim hoc unum ostendit, proprium esse cu- 
j usque naturae liberae cum cognitione ope- 
rari. Quod ad judicium attinet, si de pro- 
positione certa agatur, nequit animus eidem 
non assentiri, cum talis sit certitudinis ra- 
tio, ut per eam intellectus ad assensum ne- 
cessario inducatur. Quod si de probabili vel 
dubia propositione sermo sit, animus ad as- 
sensum non adstringitur, sed judicium su- 
spendere potest, novum de re controversa 
examen instituere, atque opinioni nondum 
certo exploratae non acquiescere: quae cun- 
cta profecto necessitatem excludunt. Circa 
velle et operari animadvertimus, opus equi- 
dem fore ex contradictionis principio, ut (*) 


(*) Ibidem Quae#, io. aitic. a. 

animos velit aut nolit, agat vel non agat: 
veruntamen per hoc non infirmatur liber- 
tas, cui semper manet inter alterutrum ex 
duobus contradictoriis electio. Quemadmo- 
dum porro liberum arbitrium elucet in po- 
tentia electiva, qua animus gaudet; ita et 
in facultate suspendendi electionem perspi- 
citur. Verum est, nullum dari medium quo 
flectat voluntas inter suspendere et non 
suspendere ex eodem principio contradictio- 
nis; ast neque id valet ad libertatem coar- 
ctandam,quia facultas suspendendae vel non 
suspendendae electionis est ipsa vis electi- 
va,, in qua activa indifferentia consistit (i) . 
Etiamsi ergo ad trutinam revocentur animi 
operationes, minime consequitur quod infert 
absurde Gollinsius, sed luce clarius volun- 
tarium coruscat. 

CAPUT TERTIUM 

DE VOLUNTARII IMPEDIMENTIS. 

$. XXIII. 

Quoniam ad voluntarii naturam attinet 
praevia eorum cognitio, in quibus est actio, 

(ij Huic responsioni congruunt verba D. Augustini 1. 5. de 
Civ. D. Gap. io. scribentis: — Cum dicimus, necesse esse, ut 
cum volumus libero velimus arbitrio; et verum procul dubie 
dicimus, et non ideo ipsum liberum arbitrium necessitati su- 
bjicimus, quae adimit libertatem — . 

nec non voluntatis sive spontanea, sive li- 
bera inclinatio, jam liquido patet, involun- 
tarium ex iis procedere causis, quae intel- 
lectus cognitionem impediunt, vel animi pro- 
pensioni adversantur. Unde merito cum A- 
ristotele lib. 3. Ethicor. cap. x. involunta- 
rium definiri potest id omne , cui deest a- 
liquod ex requisitis ad voluntarium. Com- 
muniter involuntarii species duplex assolet 
numerari: unum dicitur involuntarium sim- 
pliciter , aliud secundum quid. Primum illud 
est, quod citra omnem cognitionem., aut 
contra deliberationem voluntatis contingit. 
Sic involuntarii simpliciter sunt motus, qui 
primo-primi appellantur, quique in homine 
insurgunt absque voluntatis concursu, imo 
etiam ea penitus reluctante. Alterum est, 
quod, licet in se spectatum voluntati displi- 
ceat, sub aliquo tamen respectu ab ipsa ob 
circumstantias peculiares eligitur. Ejusmodi 
est projectio mercium facta metu naufragii, 
quae in se considerata cum aegre feratur 
involuntaria est secundum quid, etsi placeat 
utpote ad vitam servandam necessaria. Plu- 
res a theologis referuntur involuntarii cau- 
sae, quae ut rite determinentur, praenotan- 
dum est, quatuor in voluntario reperiri ; 
praeviam nempe cognitionem, principium a- 
gens intrinsecum, voluntatis inclinationem, 
indifferentiam activam, seu liberum arbi- 

trium. Hisce autem totidem opponuntur im- 
pedimenta, quae sunt Ignorantia, Metus , 
Violentia et Concupiscentia. Quatuor igitur 
ex causis voluntarium minui potest, vel au- 
ferri, de quibus per distinctos articulos par- 
ticulatim. 


ARTICULUS PRIMUS 
De Ignorantia. 

S. xxiv. 

Cognitionis debitae privatio proprie ac 
praecise ignorantia dicitur, ac differt tum 
a nescientia , quae est defectus cognitionis 
eorum, quae quis noscere non tenetur, tum 
etiam ab errore , quia per eam illud ignora- 
tur quod est, per hunc aliquid diversum 
ab eo censetur quod est. Tripliciter igno- 
rantia dividitur: ac i. ratione objecti, seu 
rei, circa quam versatur, aut juris aut fa- 
cti ea esse potest. Refertur ignorantia juris 
ad legis existentiam ej usque obligationem; 
uti si quis legem ignoret vetantem rei alie- 
nae possessionem, domino invito, vel si eum 
lateat affinitatem aut ordinem impedimen- 
tum fore dirimens conjugium: ea porro di- 
versa erit pro legum varietate; unde alia 
ignorantia vocabitur juris naturalis, alia juris 
positivi divini vel humani. Ignorantia facti 
L. i. 7 

obligationis legis cognitione , quis nescit , 
factum aliquod legi adversari. Hujusmodi 
ignorantia laborat qui sciens, nefas esse, 
rem alienam, invito domino, retinere, in- 
validum fore conjugium inter affines, vel 
ab eo contractum, qui sacris in ordinibus 
est constitutus, non agnoscit tamen, rem 
quam possidet alienam fore, affinem sibi es- 
se mulierem, quam ducit uxorem, aut eum, 
qui matrimonio copulatur, majores ordines 
recepisse, a. 'Ratione actus, cujus est causa 
distinguitur ignorantia in antecedentem, con- 
comitantem et consequentem. Prior volun- 
tatis consensum omnino praevenit, et cau- 
sam praebet actioni, adeo ut per eam ani- 
mus velit quod, ipsa remota, non vellet. 
Altera comitatur actionem, nec tamen illius 
est causa, cum ea fieret quoque si ignoran- 
tia abesset: ex quo infertur, indifferentem 
hanc prorsus esse ad actionem, eique nullam 
addere vel auferre moralitatem. Postrema 
denique ignorantia est, quae non actionem 
consequitur , sed deliberationem actionis , 
adeo ut animus ad agendum paratus sit, 
quantumvis ignoret circa quae actio verse- 
tur. Hanc porro vel directe operans inten- 
dit, cum expresso ac positivo consensu eam 
velit ut liberius agat, vel indirecte tantum 
si per ignaviam addiscere negligat quae scire 

posset atque deberet. 3. Demum ratione 
subjecti ignorantia aut vincibilis esse potest, 
aut etiam invincibilis. Illa, cum vinci possit 
ac debeat, a consequente non differt, et af- 
fectata nuncupatur si directe, crassa vero 
et supina si indirecte a voluntate procedat: 
ista cum antecedente confunditur, nec ullo 
pacto vinci potest, etiamsi ad eam depel- 
lendam debita diligentia adhibeatur (i) 

. XXV. 

Ad vincibilem et invincibilem omnes i- 
gnorantiae species referunt sacrae theologiae 
scriptores in imputatione actuum humano- 
rum investiganda. Qua de re inspiciamus 
oportet, nam et quando utraque haec igno- 
rantia imminuat vel adimat voluntarium. 
Prae primis itaque si de ignorantia vincibi- 
li sermo instituatur, animadvertimus, per 
eam voluntarium non tolli, quia cum agens 
eandem vincere queat et nolit, ipse est pro- 
priae ignorantiae causa vera, et efficiens. Pro- 
be tamen inter ignorantiam affectatam et 
crassam distinguere necesse est. Qui con- 
silia recusat, qui cohortationes refugit ne 
instruatur, ne corrigatur, qui, uno verbo, 
ignorantiam affectat, eo fine vult ignorare 



(i) Vid. D. Thom. i. a. Quatit. 6. att. 8. tt Quaeit. 76. art. 
3 . tt 4. 

quod scire tenetur, ut, conscientiae morsi- 
bus repressis, facilius cupiditatibus indulgeat, 
ac in peccatis tabescat. Sed in hac agendi 
ratione major quaedam deliberatio, major 
proclivitas ad peccandum apparet. Ignoran- 
tia igitur affectata, quin auferre vel minue- 
re valeat voluntarium, illud potius adau- 
get (i). Aliter de ignorantia crassa dicen- 
dum, quae licet non auferat omnino, sem- 
per tamen voluntarium extenuat. Qui ete- 
nim vi hujusce ignorantiae operatur, ita af- 
fectus jure praesumitur, ut si de actione 
scientiam haberet, eam profecto non pone- 
ret. Sed agentis opus in hoc casu est invo- 
luntarium secundum quid. Ergo per igno- 
rantiam crassam voluntarium minuitur. E- 
iinde merito concludunt theologi, ignoran- 
tiam vincibilem non affectatam a tanto , non 
a toto excusare. Ad eam ignorantiae spe- 
ciem modo procedamus, circa quam a ca- 
tholicis novatores dissentiunt. Lutherus scho- 
lasticis infensissimus eos vehementer arguit 
in cap. i. Geneseos, quod ignorantiam in- 
vincibilem a culpa excusare doceant, eique 
suffragatur Jansenius lib. 2. de Statu na- 


( 1 ) Nefarium hoc ignorantiae genus arguit David Ps. 35: V. 
4- ubi hominis perditi scelera describens ait: — Noluit intelli- 
gere ut bene ageret Huc pertinent etiam verba Joh. C. ai. 
T. 14 . — In puncto (impii) ad infernum descendunt. Qui di- 
xerunt Deo; recede a nobis; scientiam viarum tuarum nolumus — . 

turae lapsae cap. a. (i) . Verum non scho- 
lastici dumtaxat, in quos tam rabide obstre- 
pit Lutherus, sed orthodoxi omnes cum Ec- 
clesia catholica veritatem hujusmodi pro- 
fitentur. Quae veritas, ceteris etiam prae- 
termissis, perspicue ostenditur hoc inelucta- 
bili rationis argumento. Si ex adversariis a 
peccato formali non excusaret ignorantia 
invincibilis, homo, cum teneatur culpam vi- 
tare, ad eam vincendam adstringeretur. Sed 
vincere ignorantiam id generis ex superius 
definitis impossibile est. Ergo in hypothesi 
homo teneretur ad impossibile. Id vero ab- 
surdum est, nam ut ait Synodus Tridentina 
Sess. 6. cap. ii. Deus impossibilia non ju- 
bet. Ergo ad hanc ignorantiam vincendam 
homo non tenetur. Ergo a peccato formali 
excusat ignorantia invincibilis. Porro igno- 
rantia nequit a peccato formali excusare, nisi 
quatenus nec in se neque in causa volun- 
tati imputatur. Ex demonstratis ergo plane 
colligitur ignorantiam invincibilem volun- 
tarium penitus auferre (a). 

(i) Jansenianam doctrinam damnatam legimus in seq. prop. 
quam Alexander VIII. an. 1690. proscripsit: — Tametsi detur 
ignorantia invincibili* juris naturae, haec in statu naturae lapsae 
operantem ex ipsa non excusat a peccato formali — . 

(a) Veritas jam probata firmatur D. Augustini auctoritate, 
qui lib. de duab. anim. Cap. ia. haec scribit; — Dicere pec- 
cati reum teneri quemquam, quia non fecit quod facere non 
potuit summae iniquitatis est — : et lib. 3 . de lib. arb. Cap, 
18: — Quis peccat i n eo, quod nullo modo ceveri potest t — 

$. XXVI. 

Veruntamen dari ne potest haec, de qua 
disseritur ignorantia invincibilis P Quoad i- 
gnorantiam facti affirmative reponimus, cum 
persaepe contingat, ea nos invincibiliter i- 
gnorare, quae ab alterius facto dependent. 
Idipsum de ignorantia asserimus juris posi- 
tivi: leges quippe nonnisi promulgatione in- 
notescunt, quae absenti potest ut plurimum 
latere. At circa ignorantiam juris naturalis 
theologica non levis momenti controversia 
nobis occurrit. Quae ut apprime intelliga- 
tur, advertendum est praecepta juris natu- 
ralis ad tria genera posse referri. Ad pri- 
mum spectant praecipua quaedam et uni- 
versalia principia; scilicet = Bonum est pro- 
sequendum, malum vitandum = Deus est 
colendus = Jus suum cuique tribuatur = 
Quod tibi non vis, alteri ne feceris =: , alia- 
que similia. Ad alterum ea pertinent, quae 
facili discursu ab iisdem principiis ceu con- 
clusiones proximae deducuntur; uti non oc- 
cides, non furaberis, et cetera Decalogi prae- 
cepta. Tertium genus eorum est, quae ex; 
primis principiis mediate tantum per longas, 

•t ibid. C»p. 19. — Non tibi deputator ad culpam quod inri- 
tiu ignoras, aed quod negligi» quaerere quod ignorat 

Videatur hac de re Card. Gotti theol. tcholatt. dogmat. tom. 
7. tract. de Actib. human. Quaeat. 1. dub. 7. §. 4. 5 . et 6. 

implexasque ratiocinationes inferuntur, quae- 
que idcirco remotae appellantur conclusiones. 
Talia sunt praecepta, quae nonnullos vetant 
contractus, qui usuram involvunt, etiamsi 
evidenter injusti non appareant. Hisce in 
antecessu praelibatis, ad controversiae sta- 
tum propius accedamus. Jam in confesso 
est apud omnes de prioribus juris naturae 
principiis, eorumque proximis conclusioni- 
bus ignorantiam invincibilem dari non pos- 
se (i). Lex naturalis enim in cordibus ho- 
minum adeo insculpta est, ut per noxam o- 
riginalem non fuerit deleta. Hujusce legis 
vim et imperium in se quisque experitur, 
et, nisi propriae deceptionis causam posue- 
rit, tum primi tum secundi generis prae- 
cepta facile dignoscit. Hinc patet eum inex- 
cusabilem fore, qui e. c. censeret actum pie- 
tatis esse mortem infirmis properare, ut ocius 
mortales angores evadant; vel qui, fidelium 
infante clam baptizato, illum interficeret, 
ne, cum dehinc adolesceret, a parentibus 
superstitione corruptus damnaretur. Quod 
si ad conclusiones remotas deveniamus, in- 
quirentes, anne de iis detur ignorantia in- 
vincibilis: pro parte negativa pugnant non- 
nulli, inter quos praesertim auctor Theolo- 

• (i) — Ad legem naturalem, inquit D. Thomas i. a. Quaeit. 
76. art. 3. pertinent primo quidem quaedam praecepta commu- 
nissima, quae >unt omnibus nota — . 

giae Lugdunensis, qui tom. 7. Institut. dis- 
sert. i. ad suae causae tutamen Alexandri 
Alensis, Alphonsi de Gastro, Gersonii, Con- 
tensonii, aliorumque in medio profert au- 
ctoritatem (1) . Nos tamen doctrinam gra- 
viorum pene omnium theologorum sectamur, 
qui circa hasce conclusiones invincibilem 
ignorantiam dari posse, imo revera dari fir- 
miter ostendunt. Ad assertae veritatis con- 
firmationem tria potiora heic afferantur ar- 
gumenta. 

1. Recentiores juris naturae conclusiones 
eae sunt, quae ex principiis generalibus dif- 
ficulter eliciuntur. Sed plerique hominum 
impares omnino sunt vel ob ingenii tardi- 
tatem, vel ob mediorum defectum ad ab- 
strusas disquisitiones instituendas. Ergo pro 
iis absolute impossibile est ejusmodi con- 
clusiones attingere. 

a. Ea invincibiliter ignorantur, quorum 
cognitio, positis etiam magnis naturae et 
gratiae auxiliis, nequit obtineri. Atqui mul- 
tae sunt veritates e juris naturae principiis 
generalibus profluentes, quae nec hisce con- 
currentibus auxiliis agnosci possunt: nam 
pluries de iisdem neque inter se conveniunt 
viri sapientia simul ac pietate insignes, Ec- 

( 1 ) Alexand. Alent, tom. a. oper. Alphont. de Cti. lib. a. 
de poteat. leg. poenal. cap. a. Gerton. lib. de vita tpiiit. lect. 
4- Contenton. tom. 3. diateit. 6. 

clesiae scilicet Patres atque Doctores. Rur- 
sus igitur concludamus, ignorantiam invin- 
cibilem haberi posse de consectariis, quae 
a jure naturali remote descendunt. 

3 . Si jam super citatos excipiamus oppu- 
gnatores, quibus adjiciendus est Vincentius 
Patutius (i), omnes fere Tbomistae huic 
adhaerent sententiae, quibus, nullo praeter- 
misso, addendi sunt probabilistae scriptores. 
Si ergo ex unanimi quoque theologorum au- 
ctoritate judicium proferre velimus, aliud 
amplissimum pro re nostra obtinebimus ar- 
gumentum (2). 

§. XXVII. 

Communi, veraque doctrina satis hacte- 
nus firmata, operae pretium nunc est ad- 
versantium objecta referre simul atque op- 
pugnare. Duplici ex capite, inquiunt, au- 
ctoritate nimirum ac ratione contraria the- 
sis roboratur. 

1. Namque legitur Ps. 24. v. 7. Delicta 

(t) Sub ementito nomine Adelpbi Doaithei tuam ia tradit o- 
pinionem in peculiari dissertatione, quam impugnat B. Alphon- 
aua de Ligoiio tbeol. lib. t. tract. a. de legib. Cap. 4.dub. i. 

(a) Prae ceteria consuli poterunt Divus Antoninus p. a. tit. a. 
Cap. 11. J. xxvrn. Laurentius Berti theolog. discipl. t. a. lib. 
ai. Cap. 10. Gotti loc. sup. cit. dnb. 7. §. vu. Gonnetus in Cli- 
peo theolog. t. 3 . disput. 1. art. 4 - Tournelii continuator t. I, 
de Act. hum. Cap. a. art. 3 . conclus. 3 . Antoine theol. mor. 
de peccatis Cap. 4. Quaeat. 6. ac praecipue Gerdilius de pec- 
cat. tom. 16. 

juventutis meae, et ignorantias meas ne me- 
mineris Domine: item in Evangelio Lucae 
cap. 12. v. 48« Qui non cognovit, et fecit 
digna plagis, vapulabit. Unde sio concludi 
posse videtur. Si regius Psaltes humiliter 
veniam a Deo poscit culparum, quas scien- 
ter non modo, sed etiam ignorans admise- 
rat; si peccans ex defectu cognitionis poe- 
nam non evadit: ergo nulla datur juris na- 
turalis ignorantia invincibilis. Huic conclu- 
sioni subscribitur Romanus Pontifex Boni- 
facius VIII. de reg. juris i 3 . in 6. dicens: 
Ignorantia facti, non juris excusat. 

a. Legis naturalis ignoratio quoad remo- 
tiores etiam deductiones a nobis tantum- 
modo oritur veluti a causa voluntaria, quia 
vel debitam solertiam in veritate perquirens 
da non adhibemus, vel gratias, uti par est, 
a Deo’ non postulamus ad ejus legem agno- 
seendam necessarias. Dicendum ab omnibus 
esset cum David Psalm. n8. et 14». Doce 
me justificationes tuas: doce me facere vo- 
luntatem tuam. De superna ope forte du- 
bitandum? Hanc nobis ipse Servator Christus 
pollicetur Joan. cap. 16. v. ubi ait: 
petite, et accipietis. Quibus jam positis, ne- 
cessario eruitur, nullam juris naturalis igno- 
rantiam haberi, quae vincibilis non sit, ideo- 
que culpabilis. 

Nullum vero negotium haec, quae obji- 


Digitized by Google 


79 

ciuntar nobis facessunt, cum singulis prae- 
sto sit bina responsio. 

Atque ad i. paucis animadvertimus, igno- 
rantias, de quibus David veniam depreca- 
tur, eas esse culpas, quae in puerili aetate 
plenae cognitionis et advertentiae defectu 
ut plurimum perpetrantur, quaeque diffe- 
runt a delictis juventutis utpote ab aestu 
cupiditatum procedentibus. Itidem ignoran- 
tia, ad quam referuntur Evangelii verba, 
ideo culpabilis est, quia haberi praesumitur 
circa Decalogi praecepta, quae profecto in- 
vincibiliter ignorari nequeunt, nam vel ipsa 
communia sunt juris naturalis principia, vel 
ab iis proxime dimanant (i) . Nihil ergo pro- 
bare poterunt adversarii ex allatis SS. Scri- 
pturarum locis, quae, uti perspicuum est, 
ad remota consectaria minime pertinere vi- 
dentur. Neque rem prorsus tangit opposita 
regula juris, cum ea non de lege naturali, 
sed de civili tantum intelligatur, hoc est 
de statutis forensibus, quae si promulgata 
fuerint, eorum ignoratio neminem excusat. 

Ad 2 . Ignorantiam, de qua hic disseritur, 
nobis imputandam non esse ex eo luculen- 
ter noscimus, quod praestantiores sacrarum 
rerum scriptores, uti praenotavimus (§. xxvi), 

' •• - . . j-. 

(i) Vtde Augustinum Calmet tom. 4* et 7 . Commentar., ce- 
tcrosrjue Hagiographorum interpretes. 

imo et SS. Patres nonnulli, qui certe nec 
studium neglexerant, neque orationem, plu- 
ra minus conformia legis naturalis princi- 
piis interdum docuere (i). Porro si quaevis 
ignorantia invincibilis eliminanda sit, cul- 
pandi forent hujusmodi sanctissimi Viri, cum 
adversus naturae legem errores tradiderint. 
At vero non constat eos errata emendasse. 
Non modo igitur ut Sancti haud esseut co- 
lendi, sed prudenter potius suspicandum 
perpetuam damnationem eosdem non eva- 
sisse. Quod consequens cum absurdum sitj 
absurda et hypothesis erit ignorantiam in- 
vincibilem excludens, unde, veluti ab an- 
tecedente illud legitime ac necessario de- 
ducitur. Addendum postremo quoad Christi 
promissum -petite et accipietis , duplex lu- 
minis genus in homine haberi posse. Pri- 
mum est supernaturale, quod nobis rite pe- 
tentibus dabitur, ut ea cuncta, quae media 
sunt ad salutem omnibus necessaria, digno- 
scamus. Quocirca si hujusce luminis defe- 
ctu in legem quis delinquat, ejus ignoran- 
tia indirecte volita erit, ideoque inexcusa- 
bilis, cum per orationem vinci potuisset. 
Altero, quod est naturale, per vires intel- 
lectus morales attinguntur veritates, quae 

(i) Videantur D. Antoninus i. p. tit. 3 . Cap. io. §. x. 
Xistus Senensis BiLl. sacr. adnot. 89. et Morinus de Sacram, 
ordin. p. 3 . exercit. 9. Cap. 9. 

quamvis remote spectent ad juris naturalis 
principia, nihilominus vim legis generatim 
habere nequeunt, quia non satis promulga- 
tae. Quarum rerum cognitio, cum omnibus 
ad salutem necessaria non sit, ad eam com- 
parandam nec lumen Deus promisit, neque 
conferre tenetur. Saepe igitur, utroque lu- 
mine circa remotiores juris naturae conclu- 
siones deficiente, ignorantiam invincibilem 
de iis contingere necesse est. 

ARTICULUS SECUNDUS 

De Violentia. 

§. XXVIII. 

Violentia, si accurate loqui velimus, a 
coactione maxime differt. Haec in solis a- 
gentibus animatis ac ratione praeditis habe- 
tur, cum voluntario spontaneo officiat: illa 
datur in rebus inanimatis, sicuti e. c. in la- 
pide alicubi projecto, cujus motus proprie 
violentus dicitur, non coactus. Verum in 
moralibus utraque vox indiscriminatim as- 
solet eadem sumi significatione. Violentum 
porro definitur quod est a principio extrin- 
seco, in contrarium eo renitente, cui vis in- 
fertur. (i). Quo posito, ad violenti naturam 

(i) Ab Aristotele lib. 3 . Etbicor. Cap. 1. ban* definitionem 
excipiunt Joan. Damascenus de fide orthod. lib. a. cap. 34. et 
Angel. Poetor 3. a. Quaest. ij 5 . art. 1. 

commode perspiciendam haec praecipue at- 
tendamus. 

x i. Cum ex definitis violentum ab externo 
oriatur principio, jam consequens est, illud 
directe adversari naturae voluntarii, quod 
(uti vidimus §. IV. ) , ab intrinseco principio 
descendit. 

a. Eadem ex causa jure dicimus, volun- 
tatem nunquam sibimet inferre posse vim 
proprie dictam, secus posset velle simul ac 
nolle, quod contradictionem includit. 

- 3. Quamquam ad violentum opus sit, ut 
vi extrinsecae patiens resistat, actualis ta- 
men repugnantia necessaria non est, sed re- 
quiritur saltem ac sufficit virtualis . Ea pro- 
pter vera violentia erit quae in hominem e- 
xercetur somno vel ebrietate correptum, si 
in fluvio demergatur; hic enim invitus et 
reluctans jure praesumitur, quia, si vigilans, 
mentisque compos foret, in sui occisionem 
non consentiret. 

4. At si quis passive tantum se gerat, tum 
violentum non aderit, cum nullo modo pa- 
tiens repugnet: id eo magis concludendum, 
si ponamus quempiam velle pati vim ex- 
trinsecus illatam. Hac de re audiatur Divus 
Thomas 1 . 2 . Quaest. 6. art. 5. ad 2 . di- 
cens: = Cum actio infertur ab aliquo ex- 
teriori, manente in eo, qui patitur, voluntate 
patiendi, non est simpliciter violentum, quia 

licet qui patitur non conferat agendo, con- 
fert tamen volendo pati =. 

§ . XXIX. 

Hisce de violenti natura obiter exaratis, 
rescire decet potissime, utrum in suis acti- 
bus cogi possit voluntas. Si de actibus ser- 
ino sit, qui imperati, et externi appellantur, 
quosque per exteriores potentias sibi subje- 
ctas voluntas exercet, eam cogi posse tuto 
defendimus. Invita namque voluntate, cui- 
que patet, ad actus positivos vi extrinseca 
impelli posse corporis sensus, aut etiam, ne 
quid agant, praepediri a causis vim infe- 
rentibus, quales sunt carcer, vincula, com- 
pedes, aliaque id genus, quae membrorum 
externorum physicas operationes impediunt. 
Quae cum ita sint, nemo unus inficiabitur, 
quoad actus externos imperatos vim perpeti 
quandoque posse voluntatem. Contra vero 
aeque indubitatum est, animum nullam pati 
posse violentiam, tum circa actus imperatos 
internos, qui per intrinsecas potentias, me- 
moriam nempe, intellectum vel phantasiam 
perficiuntur; tum praesertim circa actus me- 
re elicitos, veluti amorem aut odium, qui 
actus immediate a voluntate procedunt. Hu- 
jusce rei veritas certe quidem apparet, si 
consideremus , voluntatem fore principium 
intrinsecum operans, nulli subjici in iis quae 

interius fiunt causarum externarum influxui, 
nec aliter quam a proprio arbitrio ac pro- 
pensione determinari (i). 

§. XXX. 

Verum, etiamsi detur, causas extrinsecas 
et naturales in humanis actibus internis vio- 
lenter non influere, nonne pro lubitu id 
poterit supernaturalis causa praestare ? Hoo 
revera fieri plane ostendunt Proverbiorum 
verba cap. ai. v. i. Cor regis in manu Do- 
mini, quocumque voluerit inclinabit illud. 
Accedit insuper, quod hic agendi modus di- 
vinae Omnipotentiae summopere conveniat. 
Nam si Deus potuit voluntatem homini con- 
ferre, cur item non poterit ipsi coactionem 
inferre ? Hac mirabili sane ratione Christus 
per gratiam efficacem Saulum devicit, cum 
ei ab equo prolapso, humique jacenti vox 
irresistibilis intonuit Durum est contra sti- 
mulum calcitrare . (Act. Apost. cap. 9. v. 5.) 

Ab hisce, quae speciem quamdam verita- 
tis exhibere videntur, nullo expedimur la- 
bore, si quo pacto Deus voluntates homi- 
num regat sedulo expendamus. Admissa in- 
terim infallibili Proverbiorum auctoritate, 
dicimus, cor regis non modo, sed et omnium 

(1) Vide sU D. Amelmum dialog. de lib. arb. cap. €. D. 
Thomam i. a. Quaeit. 6. art. 4. et Gotti t. 7. de Act. hum. 
Quaeit. I. dub. 4- 

hominum vere in manu Domini fore, qua- 
tenus efficacibus, suavibusque divinae gra- 
tiae motionibus humana voluntas , intacta 
semper libertate, ad bonum prosequendum 
inclinatur. At quorsum hic vis et coactio 
reperitur voluntatis? Dei Omnipotentiam ae- 
quo animo fatemur; ultro concedimus ab 
ipsa pendere hominis velle, sicuti et existe- 
re et vivere: sed voluntatem in actibus in- 
ternis per eam cogi posse, id prorsum ne- 
gamus. Quid enim est voluntatem cogere, 
nisi efficere, ut voluntas aliquid velit, cum 
simul adversetur ut nolit ? Ibi igitur con- 
tradictio. Sed contradictorium utpote absur- 
dum alienum est ab Omnipotentia Divina. 
Deus itaque ideo quod Omnipotens est hu- 
manam cogere nequit voluntatem. Hinc e- 
ruitur, quid brevi de Saulo respondendum ? 
Durum enimvero illi erat contra stimulum 
calcitrare , divinis nempe obsistere consiliis : 
Ecclesia namque dextera Altissimi fundata 
eo validius firmabatur, quo infensius hic fi- 
delium insectator eam evertere moliebatur. 
Minantem porro Saulum Christus domuit 
prius vehementi terrore; inde novam veteri 
snperaddidit propensionem, nullaque cogente 
vi, lupum repente in agnum commutavit (i). 

(i) Non absimili modo haec difficultas enodatur per ea, quae 
tradit Angelicus Doctor Quaest. aa. de Veritate art. 8. 

L. i. 8 

$. XXXI. 

Quibus omnibus explanatis, prae ceteris 
inquirendum superest, an et quomodo vio- 
lentum minuere vel auferre valeat volunta- 
rium ? Qua in re distinctionem praemittimus 
inter violentiam absolutam, et violentiam 
secundum quid. Prima est, quam quis su- 
perare nequit, etiamsi causae vim inferenti 
toto possibili conatu resistat: altera in eo 
habetur, qui reluctat quidem, sed non quan- 
tum posset ac deberet. Si de violento ab- 
soluto agatur, indubium est per illud vo- 
luntarium penitus auferri. Etenim actus vi 
absoluta extortus ab extrinseco principio 
venit, eique adversatur voluntas, quae pro 
viribus refugit actionem. Sed voluntarium 
est a principio intrinseco, et ab animi pro- 
pensione. Quidquid ergo fit per violentiam 
absolutam est omnino involuntarium. Exin- 
de jam liquet, non peccasse martyres, dum 
persecutionum aevo coram idolis genufle- 
ctere, ac thus adolere vi absoluta adigeban- 
tur. Secus vero contingit de violento secun- 
dum quid ; in eo quippe semper aliqua ma- 
net voluntarii ratio minor vel major, quo 
magis aut minus obstat voluntas. Quapro- 
pter actiones ab hac violentia procedentes 
ex uno capite jure dicuntur voluntariae sim- 
pliciter, ex alio involuntariae secundum quid. 

Ex dictis colligitur, qua de causa fideles 
lapsos, qui nempe suppliciis perterriti et vi- 
cti deos inanes coluerant, veluti gravi cri- 
mine adstrictos publicae poenitentiae subji- 
ceret Ecclesia; sed mitius tamen cum ipsis 
ageret, quam cum iis qui nulla vi coacti 
fidem sponte abdicaverant. 

ARTICULUS TERTIUS 

/■ 

De Metu. 

§. XXXII. 

A jurisperitis definitur metus instantis vel 
futuri periculi causa mentis trepidatio (i). 
Plura circa metum ratione vel causae, vel 
actionis, vel subjecti consideranda nobis ob- 
veniunt. 

i. Igitur ex parte causae, unde consequi- 
tur, si haec interna sit aut naturalis, ab 
intrinseco metus provenire dicitur: ab ex - 
trinseco autem, si directe ab agente libero 
ad consensum extorquendum juste vel in- 
juste fuerit incussus. 

a. Ex parte actionis metus sive antece- 
dens, sive concomitans esse potest. Antece- 
dit, quando voluntatem ad operandum ex- 
citat, atque totalis vocatur si nullum, par- 

(l) L. 4- digeit. tit. x. 

tialis si praeter metum diversa quoque mo- 
tiva quempiam determinent ad actionem: 
comitatur, si actio non ex metu, sed cum 
metu fiat. 

3. Ex parte subjecti, seu personae, quae 
metu afficitur, hic in levem, et gravem di- 
stinguitur. Prior est inquietudo voluntatis 
leve malum imminens aversantis: alter vel 
absolute gravis est, vel respective. Ad me- 
tum absolute gravem opus est, ut malum, 
quod timetur sit vitatu difficile, ut mora- 
liter certo immineat, ut sit maxime noxium, 
quemadmodum foret mors, gravis mutilatio, 
carcer, vel bonorum jactura. Tribus hisce 
una concurrentibus, metus appellatur cadens 
in constantem virum , quia cordatus etiam 
homo tali formidine concutitur. Metus de- 
nique respective gravis ea est mentis tre- 
pidatio, quae quamvis per se virum constan- 
tem non moveret, aliquem tamen movet, 
oum propter indolem, apprehensionem, se- 
xum,' aetatem, aliaque adjuncta imminentis 
periculi gravitatem eidem repraesentat. Haec 
sunt, quae de metus natura ac divisionibus 
Theologi uno consensu tradere solent. 

§. XXXIII. 

In decernendo an metus voluntarium af- 
ficiat, non est cur de concomitante et levi 
disseramus : cum enim unus causam non 

praebeat actioni , cum alter facile sperni 
queat, jam plane constat, neutrum ledere 
voluntarium. Tota igitur controversia versari 
potest circa metum antecedentem et gravem 
sive ab intrinseco, sive ab extrinseco pro- 
cedentem. Qua in re probe notandum est, 
per metum hujusmodi actiones effici volun- 
tarias simpliciter , involuntarias secundum 
quid. Nam ex uno capite ab efficaci animi 
propensione oritur actus, non exclusa ipsius 
actus cognitione, hoc est omnibus gaudet 
requisitis ad essentiam voluntarii. Ex alio 
vero capite quadam cum repugnantia fit a- 
ctus; quae repugnantia, licet inefficax, o- 
slendit adversantem operantis dispositionem 
si diversae forent circumstantiae. Unde pa- 
tet, agentem efficaciter velle, nolle autem 
inefficaciter. Verum in primo casu habetur 
voluntarium simpliciter , in posteriori invo- 
luntarium secundum quid . Ergo tum volun- 
tariae simpliciter, tum involuntariae secun- 
dum quid sunt actiones, quae ex metu gra- 
vi gntecedente proveniunt. Voluntarium i- 
gitur hac de causa non tollitur, sed coar- 
ctatur, eoque*magis quo gravior est metu3 
determinans ad actionem (i) . Imo nonnun- 
quam ingens adeo metus esse potest, ut 

(i) Consulantur D. Thomaa i. 3. Quaest. 6. art. 6. et Lau- 
rent. Berti tbeolog. diicipl. tom. 3. lib. ai. Gap. i. 

intellectum omnino perturbet, ut debitam 
cognitionem impediat. Quod si per accidens 
eveniret, actio tum indeliberata prorsum 
evaderet. 


$. XXXIV. 

Heic porro Theologi exquirunt, num gra- 
vis metus a transgressione legis exouset? 
Proposito dubio ut rite satisfacere valeamus, 
de lege naturali vel positiva agi posse in 
antecessu monemus. Quoad legem naturalem 
animadvertimus pariter ad duo genera ejus- 
dem praecepta referri. Alia affirmantia nun- 
cupantur, quae uti ajunt scholastici, obli- 
gant semper, sed non pro semper: tale est 
praeceptum eleemosynae, vel fraternae cor- 
reptionis. Alia negativa sunt, quae semper 
et ad semper devinciunt, veluti praeceptum 
non blasphemandi, non occidendi. Objectum 
autem, circa quod haeo postrema versantur 
vel per nullum adjunctum licitum fieri po- 
test, quia intrinsece malum est, vel quibus- 
dam iu circumstantiis cohonestatur. Ad pri- 
mam speciem attinent praecepta non men- 
tiendi, non pejerandi: ad alteram praece- 
pta, quibus homicidium, et furtum interdi- 
cuntur. Qualescumque etenim sint operan- 
tis circumstantiae, mendacium aut peiju- 
rium nulla in liypothesi licebit: sed contra 
fas erit quandoque occidere, quandoque fu- 


Digitized by Google 


9 1 

Tari, cum agatur vel de improbo extremis 
suppliciis juste necando, vel de summa e- 
gestate, in qua constitutus homo etiam vi, 
si opus fuerit, ex alienis necessarium sibi 
poterit comparare ob praevalens juris natu- 
rae principium, quo propriam vitam quisque 
servare tenetur. Hisce praejactis abs re non 
erit sequentia statuere principia. 

Certum est i. metum gravem generatim 
excusare a transgressione praeceptorum le- 
gis naturalis, quae affirmativa appellantur. 
Ea namque praecepta cum vitae discrimine 
communiter non adstringunt, quia non obli- 
gant ad semper , sed quo tempore oporteat 
juxta prudentiae moderamen, et caritatis 
ordine servato. Diximus generatim; cum ab 
hac regula nonnulli excipiantur casus, in 
quibus ad bonum publicum vel spirituale 
proximi interest praecepti observantia. Si 
ergo formidine mortis stationem desereret 
miles, si Parochus ad pestilentiae declinan- 
dum periculum fideles sibi commissos absque 
Sacramentorum subsidiis decedere sineret, 
a violatione legis naturalis neuter ob metum 
excusaretur. 

Certum est 2 . a violatione quoque prae- 
cepti negativi metum gravem excusare, mo- 
do tamen re9 vetita intrinsece mala non sit; 
et sub aliqua circumstantia cohonestari pos- 
sit. Ratio quippe naturalis tum edocet nul- 

Jam fore propter vitae discrimen praecepti 
obligationem, quemadmodum apparet in ca- 
su injustae aggressionis, quam cuique, mo- 
deramine servato, repellere licet , etiamsi 
aggressoris mors inde consequatur. 

Certum est 3. metum utcumque gravissi- 
mum non excusare in iis, quae ex se, at- 
que intrinsece mala sunt, quia malum cul- 
pae quamquam leve semper quovis malo 
poenae deterius est: quocirca neminem la- 
tet, nefas esse mentiri, blasphemare, pejera- 
re ad mortem, aliamve poenam corpoream 
evadendam. 

Certum est 4. metum gravem a legis po- 
sitivae sive divinae sive humanae violatio- 
ne excusare, seclusis casibus, in quibus vel 
objectum legis vetitum sit utpote intrinse- 
ce malum, vel publico aut spirituali pro- 
ximi bono obsit praecepti violatio. Hujusce 
principii rationem ex eo deducimus, quod 
cum lex positiva vim obligandi nanciscatur 
a libero Dei vel hominis arbitrio, praesu- 
mendum non est Divinum, eoque magis hu- 
manum legislatorem ad legem tanto cum di- 
scrimine implendam subjectos adigere velle. 

ARTICULUS QUARTUS 

De Concupiscentia. 

§. XXXV. 

Inclinatio ad aliquid apprehensum ut bo- 
num appetitus vocatur. Hic porro vel ra- 
tionalis erit si ejus objectum sit bonum spi- 
rituale, vel sensitivus si in objectum sensi- 
bile ac corporeum feratur.- Appetitus sensi- 
tivi motus passiones, seu concupiscentiam 
philosophi appellant. Hinc definitur concu- 
piscentia motus appetitus sensitivi inclinans 
voluntatem ad bonum sensibile prosequen- 
dum. Concupiscentiam secundum se pecca- 
tum non fore, dogma catholicum est a Tri- 
dentino jam definitum Sess. 5. in decreto 
de peccato originali N. 5. , cujus haec sunt 
verba: = Cum ad agonem relicta sit (con- 
cupiscentia) nocere non consentientibus, sed 
utiliter per Christi Jesu gratiam repugnan- 
tibus, non valet.... Hanc concupiscentiam, 
quam aliquando Apostolus peccatum appel- 
lat, Sancta Synodus declarat, Ecclesiam Ga- 
tholicam nunquam intellexisse peccatum’ 
appellari, quod vere, et proprie in renatis 
peccatum sit, sed quia ex peccato est, et 
ad peccatum inclinat. Si quis autem con- 
trarium senserit, anathema sit = . Unde me- 
rito a SS. Pontificibus Pio V. Gregorio XIII. 

et Urbano VIII. proscripta fuit haee Baj 
propositio = Motus pravi concupiscentiae 
pro statu hominis vitiati sunt prohibiti prae- 
cepto non concupisces: Unde homo eos sen- 
tiens et non consentiens transgreditur prae- 
ceptum = . 

§. XXXVI. 

* 

Cum igitur ah originis labe necessario sit 
concupiscentia, neque secundum se ad cul- 
pam imputetur, jam consequens est, eam 
voluntariam non fore, dummodo ejusdem 
blandimentis viriliter homo resistat. Verum 
si praebeat assensum, tum haec profecto in 
voluntarium influit vel antecedenter vel con- 
sequenter. Antecedens dicitur concupiscen- 
tia, quae in appetitu sensitivo ex objecti 
sensibilis apprehensione ante voluntatis de- 
liberationem excitatur, et animum ad illud 
prosequendum inclinat. Talis est vindictae 
motus in homine exurgens dum illi fortuito 
adversarius occurrit. Concupiscentia conse- 
quens ea est, quam consulto in appetitu sen- 
sitivo voluntas concitat, nutrit ac fovet, ut 
vehementius in objectum feratur. Exemplum 
id generis habemus in eo, qui apposite ine- 
briatur, ut deinceps majori valeat audacia 
rapinam aut homicidium perpetrare. 

$. XXXVII. 

Quonam autem pacto utraque haec con- 
cupiscentia in voluntarium influat jam pau- 
cis demonstratur. Quotiescumque vi concu- 
piscentiae antecedentis abstracta et illecta 
bonum quodpiam sensibile appetit voluntas, 
in illud majori fertur propensione, quam si 
foret a concupiscentia immunis. Sed volun- 
tatis propensio nil aliud est quam sponta- 
neum. Ergo per concupiscentiam anteceden- 
tem spontaneum augetur. Dum autem ra- 
tione spontanei, voluntarium adauget ooncu- 
piscentia antecedens, mentem obumbrat, et 
impedit, ne agens objecti malitiam animad- 
vertat. Imminuta sic objecti mali cognitio- 
ne, quod sub specie boni repraesentat con- 
cupiscentia, attenuatur quoque indifferentia 
ad alterutram contradictionis partem. Sed 
indifferentia hujusmodi idem est ac libera 
voluntatis electio. Liberum ergo minuit con- 
cupiscentia antecedens. Etsi porro augeatur 
spontaneum, ibi semper voluntarium minui- 
tur ubi minor est libertas; hoc enim non 
tam ab inclinatione, quam potissimum a li- 
bera electione dimetiri solet. Ergo concu- 
piscentia antecedens minuit voluntarium. 
Inferimus exinde, leviora esse peccata, quae 
fiunt ex concupiscentia antecedente, quam 
quae a plena advertentia procedunt, et eo 


Dlgilized by Google 



9 6 

quidem leviora, quo magis urget appetitus 
sensitivus. Contraria prorsus ratione concu- 
piscentia consequens afficit voluntarium. Per 
eam quippe augetur utique spontaneum, 
queinadmodum contingit vi concupiscentiae 
antecedentis, sed liberum haudquaquam mi- 
nuitur, quia plena deliberatione, nullaque 
impellente causa in malum se se determi- 
navit voluntas. At ubi spontaneum augetur, 
nec liberum perfectum imminuitur, ibi ma- 
jus est voluntarium. Indubium ergo est, per 
concupiscentiam consequentem voluntarium 
augeri. In hoc consentit D. Thomas i. a. 
Quaest. 77. art. 6. dicens: = Passio con- 
sequens non diminuit voluntarium, sed ma- 
gis auget, vel potius est signum magnitudi- 
nis ejus, in quantum scilicet demonstrat in- 
tensionem voluntatis ad actum peccati (1)=. 

PARS ALTERA 

DE ACTIBUS HUMANIS IN GENERE MORUM 
CONSIDERATIS. 

$. XXXVIII. 

- . i. . . 

Huc usque actum humanum in entitate 
physica satis inspeximus: nostra nunc potissi- 
mum refert illum in genere morum perpende- 

(1) De hac postrema involuntarii causa legendus est idem 
8 . Doctor citata parte Quaest. 6. artic. 7. 

re, quatenus videlicet regulis, juxta quas 
fieri debet, vel convenit, vel adversatur. Vi 
hujusce conformitatis aut repugnantiae actus 
humanus moralis quoque nuncupatur, eique 
duplex tribuitur moralitatis species, bonitas , 
et malitia. Tria prae ceteris, et quidem 
maximi momenti, circa morales actiones in- 
vestiganda nobis objiciuntur. Inquiritur e- 
nim i. Quaenam sint prinoipia, seu fontes, 
e quibus actuum humanorum moralitas de- 
ducitur? 2 . Qua ratione actus humani ad 
meritum imputentur? 3. Qualis demum eo- 
rum sit ultimus finis, in quo vera hominis 
beatitudo consistit? En triplex secundae 
hujusce partis argumentum, quod per capita 
singillatim explanabimus. 

CAPUT PRIMUM 

C-'SV i : /. I :! 

DE MORALITATIS PRINCIPIIS- 


ARTICULUS PRIMUS 

, r-u-rsO- 

Ex objecto praecipue moralitas humanorum 
actuum desumitur. 


i 


S. xxxix. 


i. 


Res, vel persona, circa quam actio quae- 
libet versatur, objecti nomine venit, Hoo 

autem secundum se praecise et materiali- 
ter spectari potest, aut etiam formaliter 
prouti ab operante attingitur modo rectae 
rationi consentaneo, vel repugnante. Sic in 
actu miserationis objectum materiale est 
pauper ej usque egestas, objectum vero for- 
male est subsidium, quod egeno confertur. 
Verum, dum exploratur a Theologis, num 
ex objecto primam et specificam moralita- 
tem contrahat actus humanus, illud forma- 
liter quidem inspicitur, non materialiter: 
nam unum idemque objectum materiale, 
scilicet pecunia, proprium esse potest actus 
tum boni tum mali, furti nempe et restitu- 
tionis, liberalitatis et avaritiae. Quapropter 
sciscitanti, quale sit objectum e. c. , unde 
comestio mala dicitur, vel bona in genere 
morum, respondendum erit, hoc cibum fore, 
non physice consideratum, sed quatenus ille 
sumitur juxta vel contra normam rectae 
rationis. 


S- XL. 

Quod praesertim ex objecto dependeat hu- 
manorum actuum moralitas, luculenter id 
ostendunt Scripturae Sacrae, ubi justi vo- 
cantur homines vel injusti juxta objecta, 
quae amore, vel odio prosequuntur. Legi- 
mus Oseae eap. 9. v. 10. Facti sunt abo- 
minabiles sicut ea, quae dilexerunt. E quibus 

verbis ita concludit Angelicus Doctor i. a. 
Quaest, j 8. art. a. = Fit homo Deo abo- 
minabilis per malitiam suae operationis. Er- 
go malitia operationis est secundum obje- 
cta mala, quae bomo diligit, et eadem ra- 
tio est de bonitate actionis == (i). 

S- X LI. ' 

Haec eadem veritas pluribus rationum 
momentis firmatur, inter quae illud primum 
locum obtineat, quod D. Thomas Quaest. 
nuper citata hoc modo ex rerum natura- 
lium comparatione deducit: = Sicut prima 
bonitas rei naturalis ostenditur ex sua for- 
ma, quae dat speciem ei; ita et prima bo- 
nitas actus moralis attenditur ex objecto 
convenienti.... puta uti re sua. Et sicut in 
rebus naturalibus primum malum est, si res 
generata non consequitur formam specifi- 
cam, puta si non generetur homo, sed ali- 
quid loco hominis; ita primum malum in 
actionibus moralibus est quod est ex obje- 
cto, sicut accipere aliena =. Alterum ar- 
gumentum depromitur ex receptissimo phi- 
losophorum axiomate . Actus specificantur 
ab objectis. Cum enim ratione objectorum. 


(i) De hoc moralitatis principio scribent D. Augustinus 
tract. a. in Ep. r. S. Joannis haec habet: -- Talis est quisque, 
qualis est ejus dilectio. Terram diligis? Terra es. Deum dili- 
gis? Quid dicam? Deus eris — . ' 

circa quae versantur, specie inter se diffe- 
rant actiones, inde concluditur theologicas 
virtutes a moralibus distingui, furtum ab ho- 
micidio- At hujusmodi specifica differentia 
non haberetur, si ab objecto moralitas non 
proficisceret. Objectum igitur actionibus hu- 
manis confert moralitatem. Illud tandem 
accedit, quod essentialis actionum bonitas 
et malitia ex eo procedit, a quo actus ob- 
tinet essentialem conformitatem, vel repu- 
gnantiam regulis morum. Id vero ex obje- 
cto obtinent actus humani; iisdem namque 
regulis conveniunt, si illud praecipiatur a 
lege, eisque opponuntur, si prohibeatur. Es- 
sentialem ergo bonitatem et malitiam actus 
humani ab objecto nanciscuntur. 

ARTICULUS SECUNDUS 

Finis est aliud moralitatis principium. 

$. XLI I. 

Ab Aristotele lib. a. Physicorum defini- 
tur Finis. = Id, cujus gratia cetera fiunt = . 
Is porro multiplex est. Quemadmodum in 
genere causae efficientis alia est causa pri- 
ma, quae a nulla dependet, aliae sunt se- 
cundariae et intermediae, item in genere 
causae finalis alter est finis simpliciter ul- 
timuSj ad quem omnia referuntur, quique 

adeo intenditur, ut in ipso tandem sistat vo- 
luntas; alter finis non ultimus , seu interme- 
dius, est qui propter aliud expetitur. Rursus 
finis operis a fine discernitur operantis. Finis 
operis, seu intrinsecus ille dicitur, ad quem 
suapte natura opus ipsum ordinatur, neque 
a formali differt objecto. Finis operantis, 
sive extrinsecus est, quem agens sibi con- 
sequendum proponit. Esto ad utriusque e- 
xemplum correptio fraterna: in ea finis ope- 
ris est proximi emendatio, finis operantis 
esse pote3t amor, odium, vindicta. 

§. XLIII. 

A fine operantis moralitatem acquirere a- 
ctus humanos, plane eruitur ex Evangelio 
Matthaei cap. 6. Ibi enim Christus ait v. i. 
et a. = Attendite, ne justitiam vestram fa- 
ciatis coram hominibus, ut videamini ab 
eis, alioquin mereedem non habebitis apud 
Patrem vestrum, qui in coelis est. Cum er- 
go facis eleemosynam, noli tuba canere ante 
te, sicut hypocritae faciunt in synagogis, et 
in vicis, ut honorificentur ab hominibus = . 
De quibus autem hic loquitur Divinus Serva- 
tor? De scribis, et pharisaeis, quos tamquam 
hypocritas arguit, quia virtutum actus tum 
ex objecto tum ex circumstantiis laudabiles 
ob inanem gloriam jactabant. Ast cur re- 
prehendendi scribae et pharisaei, si a fine 
L. i. 9 

operantis actionum moralitas apprime de- 
ducenda non foret? (i) Idipsum quoque col- 
ligitur ex eodem capite v. aa. a3. , ubi haec 
leguntur: = Si oculus tuus fuerit simplex, 
totum corpus tuum lucidum erit, si autem 
fuerit nequam, totum corpus tuum te- 
nebrosum erit =. Quam auctoritatem ex- 
pendens D. Augustinus, eam sio explicat 
lib. a. de sermone Domini in monte cap. i3, 
= Oculum ergo hic accipere debemus ipsam 
intentionem, qua facimus quidquid facimus: 
quae si munda fuerit et recta, et illud a- 
spiciens quod aspiciendum est, omnia opera 
nostra, quae secundum eam operamur, ne- 
cesse est, bona sint = (a) . 

$. XLIV. 

Cum non semper eadem ratione finis o- 
perantis humanum actum afficiat, plura hac 
in re sedulo animadvertenda putamus, 
i. Itaque si objectum, circa quod actio 

(i) Ad rem nostram pertinent verba D. Hieronymi dicentia 
lib. 3. in cap. 5. Ep. ad Galatae — Martyrium ipsum, ai ideo 
fiat, ut admirationi et laudi habeamur a fratribus, frustra san- 
guis effusus est — . Nil sane martyrio praestantiusj verum adeo 
existimandum est in actus humanos finem operantis influere, ut 
opus, ceteroquin perfectissimum charitatis meritum amittat, si 
finis pravitate vitietur. 

(a) Oculum simplicem et nequam metaphorice pio intentio- 
ne sumendam esse, praeter D. August. lib. a. de moribus Ma- 
nichaeorum Cap. i3., docent etiam D. Gregorius M. lib. a8. 
moral. Cap. 11 . et D. Thomas i. a. Quaest. i a. art. i. ad a. 

versatur indifferens sit, veluti canere, pinge- 
re, ambulare; tum evidens est, finem bonum 
vel malum primam et essentialem bonita- 
tem vel malitiam actui tribuere. 

2. Si actio ex objecto mala sit, atque ab 
agente in alium finem malum specie diver- 
sum a malitia objecti referatur; tum actio 
malitiam induit duplicis speciei, quarum una 
alteram non aufert. Sic duplicem malitiam 
complectitur perjurium, si in perniciem in- 
nocentis proferatur; pejerans quippe ratione 
objecti mali peccat in religionem, et ra- 
tione finis justitiam laedit. 

3. Si bonum sit actionis objectum, et ab 
agente in finem pariter bonum ea dirigatur, 
posita utriusque bonitate diversa; actio tunc 
novam bonitatis speciem assequitur. ' Hinc 
qui stipem elargiendo charitatis virtutem 
exercet, poenitentiae actum una potest sibi 
praestituere. 

4 . Demum si objectum et finis operantis 
inter se differant specie moralitatis, adeo 
ut bonum sit objectum, pravus vero finis, 
aut e contra; tum actio mala semper evadit, 
cum bona esse nequeat simul et mala. Hu- 
jusce rei ex hoc deducitur ratio, quod finis 
utcumque bonus objecto de se malo boni- 
tatem conferre non valet, sicuti actio quaevis 
ex objecto bona inficitur, si in pravum fi- 
nem dirigatur. Unde vulgare theologorum 

illud effatum = Bonum ex tota, et integra 
causa; malum ex singularibus delectibus con- 
tingit = . In hoc consentit Angelicus i . 2. 
Quaest. 18. art. 4 - dicens: =? Non est actio 
bona simpliciter, nisi omnes bonitates con- 
currant: quia quilibet singularii defectus 
causat malum; bonum autem causatur ex 
integra causa , ut Dionysius dicit cap. 4 * de 
Divinis Nominibus. 

§. XL V. 

Si intimum animi sensum consulere ve- 
limus, facile quisque edocebitur, voluntatem, 
cum aliquem finem sibi constituat, per quos- 
dam veluti gradus transcurrere, ut illum 
consequatur: qui gradus communiter ad se- 
quentes plus minus referri solent (1). Oc- 
currit autem 1. Ex parte intellectus praevia 
cognitio finis animum allicientis per objecti 
repraesentationem , quod sub boni specie 
proponitur, a. Finis cognitionem subsequi- 
tur simplex ejus volitio , quae est primus 
actus, quo voluntas de fine jam cognito sibi 
complacet, eumque uti in se amabilem re- 
spicit. Hujusmodi volitio appellatur quoque 
velleitas , seu voluntas inefficax, quia placet 
utique bonitas finis, sed de eo prosequendo 
non cogitat voluntas. 5. Intentio efficax finis 
attingendi succedit: at mediis deficientibus, 

(1) Consulatur D. TKomas i. a, a Quaest. io. ad 17. 

ad finem perveniri nequit. Hinc 4. Locum 
habet consilium , quod est discursus intelle- 
ctus haec media perquirentis. Verum hujus- 
modi operatio intellectus requiritur, cum 
media sint incerta vel dubia: si enim de- 
terminata forent, inquisitio nobis opus non 
esset. 5 . Accedit consensus media jam ex- 
plorata approbans et acceptans utpote ad 
propositum finem consentanea. 6. Dum ve- 
ro plura sunt media peraeque ad finem i- 
donea, unum prae altero seligendum est: 
fit igitur post consensum electio. 7. Subin- 
de venit imperium , quo potentias externas 
ad electa media adbibenda voluntas deter- 
minat. 8. Deliberata sic ad agendum volun- 
tate, consequitur usus , qui est actus volun- 
tatis seipsam, ceterasque potentias applican- 
tis ad mediorum exsecutionem. 9. Postre- 
mus denique voluntatis gradus est fruitio, 
ille scilicet actus, quo quis in fine jam ob- 
tento quiescit ac de eo delectatur. 

ARTICULUS TERTIUS 

Circumstantiae quoque in actibus humanis 
moralitatem inducunt. 

s. X L V I. 

Quidquid ad actus humani substantiam 
non attinet, eed illi accidentaliter adjicitur, 

eumque pliysice vel moraliter afficit circum- 
stantia nuncupatur. Septem vulgo enume- 
rantur circumstantiae, quae inconcinno hoc 
versu continentur. . 

Quis, quid, ubi, quibus auxiliis , cur , quo- 
modo, quando. 

1. Quis conditionem denotat operantis, 
vel ejus in quem fit actio; nempe si dives 
sit, aut inops, si clericus, si magistratus. 

2. Quid non essentiam actionis designat, 
sed ipsius accidens, non objectum, sed obje- 
cti qualitates, qti si quis aqua frigida vel 
calida abluatur, si ablutione convalescat vel 
infirmetur. 

3 . Ubi est circumstantia loci sacri aut 
profani, in quo crimen admittitur. 

4. Quibus auxiliis media significantur, in- 
strumenta, ministri, quibus utitur agens. 

5 . Cur nil aliud est quam finis, non qui- 

dem intrinsecus, seu operis, sed extrinsecus, 
finis videlicet operantis. 1. . • s 

6. Quomodo rationem exprimit, atque ma- 

jorem vel minorem propensionem, qua quis 
operatur; hoc est, si velox sit vel tardus 
incessu, si graviter, si remisse adversarium 
feriat. .... 

7. Quando temporis qualitatem respicit, 
et actus continuationem - . Talis est circum- 
stantia, qua opus servile die festo exerce- 
tur, quod eo magis ad culpam imputabitur, 
quo diu agens in ipso immoratur. 


Dlgitized by Google 



107 

§. XLVII. 

Circumstantias alterum fore moralitatis 
principium indubitanter constat ex Evan- 
gelio Marci cap. ia. v. 41. et 4 a - Ibi nam- 
que ediscimus, divitibus a Christo praeferri 
viduam pauperem, quae duo minuta in ga- 
zophylacium immisit. Id autem cur? Non- 
nisi quia hujusce mulieris actus ob circum- 
stantiam inopiae ac majoris pietatis pluris 
apud Deum existimabatur, quam eorum lar- 
gitiones, qui magis tribuebant. Accedit in- 
super auctoritas Tridentini Concilii Sess. 14. 
de poenit. cap. 5 . decernentis, = eas cir- 
cumstantias in confessione explicandas esse, 
quae speciem peccati mutant: quod sine illis 
peccata ipsa neque in poenitentibus integre 
exponantur, nec judicibus innotescant; et 
fieri nequeat, ut de gravitate criminum re- 
cte censere possint, et poenam, quam opor- 
tet, pro illis, poenitentibus imponere = . 
Jam vero si circumstantiae principium mo- 
ralitatis non essent, actus humanos nec me- 
liores nec deteriores efficerent. Eas ergt> 
clavibus Ecclesiae in poenitentiae Sacra- 
mento subjicere foret prorsum inane. Verum 
ita sentientibus eadem Synodus can. 7. ana- 
thema indixit. Circumstantias igitur mora- 
litatis principium esse, inficiari non potest. 
Tandem quod Divinis Oraculis, quod Eccle- 

siae Catholicae sanctionibus probatum est, 
id rationis etiam argumento sio demonstra- 
tur. Plures dantur actiones, quae licet idem 
objectum habeant, eundemque finem, nihi- 
lominus aliae aliis meliores sunt vel dete- 
riores. Exemplo res patet nummum surri- 
pientis, qui si in templo furetur gravius 
satie peccat ratione loci, quam si furtum 
admiserit in foro: Item laudabilior erit elee- 
mosyna, si egeno catholico potius quam in- 
fideli erogetur. At nunquam id profecto con- 
cedi posset, si circumstantiae in malitiam 
et bonitatem actionis non influerent. Mo- 
ralitatem ergo actuum humanorum ex cir- 
cumstantiis saepe deducere necesse est. 

$. XLVIII. 

Ad duo genera praecipue theologi mora- 
les circumstantias reducunt, quarum aliae 
speciem immutare dicuntur, hoc est novam 
inducunt moralitatis speciem in actione, 
eique peculiarem addunt conformitatem vel 
repugnantiam regulis morum; aliae speciem 
non mutant, sed augent dumtaxat vel mi- 
nuunt bonitatem et malitiam actionum, eo- 
dem moralitatis genere manente. Porro, ut 
accurate quisque definire valeat, num ad 
primum vel secundum genus circumstantiae 
pertineant, sequentes regulae prae oculis 
habeantur. 


Digitized by Google 



109 

Regula i. Si circumstantia efficiat, ut a- 
ctus alicui adversetur virtuti, cui ille de 
se non opponitur, vel si actum conformem 
reddat virtuti, ad quam naturaliter actus 
non tendit; tum species mutatur actionis, 
quia ubi conformitas habetur vel repugnan- 
tia pluribus virtutibus, ibidem plures quo- 
que conformitates vel repugnantiae regulis 
morum adsint oportet. 

Regula a. Speciem mutat pariter circum- 
stantia, si efficiat, ut actus eidem virtuti 
diverso modo conformis sit vel repugnans: 
cum enim diversus sit modus hujusce con- 
venientiae vel oppositionis, tum etiam di- 
versa erit oonformitas vel repugnantia re- 
gulis morum. Hinc quamvis furtum, et ra- 
pina justitiae tantum officiant, specie tamen 
differunt inter se, nam in utroque crimine 
eadem oppositionis ratio non reperitur. 

Regula 3. Si denique circumstantia intra 
eandem speciem augeat, vel minuat actus 
moralitatem, nec efficiat ut actus ipse vel 
diversae virtuti, vel diverso modo eidem 
virtuti conveniat aut adversetur; hac in hy- 
pothesi circumstantia semper aggravans erit 
vel minuens, nunquam tamen speciem mu- 
tabit. 

v , ; ijvui- iUuutuuo 

§. XLIX. 

Cum de circumstantiis in praesentiarum 
sermo sit, opportunum hic obtinet locum 
disquisitio, utrum actus externi circumstan- 
tia augeat interni moralitatem? Quaestio- 
nem hanc sibi proponit Angelicus in a. di- 
stinet. 40. Q. 1. a 3 ., eamque paucis resol- 
vit dicens: = Actus exterior nihil adjungit 
ad praemium essentiale: tantum enim me- 
retur qui habet perfectam voluntatem fa- 
ciendi bonum, quantum si faceret illud 

voluntate aequaliter perfecta manente. Ad- 
jungit tamen aliquod praemium accidenta- 
le =. Qua praemissa D. Thomae distinctio- 
ne, jam tuto asserimus, circumstantiam actus 
externi per se nullam interno moralitatem 
adjicere , sed tantum per accidens. Prima, 
hujusce propositionis pars sic facile osten- 
ditur. Si actus interni moralitatem externus 
per se augeret, voluntas efficax agendi pro 
facto habenda non foret. Sed apud Deum 
vera et efficax voluntas agendi pro facto 
reputatur: nam Abraharao ad filium offeren- 
dum parato dixit Deus Geneseos cap. 22. 
v. 16. = Quia fecisti hanc rem, et non pe- 
percisti filio tuo unigenito propter me, be- 
nedicam tibi = . Actus igitur externus mo- 
ralitatem interni per se non adauget. In id 
consentit Divus Ghrysostomus ita explicans 

divina verba mox tradita Hom. 47- = Quan- 
tum ad voluntatem attinet cruentaverat dex- 
teram patriarcha , et per cervicem pueri 
immiserat gladium, perfectumque obtulerat 
sacrificium, et idcirco Dominus, quasi sa- 
crificio reipsa consumato, laudat justum = . 
Huic sententiae adhaeret insuper D. Cypria- 
nus lib. 3 . ad Quirinum cap. 2. dicens: 
= In opere, et eleemosynis, etiamsi per 
mediocritatem minus fiat, ipsam voluntatem 
satis esse =. Addatur item D. Augustinus 
in Psalm. 57. = Quidquid vis et non po- 
tes, factum Deus computat =: et lib. 16. 
de Civit. Dei cap, 4. ait = merito malum 
puniri affectum, etiam cui non succedit ef- 
fectus = . Divus tandem Bernardus Ep. 77. 
haec habet: = Quid planius ? Quod volun- 
tas pro facto reputatur, ubi factum exclu- 
dit necessitas = . Postremo ratione naturali 
haec eadem veritas elucescit. Indubium enim 
est bonitatem vel malitiam ab interno de- 
sumi principio, scilicet a voluntario. Atquin 
actus externus per se sumptus ab interno 
penitus distinguitur. Ergo actus externus 
nullam per se moralitatem habet. Sed quod 
in se non habetur alteri conferri nequit. 
Actus igitur externus per se non auget in- 
terni moralitatem. Ad alteram progrediamur 
assertionis partem, de qua plura notanda 
censemus. Actus internus plerumque, ex- 

terno accedente, intensior ac diuturnior e- 
vadit; unde vehementius cupiditatibus exar- 
descit voluntas, si in malum feratur, magis 
obfirmatur in vitio, pravaque consuetudine 
obdurescit: interdum pusillorum offendicu- 
lum, damnum alterius temporale, restitu- 
tionis onus inde exoritur: quandoque etiam 
irregularitas vel censura contrahitur. Quae 
omnia cum accidentaliter actum externum 
consequantur, jure concluditur, ex eo mo- 
ralitatem actus interni per accidens augeri (i). 

$• L. 

Graviora , quae hactenus demonstratis 
adversari videntur, ad haec quinque capita 
summatim reducimus. 

i. Si actus interni moralitas per exter- 
num non augeretur, bona opera externa 
essent prorsus inania. Ergo praetermittenda, 
cum sola sufficeret voluntas. 

a. Eodem semel admisso principio, dicen- 
dum, par meritum fore suscipere sacramen- 
ta, ac illa tantum optare: par meritum pre- 
ces fundere, obsequium praestare parenti- 
bus, corpus per abstinentiam afflictare; ac 
velle haec opera exercere. Idem pariter es- 
set martyrium cupere, illudque revera su- 

(l) En ratio, per quam David i. Reg. »5. 3g. grates Deo 
referebat, quod, eo jurante, non interfecerit Nabal, quem tamen 
ira percitua antea perdere voluerat. 

bire. Haec porro quis sanae mentis dixerit 
unquam ? 

3 . Consequeretur item, ad confessionis 
integritatem sat esse in foro sacramentali 
peccatum internum aperire, uti pravum de- 
siderium, turpemve delectationem, exter- 
num non oportere. Id vero catholicae ve- 
ritati repugnare nemo non videt. 

4. Actus interni simul et externi ad ean- 
dem speciem pertinentes distinctis praece- 
ptis in Decalogo prohibentur. Ergo sunt per 
se actus distincti ratione gravitatis (1). 

5 . Doctrina superiori (§. XLIX. ) tradita 
sollicite devitanda est, cum ne minimum 
quidem differat a Petri Abaylardi errore, 
quem Ecclesia proscripsit (a) . 

$. LI. 

Ut ea, quae nobis objecta fuere, prouti 
decet convellantur, singulis rationibus toti- 
dem animadversiones opponimus. 

Atque ad 1. sic pergimus. Si actus inte- 
rior per se subsistens, atque in suo genere 
constitutus adeo perfectus et efficax sit, ut 

( 1 ) Exodi ao. Matthaei 5. 

(a) Petri Abaylardi error, teste Gregorio Ariminense, in a. 
aentent. Quaest. 4*. et D. Bern&rdo Ep. t88. in hac proposi- 
tione continetur — Sola yolunta* aeternaliter remuneratur aive 
ad bonum, aive ad malumt neo propter opera pejor rei melior 
edicitur homo, niti forte dum operatur: in aliquo ejuavoluntaa 
augetur — . 

nil ei per exteriorem addatur, tum actum 
externum inutilem fore , damus lubenter: 
talis est amor Dei, odium peccati, qui actus 
si a voluntate eliciantur, iis per verba, aut 
signa externa nihil adjicitur. At pluries a- 
ctus interior perfectus et efficax esse nequit, 
si bonum, cum fieri possit, reapse non fiat. 
Ulterius saepe sub praecepto cadit ipsum 
opus externum: illud autem velle, et non 
ponere, est velle imperfecte et inefficaciter. 
Opus igitur externum inutile generarim di- 
cendum non est, quamvis asseratur, illud 
per se moralitatem actus interni non augere. 

Ad 2. Nullam porro vim obtinet argu- 
mentum deductum ex incongruis consecta- 
riis secunda difficultate contentis. Quod at- 
tinet enim ad Sacramenta; bonum dicimus 
ea suscipere velle; at longe optimum est 
ipsa recipere, non quod actus exterior per 
se meliorem reddat internum, sed aliis de 
causis^ tum nempe ratione gratiae, quae ex 
reali tantum eorum perceptione ex opere 
operato homini communicatur, tum ratione 
praecepti divini et ecclesiastici participatio- 
nem Sacramentorum praecipientis. Oratio- 
nem autem, parentum obsequium, abstinen- 
tiam, ceteraque id generis opera externa 
meliora fore, quam eorum simplicem voli- 
tionem, quis neget? At ideo meliora sunt, 
non quia per se actum internum perficiant, 

sed ob plurima bona, quae per accidens ex- 
ternum actum comitantur, vel subsequun- 
tur. De martyrio tandem notamus, eum, qui 
vehementi desiderio illud exoptaret, apud 
Deum posse mereri perinde ac mors ipsi 
pro Christo foret illata: veruntamen non 
diffitemur, in eo, qui reapse torquetur, qui 
sanguinem effudit, per accidens magis me- 
ritorium esse martyrium ob maximam diffi- 
cultatem in illo subeundo, cui specialis con- 
venit gloriae corona (i) . 

Ad 3. Sive malitiam peccati externi sae- 
pe auctam per accidens ob adjuncta et ef- 
fectus inde consequentes perpendamus; sive 
etiam pensemus externis actibus adnexas 
interdum ecclesiasticas censuras et reserva- 
tiones; externi peccati circumstantiam ad 
confessionis integritatem revelandam esse, 
fateamur oportet. Quae cuin ita sint, ne- 
minem latet, e principio jam super firmato 
minime consequi, circumstantiam actus ex- 
terni in confessione aperiendam non fore. 

Ad 4 . Verum quidem est, actus quosdam 
internos atque externos ejusdem speciei di- 
versis praeceptis in Decalogo distincte ve- 
tari. Haec tamen divina mandata ibi scite 
multiplicantur, ne judaei sibi suaderent in- 


( 1 ) Videantur D. Thoma» in 4 . Sentent. diit. 49> Quaeit. 5. 
ert. 3., et Beneilictue XIV. De Serrorum Dei Beatific. lib. 3. 
Cap. 11 . N. 4 . et «eij. 

ternos aliquos actus licere, satisque fore ad 
legem servandam ut ab externis tantum ab- 
stinerent. 

Ad 5. Nullum externum opus bonum esse 
vel malum existimavit Abaylardus; inutile 
proinde censuit bonum exterius prosequi et 
malum vitare. En quo sensu merito dam- 
nata fuerit erronea ipsius doctrina, a qua 
profecto summopere distamus (i) . 

CAPUT SECUNDUM 

DE ACTUUM HUMANORUM MERITO. 

$. LII. 

Cum in genere morum spectato duplex 
moralitas actui tribuatur humano, duplici- 
ter inde constat homini imputari posse ipsius 
actionem, in laudem scilicet, si bona sit, 
si vero mala in vituperium. Hinc notio me- 
riti proficiscitur; quae vox quamvis opus 
tum bonum tum malum significare valeat, 
communiter tamen ad bonum opus designan- 
dum usurpatur. Posteriori hoc sensu merito 
humanarum actionum recepto, tria in prae- 
senti capite edisserenda suscipimus. Nostram 
enim fore arbitramur, tum ea tradere, quae 


(a) Hac de re coruolatui piae ctteiia Laur. Beiti diae, tbeol. 
t. e. lib. ai. Gap. 3. 

meriti respiciunt naturam, divisionem, ejus* 
que necessarias conditiones; tum veritatem 
catholicam de merito bonorum operum osten- 
dere; tum demum quid constituat, nec ne, 
objectum meriti explorare.ld autem sequen- 
tibus articulis baud mora praestabimus. 

ARTICULUS PRIMUS 

Expenditur, quae sit natura meriti, ac 
divisio, quaeque sint conditiones ad illud 
- requisitae. 

$. LIII. 

Meritum a theologis definitur = bonorum 
operum, quae sunt ex gratia, quaedam di- 
gnitas aut praestantia, ob quam illis sive 
ex decentia, sive ex justitia rependitur ali- 
quod praemium pertinens ad vitam aeter- 
nam = . Cum ex definitione dictum sit, 
praemium sive ex decentia sive ex justitia 
conferri , jam sponte consequitur, duplex 
fore meriti genus, quorum alterum de con- 
gruo dicitur, alterum de condigno. Maxi- 
mum inter utrumque discrimen prorsus ha- 
betur. Meritum quippe de congruo illud eSt, 
cui remuneratio non ex jure confertur, sed 
ob divini tantum Largitoris bonitatem, quod- 
que in peccatoribus etiam reperitur, cum 
praeveniente gratia adjuti juxta Tridentinum 
L. i. 10 


Digitized by Google 



i i8 

Sess. 6. cap. 6. et can. 3. per actus fidei, 
spei, et dilectionis saltem inchoatae ad ju- 
stificationem disponantur. At meritum de 
condigno illud appellatur, cui ex justitia 
■vita aeterna retribuitur, et statum gratiae 
habitualis requirit. Nomine porro justitiae 
per quam de condigno merces donatur, eam 
non intelligimus commutativam justitiam, 
quae, ratione aequalitatis accurate servata, 
inter homines exercetur: si enim opus hu- 
manum, utcumque bonum, in se considere- 
tur, futurae gloriae aequiparari nequit, cum 
nulla inter opus naturale, ac mercedem su- 
pernaturalem adsit proportio. Quod si quid 
praemii opus mereatur, id totum e digni- 
tate gratiae sanctificantis procedit, quae est 
humani meriti fundamentum. Unde , cum 
per actum justitiae distributivae Deus con- 
fert hominibus aeternitatis coronam, eos in 
misericordia et miserationibus coronat (i). 

§. LIV. 

Ad meritum sive de congruo sive de con- 
digno constituendum plures enumerantur 
necessariae conditiones. 

Et quidem i. Liber esse debet actus huma- 
nus, ea nempe libertate praeditus, quae dici- 
tur a necessitate simplici et absoluta: hac si- 


(i) Psalm. ioa. Y. 4. 

quidem praecisa, meritum evanescit, neque 
ad merendum vel demerendum sufficit liber- 
tas a coactione. Ejusmodi veritas, cui adver- 
satur Jansenius, prouti monuimus 5. XII. N. 2. 
e Sacris Literis luculenter eruitur; nam in 
libro Ecclesiastici cap. 3 i. v. 10. ei repro- 
mittitur == gloria aeterna, qui potuit trans- 
gredi et non est transgressus, mala facere, 
et non fecit =. Porro qui liber est tan- 
tummodo a coactione, ad unum determina- 
tur; qui determinatur ad unum, pro arbi- 
trio nequit mandata transgredi et non trans- 
gredi. Ergo Scripturae Sacrae non a janse- 
niana libertate meriti rationem deducunt, 
sed ab ea libertate, quae necessitatem quam- 
libet excludit. Ad haec Sanctorum Patrum 
accedit Auctoritas, ac praesertim Hilarii de 
David in Psal. 118. dicentis: = Aliis glo- 
riam saeculi eligentibus, sanctus iste man- 
data Dei elegit. Elegit autem non naturali 
necessitate sed voluntate pietatis, quia uni- 
cuique ad id quod vult via est proposita 
vivendi et appetendi, atque agendi permis- 
sa libertas; et ob id uniuscujusque aut 
poena aut praemiis afficietur electio =-• . 
Item Augustinus de vera religione cap. 14. 
de angelo malo disserens ait: = Si necessi- 
tate id fecisset, nulli peccati vinculo tene- 
retur = . Aeque sentit Bernardus lib. de 
libero arbitrio cap. 2. haec scribens: = Ce- 


Digitized by Google 



jao 

terum, quod sui liberum non esse cogno- 
scitur, quo pacto vel bonum ei vel malum 
imputatur? Excusat utrumque necessitas. 
Porro ubi necessitas est, libertas non est, 
nec meritum = (i) ; Adversus Jansenium 
sic pugnat quoque ratio naturalis. Ideo mo- 
rales dicuntur actus humani, quia regulis 
morum subjiciuntur. Sed actus mere spon- 
tanei, utpote necessario ad unum determi- 
nati, morum regulis noni subjiciuntur; illis 
enim perperam applicaretur norma, cum 
aliter evenire nequeant. Ergo actus mere 
spontanei morales non sunt. Sed ad meri- 
tum aut demeritum opus est, ut actus sint 
morales. Actus igitur mere spontanei me- 
riti subjectum non sunt. Exinde consequens 
est, ad meritum vel demeritum immuni- 
tatem non sufficere a coactione, sed liber- 
tatem a necessitate requiri. 

a. Altera ad meritum conditio haec est, 
ut opus et bonum sit, et in ordine fiat su- 
pernaturali. De necessaria operis bonitate 
ambigendum non est, cum dixerit Deus ad 
Cain Geneseos cap. 4* 7* Nonne si bene 

egeris recipies? Et sane quidem si opus in- 
differens ponatur, non est cur praemio com- 
pensetur; si vero malum, puniendum erit, 

(l) Quoad reliquos Patrea legi poterit Cerd. Bellatminus 
controversiarum fidei t. 4. controv. 3 . lib. 5 . De Meritis bonorum 
operam Cap. 10. 

nam tribulatio et angustiam omnem animam 
hominis operantis malum, (i) Verum ne- 
cesse insuper est, ut supernaturalis sit actus 
humanus, ut ope gratiae videlicet exercea- 
tur. Id plane sanxere Concilii Tridentini 
Patres, qui, postquam docuerint Sess. 6. 
cap. i 6. opera bona nec meritoria nec Deo 
grata esse posse nisi fiant concursu gratiae, 
quae eadem antecedit , comitatur et subse- 
quitur, dogma catholicum hisce verbis fir- 
marunt can. a. = Si quis dixerit, ad hoc 
solum divinam gratiam per C. J. dari, ut 
facilius homo juste vivere, ac vitam aeter- 
nam promereri possit, quasi per liberum ar- 
bitrium sine gratia utrumque.... possit, ana- 
thema sit ==. 

3 . Actus meritorius esse nequit, nisi fiat 
ab homine viatore; idque sponte deducitur 
e pluribus Sacrarum Scripturarum locis. 
= Quodcumque facere potest manus tua, 
instanter operare; quia nec opus, nec ratio, 
nec sapientia, nec scientia erunt apud in- 
feros, quo tu properas = Ecclesiaste cap. 9. 
v. 10. = Ante obitum tuum operare ju- 
stitiam == Ecclesiastic. cap. 14. v. 17. = 
Venit nox, quando nemo potest operari =. 
Evang. Joan. cap. 9. v. 4. Qua de re An- 
gelicus Doctor a. a. Quaest. i 3 . art. 4. ita 

(t) Ep. ad Rom. C. a. v. 9. 

concludit: = Mereri et demereri pertinent 
ad statum viae. Unde bona iri viatoribus 
sunt meritoria, mala vero demeritoria. In 
beatis bona non sunt meritoria, sed perti- 
nentia ad eorum beatitudinis praemium: et 
similiter mala in damnatis non sunt deme- 
ritoria, sed pertinentia ad damnationis poe- 
nam = . 

$. LV. 

Praeter jam descriptas conditiones, quae 
utrique sunt merito communes, duae quoque 
superaddantur ad meritum de condigno pe- 
culiariter spectantes . Id generis meritum 
consistere nequit, nisi bonum opus Jin statu 
gratiae perficiatur. Nam qui gratia caret 
habituali non manet in Charitate, scilicet 
in Deo, qui Gharitas est. Sed qui in Deo 
non manet, de condigno mereri non potest; 
ait enim Christus Joan. i5. v. 4- = Sicut 
palmes non potest ferre fructum a semet- 
ipso, nisi manserit in vite, sic nec vos, nisi 
in me manseritis =. Ergo ad meritum de 
condigno status justificationis requiritur (i). 
Hic autem ad merendum nec satis esset, si 

(i) Nihil de condigno mereri hominem ii justificatione pri- 
vetur, aic diserti, verbi» affirmat D. Augustinus in Psalm. 7. 
— Dicat peccator salvum me fac propter misericordiam tuam... 
quia nullum habet meritum peccator, qui adhuc justificari de- 
siderat — . 

merces non foret divinitus repromissa. De hac 
fideli repromissione testem habemus D. Ja- 
cobum, a quo Ep. Cath. cap. j. v. 12. vir 
pronunciatur beatus, = qui suffert tenta- 
tionem, quoniam, cum probatus fuerit, ac- 
cipiet coronam vitae, quam repromisit Deus 
diligentibus se = Quo posito, ex definitis 
(5- LIII.) animadvertimus, meritum de con- 
digno jus homini ad aeternam beatitatem 
conferre. Porro, unde, sodes, hoc jus profi- 
cisci poterit ? Non quidem ab homine; quid- 
quid enim boni is agat, nihil Deo reddit, 
quod ratione creationis et conservationis illi 
reddere non teneatur. Unicum ergo princi- 
pium, cui tale jus innititur, divina in pro- 
missione fundatur. Hisce praenotatis, brevi 
sic infertur conclusio. Ea est ad meritum 
de condigno necessaria conditio, sine qua 
ad aeternam mercedem jus nullum habetur. 
Atqui non ab humanis actionibus, sed a li- 
berali divina repromissione hoc jus originem 
trahit. Ergo ad meritum de condigno ne- 
cessaria est retributionis promissio. Quocir- 
ca Augustinus ad rem nostram ait: in Psal. 
83 : = Debitorem Dominus ipse se fecit 
non accipiendo, sed promittendo = . 

-ahKiiD =r= . 1 .V . r ::9 wlffa&X 

ARTICULUS SECUNDUS 


Hominem per bona opera vere ac proprie 

mereri multiplici ratione commonstratur. 

$. L VI. 

Quamvis meriti vocabulum maxime exo- 
sum sit Calvino, a quo omnes hominum a- 
ctiones veluti sordes et inquinamenta exi- 
stimantur; quamvis autumet Lutherus in 
bonis etiam operibus justum peccare, eum- 
que non posse nisi per solam fidem justifi- 
cari; nihilominus et ipsi cum eorum grega- 
libus novatoribus aliquam meriti speciem t 
humanis actionibus tribuere non dedignan- 
tur. Verum quam 'fictitium sit meritum a 
novatoribus adinissum ex eo quidem appa- 
ret, quod, cum aeternam remunerationem 
promereri de condigno hominem non posse 
contendant, catholicam de merito honorum 
operum doctrinam funditus evertunt. Eos 
autem hac in re vitiosissime falli luce cla- 
rius patebit, si divina consulantur Oracula. 
Legimus in primis Sapientiae cap. 5. v. 16 . 
= Justi autem in perpetuum vivent, et apud 
Dominum est merces eorum = : item ia 
Evangelio Matth. cap. 5. v. ia. = Gaude- 
te, et exultate quoniam merces vestra co- 
piosa est in Coelo =. Ex hisce, aliisque 
consimilibus SS. Scripturarum locis ita libet 

argumentari. Merces et rfieritum duo sunt 
correlativa adeo necessaria, ut, uno conces- 
so, aliud nequeat inficiari. Porro justis bo- 
norum operum intuitu merces aeterna in 
Sacris Literis promittitur. Bona igitur justo- 
rum opera vere ac proprie sunt meritoria. 
Sed planius adhuc bonis hominum operibus 
praemium ex justitia reddendum semel ite- 
rumque eaedem Scripturae sacrae testantur. 
Habemus enim in Apocalypsi cap. a. v. io. 
= Esto fidelis usque ad mortem, et acci- 
pies coronam vitae = : in Ep. a. ad Ti- 
motheum cap. i. v. ia. = Certus sum, quia" 
potens est (Deus) depositum meum servare 
in illum diem =: et cap. 4- v - 8 . = Bo- 
num certamen certavi, cursum consumavi, 
fidem servavi. In reliquo reposita est mihi 
corona justitiae, quam reddet mihi in illa 
die justus judex =: et i. ad Corinthios 
cap. 9 . v. a4- = Nescitis, quia hi, qui in 
stadio currunt, omnes quidem currunt, sed 
unus accipit bravium ? Sic currite ut com- 
prehendatis = . Hinc rursus aliud institui- 
tur argumentum. Ad justitiam potissimum 
attinet coronam vincenti conferre, deposi- 
tum reddere, bravium tribuere currenti. 
Sed quidquid a judice ex justitia rependi- 
tur, illud de condigno promeritum est. Ju- 
stus ergo, cui talia ex Scripturis Sacris de- 
bentur, sempiternam retributionem de con- 
digno meretur. 

Haeo eadem veritas SS. Patrum traditio- 
ne valide roboratur. Nam D. Basilius lib. 
de Spiritu Sancto cap. 4. inquit: = Homo 
ex operibus justitiae salvatur = . D. Gre- 
gorius Nyssenus Orat. 1. de amandis pau- 
peribus haec habet : = Denique pro suis 
quemque meritis ornatum cerno. Illis, qui 
boni, benignique fuerint, summa et perpe- 
tua requies tribuitur in regno coelesti , 
inhumanis autem et improbis supplicium 
ignis, idque sempiternum =. S. Cyprianus 
serm. de Eleemosyna. = Si expeditos, ait, 
si celeres, si in hoc operis agone currentes 
dies nos vel reditionis, vel persecutionis in- 
venerit, nusquam Dominus meritis nostris 
ad praemium deerit. In pace coronam vin- 
centibus candidam pro operibus dabit, in 
persecutione purpuream pro passione ge- 
minabit = . S. Paulinus Ep. ad Victricium 
sic eum alloquitur: = Tuarum tibi praemia 
se debere virtutum, judex justus agnoscet=. 
D. Augustinus denique Ep. ad Xistum 194. 
ita scribit: = Quis non congruentissime et 
consequenter addere judicaret, si diceret, 
stipendium autem justitiae vita aeterna,? 
Et verum est , quia sicut merito peccati 
tamquam stipendium redditur mors, ita me- 
rito justitiae tamquam stipendium vita ae- 

terna.... Unde merces etiam appellatur plu- 
rimis Sanctarum Scripturarum locis = (i). 

§. LVIII. 

Traditioni SS. Patrum accedat Concilio- 
rum generalium auctoritas, inter quae La- 
teranense IV. cap. Firmiter de Summa Trini- 
tate, et Fide Catholica definivit = Non 
solum virgines, et continentes, verum etiam 
conjugatae per rectam fidem, et operatio- 
nem bonam placentes Deo, ad aeternam me- 
rentur beatitudinem pervenire = Florenti- 
num pariter in decreto Unionis de Purga- 
torio declarat = Animas purgatas in Coelum 
mox recipi, et intueri clare ipsum Deum 
Trinum, et unum sicuti est, pro meritorum 
tamen diversitate unum alio perfectius = . 
Tandem Sessione jam pluries citata Syno- 
dus Tridentina errorem novatorum hno ra- 
tione confixit Can. 26. = Si quis dixerit, 
justos non debere pro bonis operibus, quae 
in Deo fuerint facta exspectare et sperare 
aeternam retributionem a Deo per ejus mi- 
sericordiam, et Jesu Christi meritum, si bene 
agendo , et divina mandata custodiendo 

* j 

(1) Relatis Patrum testimonii» addi pro lubitu potest illud 
Ignatii M. Ep. ad roman; Justini M. Apolog. a. , Irenaei lib. 4 * 
adversus haeres. Cap. 7». , Chrysostomi homil.de Lazaro; Am- 
brosii lib. 1. de Officiis Cap. | 5 ; Hieronymi lib. a. in Jovi-; 
nianum, aliaque plura, quae a Bellarmino fusiori calamo re- 
censentur controversiarum tom. jam aup. cit. lib. 5 . Qap. 4. 

usque in finem perseveraverint, anathema 
sit = . Et Can. 3a. Si quis dixerit, hominis 
justificati bona opera ita esse dona Dei, ut 
non sint etiam bona ipsius justificati meri- 
ta; aut ipsum justificatum bonis operibus, 
quae ab eo per Dei gratiam, et Jesu Christi 
meritum fiunt, non vere mereri... vitam ae- 
ternam, et ipsius vitae aeternae, si tamen 
in gratia decesserit, consecutionem, anathe- 
ma sit =. 

ARTICULUS TERTIUS 

Objectum meriti statuitur. 

$. LIX. 

Hominem per bona opera non modo de 
congruo, sed etiam de condigno vitam ae- 
ternam mereri posse, jam satis ostendimus 
articulo praecedenti. Verum aliud ne, prae- 
ter vitam aeternam, objectum meriti con- 
stituit? En argumentum, circa quod tracta- 
tio nostra versatur. Si de prima gratia actua- 
li sermo sit, indubitanter asserimus, nemi- 
nem sive de condigno, sive de congruo eam 
posse mereri juxta canonem inter Catholi- 
cos receptum principium merit non cadit sub 
merito. Alioquin dicendum foret, propriis 
naturae viribus, nullaque gratia excitante, 
quemquam gratiam ipsam acquirere sibi pos- 

se: dicendam cum Pelagio gratiam secundam 
naturae meritum conferri. Quod sane quan- 
tum a fide catholica alienum sit, ille tan- 
tum ignorare poterit fortasse, quem latet 
haeresis pelagianae damnatio (i). 

S. LX. 

Neque gratiam habitualem, quae prima 
dicitur, potis est homo de condigno prome- 
reri. Nam ad hoc, ut de condigno quis me- 
reatur, justus sit oportet: (§. LV. ) justus 
autem nemo ante primam gratiam habitua- 
lem, cum per eam dumtaxat a peccato ad 
justificationis statum homo transferatur. Qua 
de re Tridentin a Synodus eadem Sess.cap. 8. 
concludit, nos ideo = gratis justificari, quia 
nihil eorum, quae justificationem praece- 
dunt, sive fides, sive opera, ipsam justifica- 
tionis gratiam promerentur = . De congruo 
tamen hanc ipsam gratiam adquiri posse, 
quis ibit inficias? Nullum plane dubitationi 
locum reliquunt evangelica verba Lucae 
cap. 18. v. i 3 ., quibus enarratur, publi- 
canum deprecantem, ut sibi Deus propitius 
foret, descendisse e templo justificatum, hoc 

(i) Hujusmodi errorem une cum ejus euctore jem e saeculo 
V. anathemate proscriptum fuisse tum a Rom. Pontif. Innoc. I. 
et Zosimo, tum a Conciliis Diospolitano, Carthaginiensi, Mi- 
leeitano, aliisque in Ecclesia Africana coactis, docet Ecclesia- 
stica Historia. Vide prae ceteris historiam pelagianam ab Hen- 
rico Norisio conscriptam. 

est primam gratiam habitualem obtinuisse (i). 
Quae verba perpendens Augustinus tract-44* 
in Joan. dixit: = ista confessio meruit ju- 
stificationem = . Non meruit autem de con- 
digno, quia publicanus antea peccator erat: 
ergo de congruo, attenta scilicet Dei mise- 
rantis bonitate. 


§. L XI. 

Per bona opera potest homo de condigno 
secundam gratiam mereri. Secunda etenim 
gratia cum sit prioris incrementum, statum 
gratiae habitualis praerequirit. Sed hujusmo- 
di status conditio est ad merendum de condi- 
gno necessaria (§. LV.) Homini igitur de con- 
digno merenti secunda gratia confertur. Plu- 
rima id suadent Sacrarum Scripturarum lo- 
ca, illudque praesertim Apocalypsis cap. aa. 
v. ii. = Qui justus est justificetur adhuc =. 
Praeterea de Abraham legitur Geneseos cap. 
i5. v. 6. = Credidit Abraham Deo, et re- 
putatum est illi ad justitiam =. Ad tem- 
pus autem posterum sermonem referens Di- 
vus Jacobus cap. a. v. a i. de illo ait: == A- 
braham pater noster nonne ex operibus ju- 


ti) Idipsum concluditur ex Actii Apostolor. integro cap. io., 
ubi de Cornelio centurione agitur, qui orationibm, et eleemo- 
aynii de congruo promeruit, et consequutus eit fidem et gra- 
tiam lantificantem per Baptisma tibi ab Apostolorum Principe 
collatum. 

stificatus est offerens Isaac filium suum su- 
per altare ? = Porro non de prima justifica- 
tione heic lotpii poterat Apostolus, cum jam 
prius justus foret S. Patriarcha: ergo de 
justificationis incremento. Unde ita conclu- 
dit Augustinus tract. 77. in Joan. = Restat, 
ut intelligamus Spiritum Sanctum habere, 
qui diligit, et habendo mereri, ut plus ha- 
beat, et plus habendo plus diligat = : item 
E P . 186. ad Paulinum Episcopum = ipsa 
gratia meretur augeri, ut aucta mereatur 
perfici = . Quae cum ita sint, homini de 
condigno merenti optime conveniunt haec 
Proverbiorum verba cap. 4« v. 18. = Justo- 
rum semita quasi lux splendens procedit et 
crescit usque ad perfectum diem ==. 

§. L XII. 

Nec reparatio post lapsum, neque perse- 
verantiae donum usque in finem cadit sub 
merito de condigno. Quoad primam positio- 
nis partem sufficiant Ezechielis verba cap. 
18. v. 24* = Si averterit se justus a ju- 
stitia sua, et fecerit iniquitatem.... omnes 
justitiae ejus, quas fecerat, non recordabun- 
tur = . Quoad alteram audiatur Paulus 1. 
ad Corinth. cap. 10. v. 12. dicens: = Qui 
se existimat stare, videat ne cadat = : et 
ad Philippens. cap. 2. v. 12. = cum metu 
et tremore vestram salutem operamini =. 

Ast cur tanti metus causa, nisi quia incer- 
ta admodum est ad exitum usque vitae per- 
severantia, neque de hac habetur ea repro- 
missio, quam ad meritum de condigno re- 
quiri, jam supra vidimus ( §. LV.) . Quapro- 
pter D. Augustinus lib. de dono perseve- 
rantiae ait cap. 8. = Ex duobus piis, cur 
huic donetur perseverantia usque in finem, 
alii autem non donetur inscrutabilia sunt 
judicia Dei = j et ibidem cap. i3. subdit. 
— Satis dilucide ostenditur, et inchoandi, 

et usque in finem perseverandi gratiam 

non secundum merita nostra dari (i)=* 

CAPUT TERTIUM 

DE ULTIMO ACTUUM HUMANORUM FINE, IN QUO 
VERA HOMINIS BEATITUDO CONSISTIT. 

§. LXIII. 

Summum ac ineffabile Bonum, de quo 
tam saepe inaniter a philosophis disputatum 
est, quodque cum beati esse velimus, omnes 
expetamus necesse est: summum, inquam. 
Bonum, qnod est ultimus ac verus finis mo- 
ralium actionum, perjucundum simul atque 

(i) Quae strictim in hoc capito retulimn» fusius tradita 'vi- 
deri poterunt apud D. Thomam i. a. Quaeit. 114 * *rt. 5., et 
sequent.. Bellarminum controvers. tom. 4- contr. 3. lib. 5. et 
Laurentium Berti theol. discipl. tom. a. lib. 19. Cap. 6. 

gravissimum argumentum constituit, circa 
quod oratio nostra in praesenti versatur. De 
lioc itaque cum adhuc agendum supersit 
antequam prior institutionum Ethices Chri- 
stianae liber ad sui metam pertingat, quin- 
que jam in primo hujusce capitis exordio 
nobis proponimus investiganda i. Nempe 
inquiritur, an homo in suis actibus semper 
ac necessario in finem ultimum tendat? 
2 . An ultimus finis hominis in bono creato 
sistere valeat ? 3. An solu3 Deus esse possit 
Verus Ultimus hominis finis? 4* An homo 
Deum veluti finem ultimum sibi praestitue- 
re teneatur? 5. Quaenam denique sint ul- 
timi finis hominis, hoc est beatitudinis pro- 
prietates? 

Huic partitioni cum quinque articuli con- 
veniant, primum festinanter aggrediamur. 

ARTICULUS PRIMUS 

Hominem semper ac necessario in suis mo- 
ralibus actionibus ultimum intendere finem , 
ratio naturalis evincit. 

S- LXIV. 

Cum ultimus finis juxta philosophorum 
doctrinam in bono perfecto consistat, quo 
obtento, nil aliud appetit voluntas, jure me- 
ritoque felicitas seu beatitudo ille nuncu- 
L. i. 1 1 


V 

patur. Felicitas enim ex Boetio statos est 
omnium bonorum aggregatione perfectus, in 
quo scilicet voluntati propter boni plane 
sufficientis possessionem nil manet amplius 
exoptandum ( i ) Unde compertum est, ratio- 
nes, quibus liominem ex naturae necessitate 
felicitatem semper inquirere comprobatur, 
ad thesim nostram firmiter stabiliendam ae- 
que praestare. Praenotamus interim, homi- 
nem triplici modo actiones in finem diri- 
gere posse. Dirigitur actus humanus in fi- 
nem actualiter , cum in operante actualis 
sit cognitio finis, actualis intentio, actualis 
demum electio mediorum, quae ad finem 
ordinantur: dirigitur virtualiter , si praefati 
actus praecesserint, nec fuerint revocati, ac 
perseverent non in se, sed in effectu per 
actus subsequentes: dirigitur tandem habi- 
tualiter , quando quis, etiamsi plures actus 
jam antea posuerit quoad finem, nihil ta- 
men agit, nec quidquam intendit actuali- 
ter, ut dormiens (2) . Advertendum insuper, 
ultimum finem vel generatim spectari posse 

( 1 ) Poit Aristotelem lib. i. Ethicor. Cap. 7 . in idem con- 
sentit D. Augustinus. Ab eo siquidem in Psalm. a. definitur 
beatitudo, id, in quo — est bonorum omnium summa — : et 
lib. 5. de Civit. D. Cap. t. — rerum optandarum cumulata 
plenitudo -- . 

(a) Ejusdemmodi principia tradit, ac dilucide illustrat de 
more Angelicus Doctor in Quaest. disput. Quaest. de Caritate 
art. ti. ad a. et 3. 


Digitized by Google 


sub quadam communi ratione summi boni, 
qualecumque illud sit, quod valet cumula- 
te ad hominem perficiendum, vel particula- 
tim ratione determinati objecti, in quo quis 
suum finem ultimum reponit, existimans, 
in eo summum et completum bonum haberi. 

$. LX V. 

Hisce ad ambages devitandas praemissis ut 
quaestio solvatur, hac perspicua ratione cum 
D. Thoma argumentamur ( 1 ). Una et intimo 
sensu et experientia monemur, hominem nil 
appetere posse, nisi sub specie boni; a malo 
autem, quatenus repraesentatur ut malum, 
continenter declinare . Quidquid enim ut 
malum apprehenditur nihil habet in se, quo 
pertrahi possit voluntas. Consequens inde 
est, hominem virtualiter saltem suas deli- 
beratas actiones in ultimum finem 9emper 
ac necessario dirigere. Nain objectum, quod 
voluntas appetit, si bonum perfectum ab ea 
censeatur, tum veluti finis ultimus intendi- 
tur; sin vero ut bonum imperfegtum con- 
sideretur, tum vel agentis intentione, vel 
suapte natura hoc ipsum refertur in bonum 
perfectum, seu, quod idem est, in ultimum 
finem ordinatur: hoc adeo certum est, quem- 
admodum certo constat, progressum finium 

( 1 ) Eodem loco art. 6. 

in infinitum commentitium fore(i). Homo 

itaque semper ac necessario aliquem finem 

ultimum suarum actionum vel explicite , 

vel saltem implicite sibi proponit. 

$. LXV I. 

Veritatem ejusmodi diserte fatetur Epi- 
scopus Hipponensis Sermone i5o. de Epicu- 
reis et Stoicis dicens: = Communiter omnes 
philosophi studendo, quaerendo, disputando 
adpetiverunt apprehendere vitam beatam. 
Haec una fuit causa philosophandi. Sed pu- 
to, quod etiam hoc philosophi nohiscum 
commune habent. Si enim a vobis quaeram; 
quare in Christum credideritis; quare Chri- 
stiani facti fueritis, veraciter mihi omnis 

homo respondet, propter vitam beatam 

Nam et qui bonus est, ideo bonus est, ut 
beatus sit; et qui malus est, malus non es- 
set, nisi inde se beatum esse posse spera- 
ret... Verbi gratia pone aliquem furem: 
quaere ab illo: quare furtum facis? Ut ha- 
beam, inquit, quod non habebam. Quare 
vis habere quod non habebas? Quia mise- 
rum est non habere. Si ergo miserum est 
non habere, beatum putat habere. Sed in 
eo imprudens est, et errat, quia de malo 
vult beatus fieri = . Inter ethnicos autem 
philosophos, qui hac in re idem omnino 

(i) Ex JJ. Thom» i. a. Quaest. i. art. 4. 


I 

senserant prae caeteris Tullium in medio 
profert citatus D.octor lib. 3. de Trinitate 
cap. 4* En Augustini verba: = Pro ^verissi- 
mo certissimoque posuimus, beate vivere om- 
nes homines velle... Neque de hoc Acade- 
micus ille Cicero dubitavit, qui cum vellet 
iu Hortensio Dialogo ab aliqua re certa, de 
qua nullus ambigeret sumere suae disputa- 
tionis exordium; beati certe , inquit, omnes 
esse volumus = ( i ) . 

§. LXVII. 

Thesim adhuc probatam sequentia oppu- 
gnare videntur. Si animum quis intendere 
velit ad objecta particularia , circa quae 
de fine ultimo ne cogitantes quidem pleri- 
que occupari solent, jure concludet, non 
semper ac necessario propter ultimum finem 
hominem operari. Quod conseetarium eo 
magis firmatur, si animadvertamus justum 
ipsum, cui finis ultimus Deus est, nec sem- 
per agere, nec omnia propter Deum. Saepe 
namque is venialiter peccat: porro in Deum 
veluti in finem ultimum referri nequit pec- 
catum utcumque leve. Ergo dicendum, aut 
duo ultimos fines hominem sibi proponere 
posse, quod absurdum est (a) ; aut non semper 

(t) Videatur insuper idem S. Pater Serm. i.inPial. 118. 
(a) Hominis plurea esse non posse ultimos fines Divus Thom. 
ostendit i. a. Quaest. i. art. 5 . 

ac necessario in ultimum finem actiones or- 
dinare. Ad rem quoque confert illius exem- 
plum, qui taedio vitae affectus necem sibi 
consciscit. Hic profecto nec finem ultimum 
appetit, nec felicitatem, cum ab ea maxi- 
me recedat vitam sibi adimendo, quae om- 
nium est optimum bonum. Verum apage nu- 
gas. Hisce namque veritas non concutitur, 
sed clarius effulget. In primis enim non dif- 
fitemur, plura sine deliberatione ab homine 
fieri, quae idcirco actus hominis erunt, non 
humani, non morales: de iis vero non di- 
sputamus. At si deliberatio saltem virtualis 
praecedat actus hujusmodi, qui per se in- 
differentes existimantur, tum actus ipsi, ut- 
pote humani, in finem aliquem ultimum re- 
feruntur, uti ex traditis (praeced. §. LXVI.) 
manifestum est. Quid porro de justo leviter 
peccante dicamus? Dum ille peccat, in Deum 
procul dubio non tendit: idque certo pro- 
bat, hominem in omnibus non agere ob fi- 
nem ultimum particularem, quem aliunde 
prosequitur. Hoc vero non impedit, quomi- 
nus in finem ultimum generice spectatum, 
idest in felicitatem homo semper ac neces- 
sario feratur. Unde cum haec duo extrema 
invicem in homine consistere valeant; nem- 
pe = Justus non semper agit ob finem ul- 
timum sub ratione particulari sibi proposi- 
tum = : = justus, nou secus ac ceteri lio- 

mines, semper ac necessario ultimum finem 
appetit sub communi ratione consideratum =; 
haec difiicultas manet penitus resoluta. Ne- 
que gravioris momenti illud est, quod po- 
stero loco de suicidio objectatur. Quando- 
nam enim, exposcimus, quibus in casibus 
violentas in se manus homo convertit ? Tum 
profecto solum, cum in adversis, licet per 
errorem, sibi suadet, satius esse mori, quam 
infeliciter vivere. Cum igitur a naturali qua- 
dam propensione erga felicitatem suicidium 
procedat, quin thesim nostram infirmet, eam 
validius corroborat (i) . 

ARTICULUS SECUNDUS 

Ultimus finis hominis in nullo bono creato 
consistere potest . 

$. LXVIII. 

Quamquam semper ac necessario (ex de- 
monstratis art. 3. praeced. ) in idem omnes 
conveniant, ut ultimum finem in genere 
sumptum, beatitatem nempe, consequi velint; 

(i) Haec reaolntio apprime convenit doctrinae D. Thomae, 
qui l. a. Quaeat. 19. art. 4. , proposita libi quaestione — Utrum 
aliquis posiit habere odio seipsnm — ad a. sic respondet: — Nul- 
lus tibi vult, et facit malum, nisi in quantum apprehendit illud 
sub ratione boni. Nam et illi, qui interimunt se ipsos, hoc 
ipsum quod est mori apprehendunt sub ratione boni; quatenus 
est terminativum alicujus miseriae, vel doloris — . 

tanta nihilominus est humani intellectus 
hebetudo, tanta cordis humani in malum 
proclivitas, ut plerique in hoc fine specia- 
tim sibi constituendo persaepe incassum la- 
borent, atque a vero aberrantes felicitatis 
objectum in iis reponant, quae a felicitate 
ipsa longe maxime abducunt. Atque, ni fal- 
limur, haec causa fuit, ob quam sapientio- 
res antiqyitatis homines cum se se ad phi- 
losophiae studium contulerint, ut quid sit 
beate vivere addiscerent, tam vitiose defe- 
cerunt, ac, teste Augustino deTrinit. lib. i 3 . 
cap. 4- = 5 ut eos quaeque res maxime de- 
lectavit, ita in ea constituerunt vitam bea- 
tam = . Eorum autem tot, tamque varia 
placita fuere, ut citatus Doctor haec scri- 
bere non dubitaverit lib. 9. de Civit. Dei 
cap. 1. = Marcus Varro in libro de philo- 
sophia tam multam dogmatum varietatem 
diligenter ac subtiliter scrutatus advertit, 
ut ducentas octoginta octo sectas, non quae 
jam essent, sed quae esse possent, adhibens 
quasdam differentias facillime perveniret =. 
Sed vana pseudo-sapientum commenta plane 
subvertuntur, si revelatione duce, si recta 
quoque duce ratione, monstretur Summum 
Bonum, quod est finis ultimus hominis, in 
nulla re creata consistere posse. 

i *" _ .'V* • J , ; ■■"'■i** .*£ !**$*** 

§. Lxix. 

Quod ut praestare valeamus, per cuncta 
bona creata discurrentes ita argumentum 
instituimus. Si in objecto quolibet creato 
hoc summum bonum constituatur, nonnisi 
sequentia poterunt excogitari; nempe illud 
esse vel in bonis fortunae, vel in bonis cor- / 

poreis, vel in bonis animi, vel tandem in 
eorum omnium congerie. At in hisce crea- 
tis sive distribute sive cumulatim sumptis 
non reperitur summum bonum, veraque ho- 
minis beatitudo. Perperam ergo finis ultimus 
hominis in rebus creatis perquiritur. Cum 
de propositione majori ambigendum non sit, 
minor singillatim comprobatur. 

i. Itaque Summum Bonum in iis esse 
non potest, quae bona fortunae appellantur. 

Numquid enim ad fortunae bona pertinent 
divitiae, ac cetera commoda vitae, quae ex 
iis comparantur? Cuncta haec homini de- 
serviunt, atque ad usum vitae ordinari so- 
lent. Sed finis ultimus ad hominem referri 
nequit, cum in illud homo debeat ordinari. 

Non ergo in divitiis reponendus est finis 
ultimus ac vera hominis Beatitudo. Illud 
etiam accedit, quod beatitudo omne bonum 
complectatur oportet, ne voluntati quid su- 
persit optandum: at corporea quidem bona 
divitiae pariunt, non vero animi, quae pre- 

tiosiora sunt et ordinis superioris. = Quid 
autem prodest stulto divitias habere, cum 
sapientiam emere non possit? = (Proverb. 
17. 16.) Beatitudo quoque bonum est con- 
stans: contra fluxae sunt opes, concupitae 
perturbant, possessae vilescunt, affligunt a- 
missae; adeo ut jure concludi possit de ho- 
mine tenaci cum Ecclesiaste cap. 2. v. 2 3 . 
= cuncti dies ejus doloribus et aerumnis 
pleni sunt = . Hinc eodem cap. v. 8. 9. et 
11. legitur: = Coacervavi mihi argentum, 
et aurum.... supergressus sum opibus omnes 
qui ante me fuerunt in Jerusalem.... vidi 
in omnibus vanitatem, et afflictionem ani- 
mi = . Numne ad bona fortunae honos re- 
fertur, num fama? Honores ut plurimum 
obscurantur invidia, obtrectationibus fama 
impetitur: multa eis adversa metuenda sunt., 
multaque saepe necessaria desunt: haec uno 
verbo, sunt vapor ad modicum parens (1) . 
Non ergo in honore, et fama beatitudo, 
quae bonum est firmum, immutabile, unde- 
quaque perfectum (a) . Anne fortunae bonum 
potestas? At ne id quidem summum bonum; 
= non enim cuncti homines regnare pos- 


(t) Ep. Cathol. D. Jacobi Cap. 4- »5. 

(a) Huc referantur verba Darid de peccatorum gloria ita 
icribentii Fa. 36. v. 35. 36. — Vidi impium auperexaltatum, 
et elevatum aicut cedros Libani. Et transivi, et ecce uon erat; 
et quaesivi eum, et non est inventui locus ejus — . 

sunt, et necesse est. universos summi boni 
esse capaces = (i). Beatitudo bonum est 
propter se possessum , non propter aliud, 
cum sit omnium finis: non convenit igitur 
potestati, quae ad alios ordinatur; nam, ut*" 
ait S. Isidorus Pelusiota lib. 3 . Ep. 74. 
= Imperii regula est, quae ad subditorum 
utilitatem omnia molitur ==. Potestas de- 
mum sollicitudinibus plena est, obnoxia pe- 
riculis ex eo vulgari effato necesse est, ut 
multos timeat , quem multi timent: inquieta 
est, cum potentes ad majora saepe conten- 
dant: instabilis et ipsa, qui enim rex hodie 
est, cras morietur (2). Non ergo beata po- 
testas. 

2. Minus autem summum bonum reperire 
fas est in bonis corporis, in voluptate sci- 
licet, uti Aristippo et Epicureis visum est 
placuisse ( 3 ) . Ea siquidem ab homine evel- 
lit animi bona quae sane praestantiora sunt, 
cum una consistere nequeat cum virtute, 
cujus officium potissimum est voluptates 
contemnere. Heic adjiciatur quoque argu- 
mentum Lactantii ibidem cap. 11 .de Re- 
ligione, Sapientia , ac Summo Bono dicentis: 
= Quodcumque est summum bonum, ne- 
cesse est omnibus esse propositum. Voluptas 


( 1 ) Lactantius divin. instit. lib. 3. Cap. ii. 
(a) Ecclesiastici Cap. io. v. ia. 

(3) Lactant. cit. loc. Cap. 8. 

est, quae appetitur a cunctis: sed haec et 
communis est cum belluis, et honesti vim 
non habet, et satietatem affert, et nimia 
nocet, et processu minuitur aetatis, et mul- 
tis non contingit: nam qui opibus carent, 
quorum major est numerus, etiam volu- 
ptate careant, necesse est. Non est igitur 
summum bonum, sed nec bonum quidem 
voluptas =. 

3 . In bonis animi summum bonum col- 
locarunt Stoici, imo etiam Epicurus (i) si 
verius amplecti velimus. Verum cum animi 
bona vel in scientia, vel in virtute et ho- 
nestate ponenda sint; si perquiratur an scien- 
tia sit summum bonum, id prorsus negamus. 
Ea quippe et corporum infirmitatibus saepe 
languescit, et senescente aetate minuitur, 
et errorum tenebris quandoque praepeditur. 
Quocirca in Ecclesiastico cap. i. v. 18. ha- 
bemus: sss Qui addit scientiam, addit et la- 
borem 3=3 . Virtute porro quamvis nil pul- 
chrius, nilque suavius in rebus humanis ha- 
beri possit; quamvis haec omnibus, utpote 
bonum, sectanda proposita sit; quamvis ad 
summum ipsum bonum recta perducat, illud 
tamen non est. Etenim prope multis invisa 
est virtus: et licet justum aliis forte in hac 


(i) Vide, aia, Senecam de vite beata Cap. ia. i3>. Genen- 
dum in hiat. Epie, et Stanleium hiator. Fhiloa. 

vita infeliciorem sustineat in egestate, in 
morbis, in doloribus perferendis, illum nihi- 
lominus hisce malis expertem non reddit. 

4. Quod autem fortunae, corporis et ani- 
mi bona seorsim praestare nequeunt ex su- 
perioribus animadversionibus, id neque sane 
praestabunt si invicem collecta effingantur. 
Merito despicienda est haec hypothesis , 
quantumvis Peripateticis arrideat (1) . Perfe- 
cta namque beatitudo ex definitis (§. LXIV. ) 
ejusmodi sit oportet, ut appetitui nihil ul- 
tra expetendum relinquat. Veruntamen haec 
omnia, et plura quoque, si adessent, minus 
apta sunt ad animum ita explendum, ut 
nil aliud maneat desiderandum ulterius. In 
hisce ergo rebus creatis vera beatitudo, hoc 
est summum bonum, et ultimus finis ho- 
minis haberi non potest, Hoc ipsum conse- 
ctarium ex libro Sapientiae deducimus, ubi 
sacer scriptor fallacia et caduca mundi bona 
contuens ad rem nostram ait cap. 5 . v. 9. 
et seq. = Transierunt omnia illa tamquam 
umbra, et tamquam nuntius praecurrens, et 
tamquam navis, quae pertransit fluctuantem 
aquam; cujus, cum praeterierit, non est ve- 
stigium invenire , neque semitam carinae 
illius in fluctibus: aut tamquam avis, quae 
transvolat in aere, cujus nullum invenitur 

( 1 ) Vide Prolegomen» pag. 5. 

argumentum itineris... aut tamquam sagitta 
emissa in locum destinatum , divisus aer 
continuo in se reclusus est, ut ignoretur 
transitus illius... Spes impii tamquam lanugo 
est, quae a vento tollitur, et tamquam spu- 
ma gracilis, quae a procella dispergitur, et 
tamquam fumus, qui a vento diffusus est, 
et tamquam memoria hospitis unius diei 
praetereuntis = . 

$, LXX. 

Veritatem hanc passim in eorum operibus 
docuerunt SS. Ecclesiae Patres; quorum in- 
star omnium sint Cyprianus, Augustinus, et 
Bernardus. Prior Epistola ad Donatum fucata 
haec bona appellat speciosa supplicia. Alter 
lib. 4 * Confessionum cap. 12. inquit: = Re- 
dite errantes: quod, quaeritis, ibi non est ubi 
quaeritis.... Beatam vitam quaeritis in re- 
gione mortis: non est illic. Quomodo enim 
beata vita, ubi nec vita ? = Postremus vero 
Epistola 10S. loquens de bonis creatis; haec, 
subdit, = possessa onerant, amata inquinant, 
amissa cruciant = . Neque inter ipsos ethni- 
cos philosophos, qui idem agnoverint, defue- 
re. Nonnulli, uti Diogenes, et Crates, divi- 
tiis utpote inanibus posthabitis, mundi bona 
contempserunt, abdicarunt. Tullius autem 
lib. 1. de Finib. N. 18. ita scribit: = Ani- 
mi morbus sunt cupiditates immensae et 

manes divitiarum, gloriae, dominationis, li- 
bidinosarum etiam voluptatum = . (i). Ea- 
dem prorsus liabet Seneca in libro de Con- 
solatione ad Polybium = Omnia ista bona, 
quae non speciosa, sed fallaci voluptate de- 
lectant, pecunia, dignitas, potentia, aliaque 
complura, ad quae generis humani caeca 
cupiditas obstupescit, cum labore possiden- 
tur, cum invidia conspiciuntur, eosque ipsos, 
quos exornant et premunt: plus minantur, 
quam prosunt = (2). 

ARTICULUS TERTIUS 

Deus solus est ultimus finis hominis , 
ejusque perfecta beatitudo. 

§. LXXI. 

Objectum perfectissimum quod adaequate 
voluntatem hominis explere valeat, quodque 
in rebus creatis datum non est invenire, 
nonnisi in Deo reperiri posse Sacrae Lite- 
rae tradunt. De seipso enim testatur Domi- 
nus in lib. Apocalypsis cap.22.v. i 3 . = Ego 
sum primus, et novissimus; principium et 
finis = . In eo plenam absolutamque homi- 
nis beatitatem David reponit Psalm. 16. v. i5. 
dicens: = Satiabor cum apparuerit gloria 

(l) Consimilia habentur, lib. a. de Finib. N. 87 . 

(a) Vide etiam ejusdem caput a3. 

tua = . Ad haec attendens D. Augustinus 
inquit lib. de Moribus Ecclesiae cap. 8. 
= Bonorum summa Deus nobis est. Deus 
nobis est summum bonum nec infra rema- 
nendum nobis est, nec ultra quaerendum; 
alterum enim periculosum, alterum nullum 
est = . Rursus tractatu de Epicureis et Stoi- 
cis cap. 7. = Jam constitutis ante oculos 
nostros tribus, Epicureo, Stoico, Christiano, 
interrogemus singulos. Dic Epicuree: quae 
res facit beatum ? Respondet, voluptas cor- 
poris. Dic Stoice: virtus animi. Dic Chri- 
stiane: donum Dei =-• . Item lib. 1 . Con- 
fessionum cap. 1. sic clamat: = Fecisti nos 
ad te, Deus, et inquietum est cor nostrum, 
donec requiescat in te = : Item lib. 4* 
cap. 5.= Infelix homo, qui scit illa (bona 
creata), te autem nescit: beatus autem qui 
te scit, etiamsi illa nesciat: qui autem te et 
illa novit; nou propter illa beatior, sed pro- 
pter te solum beatu8 =. 

§. LXXII. 

In id consentit ipsamet ratio naturalis, 
qua sic argumentamur. Ultimus finis, et o- 
bjectum felicitatis hominis vel Creator est, 
vel creatura, cum inter haec duo extrema 
medium non adsit. Atqui tale objectum et 
finis nequit esse creatura; ultimus namque 
finis nonnisi bonum constans, perfectum et 

immensum esse potest; quae proprietates 
Creatori quidem, non creaturae conveniunt». 
Solus ergo Creator esse potest verus finis 
ultimus hominis, ej usque felicitatis objectum. 
Verum hac de re nos audire non pigeat 
Angelicum Doctorem, qui i. a. Quaest. 2 . 
postquam ostenderit veram beatitudinem , 
quam homo appetit veluti finem ultimum, 
neque in divitiis et honoribus, neque in 
gloria et potestate, neque in voluptate, aut 
alio quolibet corporis vel animi bono con- 
sistere, subdit art. 8. = Respondeo dicen- 
dum, quod impossibile est, beatitudinem 
hominis esse in aliquo bono creato. Beati- 
tudo enim est bonum perfectum, quod to- 
taliter quietat appetitum; alioquin non esset 
ultimus finis, et adhuc restaret aliquid ap- 
petendum. Objectum autem voluntatis, quae 
est appetitus humanus, est universale bo- 
num, sicut objectum intellectus est univer- 
sale verum. Ex quo patet, quod nihil quie- 
tare potest voluntatem hominis, nisi bonum, 
universale: quod non invenitur in aliquo 
bono creato, sed solum in Deo, quia omnis 
creatura habet bonitatem participatam. Un- 
de solus Deus voluntatem hominis implere 
potest secundum quod dicitur in Psal. joa. 
v. 5. Qui replet in bonis desiderium tuum . 
In solo igitur Deo beatitudo hominis con- 
sistit = . 

L. 1 . 12 

Actus humani in Deum tamquam in finem 
ultimum sunt referendi . 

$. LXXIII. 

Divinum extare mandatum, quo quisque 
omnes actus virtualiter saltem in Deum re- 
ferre tenetur, multifariam ostendi potest. 
Id in primis luculentissime docent Scriptu- 
rae Sacrae, atque illud praesertim Matthaei 
cap. aa. v. 37. = Diliges Dominum Deum 
tuum ex toto corde tuo, et in tota anima 
tua, et in tota mente tua = . Quae verba 
praeclare explicans D. Thomas 1. a. Quaest. 
100. art. 10. ad a. ait: = Sub praecepto 
caritatis continetur, ut diligatur Deus ex 
toto corde; ad quod pertinet, ut omnia re- 
ferantur in Deum: et ideo praeceptum ca- 
ritatis implere homo non potest, nisi etiam 
omnia referantur in Deum = : item in Quaest. 
disputat. Quaestione de caritate art. u.ada. 
= Omnia actu referre in Deum non est 
possibile in hac vita; sicuti non est possi- 
bile, quod semper de Deo cogitetur, hoc 
enim pertinet ad perfectionem Patriae. Sed 
quod omnia virtute referantur in Deum, 
hoc pertinet ad perfectionem caritatis, ad 
quam omnes tenentur = . Idipsum praeci- 
pit Paulus Apostolus Ep. i. ad Corinthios 


Dlgilized by Google 


- 1 5 1 

haec scribens cap. 10. v. 3i. = Sive man- 
ducatis, sive bibitis, sive aliud quid facitis, 
omnia in gloriam Dei facite =: et ad Co- 
lossenses cap. i3. v. 17. == Omne quodcum- 
que facitis in verbo, aut in opere, omnia 
in nomine Domini J. C. =Id insinuant prae- 
terea Ecclesiae Patres, inter quos prae pri- 
mis audiatur D. Basilius in regulis fusius 
tractatis respons. ad 5. interrogat: dicens: 
= Christianus, omni actione tam parva , 
quam magna ad Dei voluntatem directa, si- 
mul et opus suum diligenter conficit et 

perficit praeceptum illud: sive manducatis 
etc = . Audiatur D. Augustinus, qui lib. 1. 
de doctr. Christ. cap. 22. inquit: = Haec 
regula dilectionis divinitus constituta est, 
ut omnes cogitationes tuas, et omnem vi- 
tam, et omnem intellectum iu illum con- 
feras, a quo habes ea ipsa, quae confers = : 
et in Psal. 55. = Quo fine facias vide. Si 
eo id facis, ut tu glorificeris, hoc prohibuit: 
si autem ideo ut Deus glorificetur, hoc jus- 
sit = . Audiatur tandem D.Bernardus Serm. 
2. de diversis N. 5. En ejus verba: = Quid- 
quid facimus, jubemur facere propter glo- 
riam Dei =. Accedit postremo ratio natu- 
ralis hoc pacto concludens. Lege aeterna 
atque immutabili hic ordo naturae consti- 
tutus est, ut summo loco sit Deus, medio 
infra Deum creatura sit rationalis, infimo 

denique reliquae creaturae; adeo ut soli Deo 
rationalis creatura snhjici teneatur, ceterae 
autem rationali creaturae deserviant. Porro 
vel ab homine servatur hujusmodi ordo, vel 
perturbatur per amorem; homo namque per 
amorem se subjicit rei, quam propter se 
diligit, et in qua finem ultimum constituit. 
Qui ergo creaturam propter seipsam amore 
prosequitur, ac in ea sistit velut in ultimo 
fine, mirum hunc ordinem perturbat, atque 
aeternae legi adversatur. Sed legem aeternam 
violare nefas omnino est. Tenetur itaque 
homo Deum solum ut finem ultimum actio- 
num sibi constituere, ne ordinem infringat 
ab aeterna lege firmatum. 

§. LXXIV. 

Contrariae sententiae, si qui sint patro- 
ni, videamus, quid proferre valeant adver- 
sus argumentum e SS. Literis a nobis de- 
promptum. Cum vero quae forte opponi pos- 
sent ad haec tria capita revocentur, sit i- 
gitur: 

Objectio i. An absolute praeceptiva sint 
Apostoli verba, an simpliciter hortatoria, 
certo definitum non est. Cum igitur ad me- 
rum consilium significandum ea non impro- 
prie sumi possint, vim satis probativam pro 
asserendo praecepto non habent. 

a. Posita hujusce praecepti existentia. 

consequens esset infideles, qui in Deum pro- 
fecto actiones non referunt , in omnibus 
peccare, cum in omnibus actibus divinum 
praeceptum transgrederentur. Sed ab hoc 
consectario maxime cavendum est; in eo 
namque doctrina Baj continetur ab Eccle- 
sia damnata (i). Tale igitur praeceptum 
admittendum non est. 

3. Verum etiamsi detur, Apostolum inibi 
mandatum indicere, illud affirmativum erit, 
non negativum; secus de re impossibili age- 
retur. Si affirmativum est; ergo non obligat 
semper et pro semper , ut inquiunt Scholastici, 
sed aliquibus tantum in circumstantiis. Si 
in aliquibus circumstantiis obligat: ergo ali- 
quos actus in Deum referendos esse, ultro 
conceditur: omnes vero negatur. 

§. LXX V. 

Haec tamen, quae objecta fuere, praece- 
ptum, quod e SS. Literis deduximus, ne 
minime quidem labefactant. 

Ad i. enim notamus, Apostoli verba ab- 
surde nimis ad merum consilium referri. 
Nam si juxta Hermeneuticae principia, dum 
obscura vel ambigua verba explicanda oc- 
currant, eorum sensus ex contextu potissi- 
me desumendus est; hac regula adhibita, 
ex antecedentibus et consequentibus insimul 

(i) Videatur Laur. Berti theol. Diacipl. t. a. lib. 18. Cap. a. 

conlatis procul dubio et quaevis dubitandi 
causa evanescit, et via tergiversationibus oc- 
cluditur. Porro antecedenter in eodem ca- 
pite vetat Apostolus, ne Christi fideles ido- 
lothitis cum aliorum offendiculo vescantur: 
subsequenter praecipit, eos sine offensione 
esse judaeis, gentibus, et Ecclesiae. Si ergo 
in toto sermonis contextu jubendo loquitur 
Paulus, quo jure concludi poterit iis verbis 
intermediis sive manducatis etc; eum non 
praecipere, sed consulere ? Praeterea si vim 
spectemus vocis imperativae facite, qua u- 
titur Apostolus, liaee satis indicat non con- 
silium eum tradere voluisse, sed praeceptum 
absolutum. Non aliter profecto sentit Au- 
gustinus, qui lib. de Correptione haec ha- 
bet: = Apostolus praecipit, dicens: Omnia 
vestra in caritate fiant =. Addatur insuper 
Angelicus Doctor, qui ' de Apostoli verbis 
ita scribit a. a. Quaest. 69. art. 1. = Ex 
praecepto tenemur omnia in gloriam Dei 
facere = : et lect. 3 . in cap. 3 . ad Colosseos. 
= Quidam dicunt, quod hoc est consilium, 
sed hoc non est verum = . 

Ad a. Reponimus infideles, quamvis re- 
velationis lumine illustrati non sint, duce 
tamen ratione, Deum agnoscere posse juxta 
illud Apostoli ad Rom. cap. 1. v. ai. = cum 
cognovissent Deum, ,non sicut Deum glori- 
ficaverunt = . Quocirca nihil impedit, quin 

et ipsi vel directe actus referant in Deum, 
vel saltem indirecte, scilicet in finem ho- 
nestum. Unde eorum opera tum erunt na- 
turaliter bona, licet merito in ordine super- 
naturali destituta. Qua de re, admisso prae- 
cepto de referendis actibus in Deum, non 
consequitur ex eo Bajana doctrina, qua in- 
fideles in omnibus operibus peccare dicuntur. 

Ad 3. Heic pro nobis respondet D. Tho- 
mas in a. sentent. Distinet. \o. Quaest. i. 
art. 5. ad 7 . = Quod dicitur, inquit, omnia 
in gloriam Dei facite potest intelligi dupli- 
citer, vel affirmative, vel negative. Si ne- 
gative, sic est sensus: nihil contra Deum 
faciatis, et hoc modo praeceptum est.... Si 
autem intelligatur affirmative, potest esse 
dupliciter: aut ita quod actualis relatio in 
Deum sit conjuncta actioni nostrae cuilibet, 
non quidem in actu, sed in virtute, secun- 
dum quod virtus primae ordinationis ma- 
net in omnibus actionibus sequentibus 

et sic adhuc praeceptum est.... Vel ita quod 
ordinatio actualis in Deum sit actu conjun- 
cta cuilibet actioni nostrae; et sic potest 
intelligi dupliciter: vel distributive, vel col- 
lective. Si distributive, sic est sensus: quam- 
cumque actionem facitis, melius est si eam 
actu in Deum ordinetis: et sic est consilium. 
Si autem sumatur collective, sic est sensus: 
omnia opera vestra ita laciatis, quod nullum 

eorum sit, quin actu in Deum ordinetis: et 
lioc nec praeceptum, nec consilium est=. 
Qua praemissa Angelici doctrina, jam liqui- 
do patet , impossibilem non fore hujusce 
praecepti custodiam: per hoc enim non re- 
quiritur ut actu, sed ut virtute saltem ac 
interpretative omnes actus in Deum refe- 
rantur, nempe in finem honestum: honestas 
siquidem, ad quam ab operante dirigitur 
bona quaelibet «ctio, in honestatis fontem, 
qui Deus est, per se ordinatur. 

§. LXXVI. 

Sed ex alio principio nova rursus contra 
nos difficultas hac ratione instauratur. Si in 
Deum omnes actiones dirigendas esse pona- 
mus, nullus erit actus humanus indifferens; 
nam vel bonus erit, si referatur, vel malus 
si non referatur in Deum. Atqui dantur 
actus humani indifferentes, et quidem non in 
specie tantum, sed etiam in individuo specta- 
ti. Corruit igitur sententia super (§. LXXIII.) 
defensa. Major propositio in dubium revo- 
canda non est: minorem sequentia demon- 
strant. 

j. Actiones indifferentes haberi perspi- 
cue docet Hieronymus Ep. 74. ad Augusti- 
num scribens: = Bonum est continentia; 
malum est luxuria: inter utrumque indiffe- 
rens ambulare. Hoc nec bonum, nec malum 

est: sive enim feceris, sive non feceris, nec 
justitiam habebis, nec injustitiam = . 

a. Opinio actiones indifferentes excludens 
ad unguem convenit propositioni Joannis 
Hus, quae hisce verbis exprimitur: =u Nul- 
la sunt opera indifferentia; sed haec est di- 
visio actuum humanorum, quod sint vel vir- 
tuosa, vel vitiosa =. Verum propositionem 
hanc Gonstantiense Concilium Sess. i5. dam- 
navit. Ergo opinio, de qua controversia mo- 
vetur erronea est, viroque catholico indigna. 

3. Actus, qui vulgo indifferentes appel- 
lantur, si tales revera non essent, aut voveri 
possent si boni, aut materia forent confes- 
sionis si mali. Utrumque vero absurdum, 
quia neque ad votum, neque ad confessio- 
nem pertinent actus indifferentes juxta com- 
munem theologorum doctrinam. 

4- Quidquid convenit speciei, etiam cui- 
libet individuo proprium est. Sed actiones 
indifferentes in specie nemo unus inficiatur. 
Eas igitur indifferentes quoque in individuo 
admittere necessum est. 

5. Plura fiunt ob naturalem delectatio- 
nem: uti suavem edere cibum, armonicis 
modulationibus auditum praebere, pergrato 
odore olfactum recreare etc. Haec non sunt i 
moraliter bona, quia, per se ad virtutem 
non tendunt; imo neque mala sunt, posito 
quod in pravum finem non dirigantur; sed 

licite fiunt naturalis delectationis causa. 
Ergo sunt indifferentes perinde ut indiffe- 
rens est ambulare, sedere, brachia aut pedes 
contrahere vel extendere aliaque hujusmo- 
di, quae ob commoditatem saepe fieri solent. 

Quibus omnibus cum propositio minor 
satis firmata sit, jam viget argumentum sen- 
tentiam oppugnans , qua referendi omnes 
actus in Deum asseritur obligatio. 

$. L XX V II. 

Quam leve sit fundamentum, cui tota in- 
nititur opposita difficultas, perfacile nobis 
erit ostendere, si hypothesis de actibus in 
individuo indifferentibus evertatur. Verum 
antequam rem aggrediamur, doctrinam prae- 
mittimus D. Thomae i. a. Quaest. 92. art. a. 
dicentis: = Sunt autem tres differentiae 
humanorum actuum. Nam quidam actus sunt 
boni ex genere, qui sunt actus virtutum; et 
respectu horum ponitur legis actus praeci- 
pere.... Quinam sunt actus mali ex genere, 
sicut actus vitiosi; et respectu horum lex 
habet prohibere. Quinam vero ex genere suo 
sunt actus indifferentes, et respectu horum 
lex habet permittere = . Hactenus S. Doctor, 
cui, nullo excepto, suffragantur Theologi 
indifferentiam actuum humanorum asseren- 
tes, si in se ipsis, sive, ut ajunt, in specie 
considerentur. At in individuo spectatus. 

juxta nempe intentionem operantis, dari ne 
potest actus humanus indifferens ? En con- 
troversia, ob quam non parum hinc inde 
pugnatum est. Pro affirmativa parte scripsere 
Alensis, D. Bonaventura, et Scotus cum 
suis: pro negativa post Angelicum Thomi- 
stae, Augustinenses, Bellarminus, ac recen- 
tiores omnes (i) . Posteriorem sententiam 
utpote veram amplexamur, eamque sic de- 
monstrandam suscipimus. Si quispiam actus 
indifferens in individuo habendus esset, ille 
foret profecto, qui verbum otiosum nuncu- 
patur. Sed ne verbum quidem otiosum in- 
differens est, cum et illud divinae ultioni 
in extrema die subjiciatur juxta illud Matth. 
cap. i 2 . v. 36. = Dico autem vobis, quo- 
niam omne verbum otiosum, quod locuti 
fuerint homines, reddent rationem de eo in 
die judicii = . Ergo de nullo actu in indi- 
viduo dari potest indifferentia ( 2 ). Nobiscum 
sentit D. Hieronymus ita concludens in 

(1) Videantur Theol. Mor. B. Alphonsi de Ligorio tom. a. 
lib. 5 . de Actibui Humani» art. ult. Theolog. discipl. Laurent. 
Bcrti tom. 3. lib. ai. Cap. 3. et Theol. »chol. dogm. Cardia. 
Gotti tom. 7. tract. de Actib. Hum. Quaeit. 3 . Dub. 6. 

(3) Quid per verbum otiosum intelligendum «it, passim Ec- 
clesiae Patres declarant. Otiosam enim verbum dicitur ab Hi- 
lario in Cap. ta. Matth. — verbum ineptum ac inutile a 
Gregorio M. Homil. 6. in Evang. — quod utilitate rectitudi- 
nis, aut ratione justae necessitatis caret — ; a Bernardo lib. 
de triplici custodia — quod nullam rationabilem causam ha- 
bet — . 

Psal. 16. = Si de verbis otiosis redditur 
ratio, quanto magis de operibus ? = Ab hac 
doctrina neque discrepat D. Augustinus, qui 
lib. de utilitate credendi cap. ia. scribit: 
= Omne factum, si recte factum non est 
peccatum est; nec recte factum ullo modo 
esse potest, quod non a recta ratione pro- 
ficiscitur = : et Ep. 82. ad Hieronymum: 
== Cavendum est, ne, sicut philosophi, facta 
quaedam hominum dicamus media inter re- 
cte factum, et peccatum; quae neque in re- 
cte factis, neque in peccatis numerentur. 
Demum eadem veritas invicte firmatur argu- 
mento rationis, quod hisce verbis nobis prae- 
bet D.Thomas ibidem Quaest. 18. art.9. =. 
= Oportet, quod quilibet actus individua- 
lis habeat aliquam circumstantiam, per quam 
trahatur ad bonum vel malum, ad minus 
ex parte finis. Cum enim rationis sit ordi- 
nare, actus a ratione deliberativa procedens, 
si non sit ad debitum finem ordinatus, ex 
ipso repugnat rationi, et habet rationem 
mali: si vero ordinetur ad debitum finem, 
convenit cum ordine rationis, unde habet 
rationem boni. Necesse est autem, quod vel 
ordinetur, vel non ordinetur ad debitum fi- 
nem. Unde necesse est, omnem actum ho- 
minis a deliberativa ratione procedentem 
in individuo consideratum bonum esse, vel 
malum = . Hisce brevi exaratis, per quae 

actus in individuo indifferentes penitus eli- 
minantur, age nunc ea pro viribus convel- 
lamus, quae adversae parti favere videntur. 
Singulis autem objectis singulae respondeant 
oppositiones. 

Ad i. Animadvertimus abs re omnino fore 
verba Stridonensis Doctoris (i). Hic enim 
dum bonum continentiam appellat, eam con- 
spicit in se, et objective scilicet in specie . 
Quomodo enim tarn absolute asserere po- 
tuissset continentiam bonum in individuo, 
cum quandoque in individuo inspecta ipsa- 
met continentia malum esse possit P Nonne 
culpanda erit haec virtus, ceteroquin in se 
praestantissima, si vel conjugii juribus ad- 
versetur, vel ex pravo fine, nempe avaritiae 
causa, aut ob inanem jactantiam custodia- 
tur? Vi paritatis dicendum, Hieronymum 
in specie quoque spectare actum ambulandi, 
atque hoo sensu indifferentem pronunciare. 
Neque obstant verba, sive feceris , sive non: 
talis quippe loquendi modus vulgari signi- 
ficatione adhiberi solet ad actum denotan- 
dum sive in specie, sive in individuo con- 
sideratum. 

Ad a. Non quod catholico sen9u actus in 
individuo indifferentes rejiceret Joannes Hus, 


(l) Sylvius Quaest. 18. art. 9. asserit, ac probat ex propria 
sententia oitatum Patrem non loqui. 

ejus propositio a Synodo Gonstantiense pro- 
scripta fuit, sed quia erronea doctrina, et 
a fide orthodoxa prorsus aliena ibi trade- 
batur. Id plane compertum est ex verbis 
eandem propositionem consequentibus = . Si 
homo est vitiosus, et agit quidquam, tum 
agit vitiose; et si est virtuosus, et agit quid- 
quam, tum agit virtuose, quia sicut pecca- 
tum inficit universaliter omnes actus homi- 
nis vitiosi, sic virtus vivificat omnes actus 
virtuosi = . Quae cum ita sint in cassum 
necessario ruit secundum argumentum. 

Ad 3. Etiamsi boni evadant in individuo 
actus qui indifferentes suut in specie, falso 
colligitur, eos fieri posse voti materiam. 
Cum etenim ad votum non sufficiat, ut res 
sit bona simpliciter, sed requiratur ut sit 
de meliori bono, hinc ratio procedit, ob 
quam actus simpliciter bonus in individuo 
voveri non possit. Sin autem actio per se 
indifferens ex pravo operantis fine vitietur, 
cur non erit in Poenitentiae Sacramento 
Ecclesiae clavibus subjicienda ? De hoc sane 
dubitandum non est: nam si materia suffi- 
ciens, aut etiam necessaria Confessionis fit 
actio in specie bona, cum ab operante in 
pravum finem dirigatur, idem pariter con- 
cludatur oportet, si hoc eveniat de actu in 
specie, et objective indifferenti. 

Ad 4 . Quae conveniunt speciei, individuo 

quoque competere ab adjunctis praeciso, 
haud invite fatemur. Sed plura ob adjun- 
cta convenire dicimus individuo, quae in 
specie non continentur. Et revera actio in- 
differens in specie suam indifferentiam obje- 
ctivam servat etiam in individuo spectata: 
eadem tamen actio ex adjunctis bona effi- 
citur vel mala, scilicet ob accedentem ali- 
quam circumstantiam, ac praesertim ob cir- 
cumstantiam finis, in quem actio ordinatur. 
Cum igitur plura individuum peculiariter 
attingere valeant, quae ad speciem non at- 
tinent; perspicuum est, nullam intercedere 
contradictionem, nullum absurdum, cum di- 
catur, actus humanos indifferentes in specie, 
ex fine operantis, hoc est, in individuo ali- 
quid semper moralitatis habere. 

Ad 5. Distinguimus cum Angelico i. a. 
Quaest. 4* art. a. ad a. appetitum sentien- 
tem, qui in delectationem fertur, a ratio- 
-nali, qui intellectum sequitur, et in bonum 
ordinatur. Hoc posito, indubitatum est, quod 
agere ex solius delectationis motivo maxime 
differt ab agendo cum delectatione actum 
comitante. Primum a malo non excusatur 
ex prop. ab Innoc. XI. damnata, qua asse- 
ritur = comedere et bibere usque ad sa- 
tietatem ob solam voluptatem non est pec- 
catum, modo non obsit valetudini, quia li- 
cite potest appetitus naturalis suis actibus 

frui = . Alterum contra de se malum non 
est, quia, etsi appetitus sensitivus ob dele- 
ctationem ad comedendum e. c. inducatur, 
appetitus rationalis principalius hanc dele- 
ctationem non intendit, sed bonum potius 
honestum, propter quod ab Auctore natu- 
rae homini indita fuit ipsamet haec de- 
lectatio. Quoad actus porro, qui ob com- 
modum fieri dicuntur poscimus, utrumne 
a deliberatione procedant? Si indeliberate 
fiant, actus hominis erunt, non humani: si 
vero sint deliberati, tum actu, aut virtute 
in bonum finem, vel malum referuntur; id- 
circo indifferentes non erunt in individuo (i). 

Cum itaque, sive ex positivis rationibus 
jam traditis, sive ex levitate oppositionum, 
quae mox resolutae fuere, in suo robore ma- 
neat sententia, quae actiones indifferentes 
in individuo non admittit, manifestum est, 
dirimi penitus difficultatem ex indifferen- 
tia actionum deductam adversus thesim 
(§. LXXIII. ) a nobis demonstratam. 


(i) It» docet Ibidem S. Thomaa Quaest. 18. art. 9. ad 3 . di- 
cens; — Hoc ipsam, quod aliquis agit ordinate ad sustentatio- 
nem, vel quietem sui corporis, ad bonum virtutis ordinatur in 
eo, qui corpus suum ordinat ad bonum virtutis -- . 

ARTICULUS QUINTUS 

Beatitudinis, quae est ultimus humanarum 
actionum finis, traduntur proprietates. 

$. L XX VI II. 

Catholica veritas, quae spei theologicae 
fundamentum constituit, quaeque beatitudi- 
nem, tamquam finem ultimum ac praemium 
bonorum operum justis post vitae exitum 
repromittit, jam plures ab ipso aevo aposto- 
lico nacta est adversarios. Horum prior Ce- 
rinthus, nonnullis SS. Scripturarum testi- 
moniis in pravum sensum detortis, commen- 
titium quoddam mille annorum regnum vo- 
luptatibus carnalibus redundans fabulatus 
est, in quo post futuram corporum resurre- 
ctionem homines tum beatitatem consecu- 
turos asseruit (i). Cerintho adhaerere non 
puduit Marcionitas saeculo Ecclesiae secun- 
do (a) , Apollinari8tas saeculo quarto ( 3 ) , et 
Vigilantium, qui eis tamen dumtaxat in hoc 
consensit, quod beatificam visionem justis 
dilatam arbitraretur (4) . Quamvis ab impu- 
ro millenariorum dogmate abhorreret Papias 

(1) Id constat tum ax Dionysio Alexandr. apud Euseb. hiit. 
Eccl. lib. 3. Cap. 98. . tum ex Augustino lib. de Haeres. Cap. a8. 

(a) Videatur Tertullianus lib. 3. adversus Marcionem. 

(3) Ex oratione 5l. D. Gregorii Naiianzeni. 

(4) Testis est ipse Hieronymus,, qui contra Vigilantium con- 
scripsit. 

L. 1. 13 

Hieropolit.anus in Asia Episcopus, terrenum 
et ipse regnum excogitavit spiritualibus ani- 
mi deliciis cumulatum (i); ejusque senten- 
tia placuisse visa est Justino, Irenaeo, La- 
ctantio, aliisque pluribus catholicis viris ce- 
teroquin praeclaris ( 2 ) . Antiquorum figmen- 
tum rursus ab orco revocarunt ex parte sal- 
tem novatores saeculi decimi sexti Luthe- 
rus Praelect. in Genesim, etCalviuus lib. 3. 
Institut. asserentes, ad extremum usque Chri- 
sti adventum fruitionem gloriae justis dif- 
ferri (3) . Millenariorum tandem errorem 
ineunte saeculo decimo octavo docuit Tho- 
mas Burnetus in opere, cui titulum attri- 
buit De statu mortuorum et resurgentium. (4). 

$. LXXIX. 

Quidquid autem hac de re somniaverint 
eterodoxi, in catholica Ecclesia de fide te- 

(1) Vide Eusebium hi st . Eccles. lib. 3 . Cap. 39. 

(a) Pleroaque a doctrina Papiae alienos non fuisse, quibusdam 
Patribus non exceptis, refert D. Hieronymus praef. in lib. x8* 
in Isaiam. Vide Petavium tom. x. theolog. dogm. lib. 7. Cap. 14. 

( 3 ) Consulatur Bellarminus lib. 1. de Beatitud. Sanctorum 
Cap. a 5 . 

( 4 ) Ibidem Anglus acriptot enititur suadere — justis praemia, 
injustis supplicia tum solum esse retribuenda, quum universum 
genus humanum Christus visibilis in judicium adducet; imo 
ne tunc quidem justis aditum futurum in caelos, atque ad bea- 
tificum Dei adspectum, sed post mille tantum annos in terrae 
deliciis exigendos — . Hactenus praestantissimus concivis noster 
Ludovicus Muratorius in libro, quem adversus Burnetum inscri- 
psit: — De beatitudine, non expectata corporum resurrectione — . 

nendam est , animas, quibus nihil adbuc 

luendum superest, statim ac fuerint e cor- 
pore solutae, heatitudinem uti praemium bo- 
norum operum percipere; cum liaec veritas 
et Sacrarum Literarum testimoniis, et Pa- 
trum traditione, et Conciliorum decretis ro- 
boretur. Si divina oracula in primis consu- 
lantur, nobis occurrunt Ecclesiastici verba 
cap. 11. v. 28. = Facile est coram Deo in 
die obitus retribuere unicuique secundum 
vias suas = . Id porro si non contingeret, 
dicendum, quod Deus vel non posset con- 
festim retribuere, vel nollet. Sed absurdum 
utrumque: unum enim divinae Omnipoten- 
tiae, alterum Bonitati adversatur. Mortem 
ergo consequitur illico sempiterna retribu- 
tio. Clarius adhuc. = Cum dederit (Deus) 
dilectis suis somnum; ecce haereditas Do- 
mini = : ita in Psal. 126. v. 3 . Quid autem 
per somnum intelligit Psalmista, nisi meta- 
phorice justorum mortem naturalem, quam 
Psal. n 5 . v. \S. pretiosam in conspectu Do- 
mini appellat? Divinae Scripturarum aucto- 
ritati accedit SS. Patrnm traditio. Inter eos 
audiatur praesertim Athenagoras in Apologia 
pro Christianis. = Persuasi sumus, inquit, 
nos hac mortali vita defunctos, alteram hac 
terrestri longe meliorem, nempe caelestem, 
victuros apud Deum, et cum ipso = Igna- 
tius quoque Martyr in Ep. ad Rom. scribit: 

= Obsecro vos, ne intempestiva benevolen- 
tia erga me sitis. Sinite me ferarum escam 
fieri, per quas licet Deum adipisci = . Cy- 
prianus etiam tract. de exbort. ad martyr, 
ad Fortunatum haec habet: = Quis non 
omnibus viribus elaboret ad tantam clarita- 
tem pervenire, ut amicus Dei fiat, ut Christo 
statim gaudeat, ut post tormenta et suppli- 
cia terrena ad praemia divina perveniat...? 
Clauduntur oculi in persecutionibus terrae, 
sed patet Coelum: minatur antichristus, sed 
Christus tuetur: mors infertur, sed immor- 
talitas sequitur: occiso mundus eripitur, sed 
restituto Paradisus exhibetur. Quanta est 
dignitas, et quanta securitas, exire hinc lae- 
tum, exire inter pressuras et angustias glo- 
riosum, claudere in momento oculos, quibus 
homines videbantur, et mundus, et aperire 
eosdem statim, ut Deus videatur et Chri- 
stus ! = Hisee, aliisque plurimis, quas mit- 
timus, SS. Patrum sententiis (i) apprime 
consonant definitiones Conciliorum oecume- 
nicorum Lugdunensis II. in fidei professione, 
Florentini in decreto unionis, ac Tridentini 
Sessione 2,5. de invocatione Sanctorum. 


(i) Ceterarum utriusque Ecclesiae Patrum auctoritates,. • 
quorum universo consensu plenum et absolutum a traditione 
desumitur argumentum, referuntur ab Honorato Tournelyo pra«~ 
lcct. tkeolog. tom. 1. part, i. Quaesi. 14. art. I. 

$ LXXX. 

Interim ut de Beatitudinis proprietatibus 
' sermonem instituamus, primum inquirendum 
est, in quo ejus essentia reponenda sit, seu 
quod idem est, quid formalem beatitudinem 
constituat ? Hac de re disputantes in varias 
abeunt sententias theologi: Thomistae in vi- 
sione intuitiva beatitudinem formalem con-i 
sistere docent, in dilectione Scotistae. Nos . 
vero neutram ex hisce opinionibus respuen- 
tes, eos lubenter sectamur, qui in visione, 
amore, et gaudio simul conjunctis formalem 
beatitudinem agnoscunt. Quod ut demon- 
stretur, in antecessu tria ducimus statuen- 
da. 1 . Beati Deum intuentur: = videbimus 
eum sicuti est = ait Joan. Ep. 1 . cap. 3. 
v. 5. = Beati mundo corde, quoniam ipsi 
Deum videbunt= : ita in Evang. Mat. cap. 5. 
v. 8. Haec autem visio non viribus natura- 
libus intellectus contingit, 6ed per habitum 
supernaturalem, quem lumen gloriae dogma- 
tici appellant, 2 . Beati diligunt Deum; vo- 
luntas enim, quae semper ac necessario fer- 
tur in bonum, indifferens esse nequit circa 
Summum Bonum, quod jam videt, quod jam 
possidet beatus. 3. Beati gaudent: gau- 

dium et laetitiam obtinebunt, et fugiet do- 
lor, et gemitus = Is. cap. 35. v. 20 . Quae 
cum ita sint, hac ratione argumentum con- 

ficimus. Gum beati tudo definiatur status 
omnium bonorum aggregatione perfectus, ad 
ejus essentiam requiritur adaequata summi 
boni possessio. Sed bisce tribus deficienti- ' 
bus adaequata hujusmodi possessio concipi 
nequit. Non sine visione concipitur; hac 
quippe dempta, intellectus non perficeretur: 
non sine dilectione, quia per visionem non 
expletur voluntas, neque summo bono adhae- 
rere potest, nisi per actum sibi congruen- 
tem, qualis est amor: non sine tandem gau- 
dio; nam Dei visio et amor necessario frui- 
tionem pariunt, gaudium parit fruitio: unde 
Augustinus inquit in Psalm. 16. Caritas si- 
ne gaudio esse non potest. In visione itaque, 
amore, et gaudio simul reponenda est bea- 
titudinis essentia, videlicet beatitudo for- 
malis. 

$. LX X XI. 

Hanc porro beatitudinem, qua Deum vi- 
dendo, ac diligendo justi perfruuntur, sem- 
piternam fore, divina testantur oracula. Le- 
gitur siquidem cap. Sapient. 5. v. i6. = Ju- 
sti autem in perpetuum vivent = : Matth. 

cap. 25. v. 46* = ibunt justi in vitam 

aeternam =: Joan. cap. 16. v. 22. = gau- 
dium vestrum nemo tollet a vobis = . Idi- 
psum fatetur Petrus Apostolus Ep. 1 cap. 1. 
v. 4. beatitudinem ibi vocans = liaeredita- 

tem incorruptibilem, et incontaminatam, et 
immarcescibilem conservatam in Coelis — . 
Ex ipsa quoque beatituclinis notione ratio 
naturalis ejusdem aeternitatem sic evincit. 
Beatitudinis natura ejusmodi sit oportet, ut 
nil boni ulterius expetendum voluntati su- 
persit, nihil mali timendum. Verum id non 
praestaret beatitudo, si aeterna non esset; 
nam anxietate ac metu felicitatis amitten- 
dae continuo afficeretur voluntas. Illius ergo 
beatissimi regni finis non erit, sed ut ait 
Augustinus lib. 2. de Civit. Dei cap. ult. 
tum plena erit , certa, secura , sempiterna fe- 
licitas = (1). 

§. LXXXII. 

Cum Stoicorum dogma, quo recte facta 
omnia aequalia: omnia peccata paria adsc- 
rebantur, (a) Jovinianus profiteretur, merita 
quoque et mercedem exaequare non dubi- 
tavit. Cui tamen adversantur errori ea plura 
Sacrarum Scripturarum loca, quibus sempi- 
ternae beatitudinis inaequalitas aperte enun- 
tiatur. Catholica veritas apprime constat ex 
Ep. 1. ad Corint. cap. 3. v. 8. = Unus- 

(1) A catholica veritate hic descivit Origenes; tradidit enim, 
teste Hieronymo et Augustino, finem quandoque habituram bea- 
titatem justorum et damnatorum supplicia. Vide Hieron. Ep.59* 
ad Avi Ium, et Augustin. lib. do haerosib. Cap. 4 ^. 

(a) Cicero de Finib. lib. 4 - Cap. 19. 

quisque propriam raercedem accipiet secun- 
dum laborem suum=. Sed labores justorum, 
quibus merces respondet impares omnino 
sunt. Ergo impar et merces. Idem Aposto- 
lus cap. i 5 . t. 4 ** 42* assimilans huic coelo 
materiali beatitudinera = Alia inquit, cla- 
ritas solis, alia claritas lunae, et alia clari- 
tas stellarum. Stella enim a stella differt in 
claritate; sio et resurrectio mortuorum 
Quae verba D. Cbrysostomus Homil. 4 r, in 
1. ad Corint. sic illustrat: = Tametsi in 
regno coelesti sint omnes; non omnes tamen 
iisdem potiri praemiis similitudo illa stella- 
rum significat = . Huic doctrinae illud etiam 
consentaneum est, quod D. Augustinus scri- 
bit tractat. 67. in Joan. — Tamquam stel- 
lae sancti diversas.... claritates in Coelo sor- 
tientur =s. Ipse tandem Servator Christus 
in Evang. Joan. cap. 14. v. a. ait: = In 
domo Patris mei mansiones multae sunt=. 
Unde Jovinianum sic urget D. Hieronymus: 
= Quomodo multae mansiones apud Patrem, 
si non pro varietate meritorum,? Quomodo 
et stella a stella distabit in gloria, nisi pro 
diversitate meritorum ? = . Abutebatur qui- 
dem Jovinianus evangelica parabola Matthaei 
cap. 20. qua perhibetur, operarios, etsi non 
aequaliter in vinea laboraverint, omnes ta- 
men eundem vespere denarium recepisse. 
Verum, etsi par non fuerit in omnibus la- 

horis diuturnitas, qui serius ad laborem ac- 
cessere nonne majori intensitate potuerunt 
aliorum adaequare opus, qui totum porta- 
verant pondus diei, et aestus ? Interim si 
Patres hac de re consulantur, edocebimur, 
per denarii mercedem aeque operariis tri- 
butam gloriae aeternae praemium quoad 
substantiam significari, quo certe beati om- 
nes sunt pares, licet inaequalis accidentali- 
ter sit in eis beatitudo, cum aliis alii cla- 
rius Deum intueantur. = Denarius ille vi- 
ta aeterna est, et in vita aeterna omnes 
aequales erunt: quamvis enim pro merito- 
rum diversitate fulgebunt alius magis alius 
minus; quod tamen ad vitam aeternam per- 
tinet aequalis erit in omnibus. = Ita prae 
aliis Augustinus serm. 59. de verbo Domini 
cap. 4. Ceterum animadvertimus generatim 
cum Chryso8tomo Homil. 64. in Matthaeum, 
= non oportere omnia, quae parabolae con- 
tinent verbatim scrutari: sed scopum intel- 
ligere, ad quem institutae sunt, eoque per- 
cepto nihil amplius inquirere =. 

S- LXXXIII. 

■ . I, • , . ; • • , . ... ^ 

In illo beatitudinis regno, in quo pax sum- 
ma est haud inveniri scandala poterunt, quae 
colligantur (i): animae siquidem immunes 

(1) Ex D. Gregorio M. Homil. >a. in Erangcl. 

ibi sunt a potentia peccandi (i). Eam Civita- 
tem sanctam Jerusalein, dc qua scribit Joan- 
nes, = nou intrabit aliquid coinquinatum, 
aut abominationem faciens, aut mendacium. 
Et omne maledictum non erit amplius = ( 2 ). 
Secus etenim, 6i beatis datum foret in cae- 
lis peccare, gratiam amittere possentj liinc 
et beatitudinem, quae est gratia consumma- 
ta. Sed beatitudo nequit amitti, utpotc sem- 
piterna ex demonstr. ( §. LXXXI. ) Beati ergo 
peccare non possunt. Illud insuper accedit, 
quod talis est beatorum conditio, ut a Deo, 
quem vident, quem diligunt, nequeant per 
errorem, aut pravitatem divelli: nam in in- 
tellectu , qui beatifica illustratur visione 
nullus error haberi potest, nulla pravitas 
in voluntate, quae perfecta caritate perfun- 
ditur. Verum in hoc peccati natura consistit, 
ut homo per illud a Deo avertatur. Beati- 
tudinis igitur status necessario peccatum 
excludit. (3) Porro, cum ex dictis beati pec- 
care non possint, ne quis inde audeat in- 
ferre, liberum arbitrium in coelesti regno 

( 1 ) Apposite Augustinus lib. 3. contra duas Ep. Pelagianor. 
Gap. 7 . utrumque statum et viae et patriae insimul conferens 
inquit: — Hic praeceptum est, ut non peccemus: ibi praemium 
non posse peccare. 

(a) Apocalypseos Cap. ai. v. » 7 ., et Gap. aa. v. 3. et 4* 

(3) Quoad impotentiam peccandi beatorum inter se disputant 
veteres theologi: Scotus et Nominales ab extrinseco, Thomistae 
ab intrinseco eos esse impeccabiles arbitrantur. De hac quae- 
stione scholastica disserit Gard. Gotti toni. 7 . deult. fine homin. 
Quaest. a. dub. 5. • 

deesse. Quamvis indifferentia ad bonum et 
malum, quae libertas appellatur contrarie- 
tatis, propria sit hominis viatoris, eam ta- 
men a beatis alienam omnino fore ideo te- 
nendum est, quod perfecto gaudent volun- 
tatis arbitrio. Haec quippe indifferentia nil 
aliud operanti confert, quam posse liberta- 
te abuti; in quo defectus est, non perfectio. 
Sed defectus quilibet ad rei essentiam non 
attinet. Ergo perfecta libertas absque fa- 
cultate peccandi consistit. Id autem eo lu- 
culentius patet, si animadvertamus in Deo 
perfectam libertatem adesse juxta illud Ps. 
11 3 . v. 3 . omnia quaecumque voluit fecit. 
Jarn vero Deum peccare posse quis unquam 
dixerit ? Numquid, clamat Apostolus adRom. 
Cap. 9. v. 14? numquid iniquitas apud 
Deum? Absit. Cum igitur in Deo perfectis- 
sime libero nulla ad bonum et malum ef- 
fingi possit indifferentia; consequens inde 
est, peccandi potentiam ad veram liberta- 
tem non pertinere, quin immo impoten- 
tiam peccandi constituere libertatis perfe- 
ctionem (1). 

(1) Haec eadem perspicue docet Angelicus in a. $ent. di- 
stinet. 04. Quaest. 1. art. 1. ad a. dicens: — Ad rationem li- 
beri arbitrii non pertinet, ut indeterminate so habeat ad bo- 
num vel malum.... et ideo, ubi perfectissimum est liberum ar- 
bitrium, ibi in malum tendere non potest; quia imperfectum 
esse non potest. Sed hoc ad libertatem arbitrii pertinet, ut a- 
ctionem aliquam facete, vel non facere possit, et hoc Deo con- 

$. LXXXIV. 

Beatos tum per visionem intuitivam tum 
per dilectionem Deo perfrui, jam vidimus 
( §. LXXX. ) Utramque perpetuam fore, de- 
monstravimus ( §. LXXXI. ); idque satis indi- 
cant mystica animalia ac seniores a Joanne 
conspecti in Apocalypsi cap. 4*5 queis die 
ac nocte requies non erat, cnm clamarent 
Sanctus , Sanctus , Sanctus Dominus Deus 
Omnipotens , et adorarent, Viventem in sae- 
cula saeculorum. Ab hac porro sempiterna 
adoratione et laude, quae beatifici amoris 
denotat exercitium, cessare nunquam posse 
beatos plane sic ostendimus. Gum per visio- 
nem beatis Deus clare proponatur ut sum* 
mum, perfectumque bonum; cumque volun- 
tas per se ad bonum prosequendum neces- 
sario trahatur, fieri nequit, ut beatorum vo- 
luntas Deo per amorem non adhaereat. Nam 
si posset ab amoris actu cessare, id esset, 
quia vel in Deo diligendo aliquam mali ra- 
tionem nosceret beatus, vel majoris boni ra- 
tionem in dilectionis omissione. At neutrum 
dari potest : nulla enim mali species in di- 
lectione Dei, qui fons est omnis bonitatis: 
nulla ratio majoris boni in cessatione ab 
amore, quia nullum bonum majus , quam 

venit: bona enim, quae facit potest non facere, nec tamen ma- 
lum facere potest. 

cum Deo summo bono intima conjunctio. 
Felici ergo necessitate ad Deum perpetuo 
diligendum beati adstringuntur. 

$. LXXXV. 

Non modo justorum animae sempiternae 
beatitudinis consortes erunt, sed et eorum 
corpora, cum novissimo die in gloria resur- 
gent: unde Tertullianus ajebat Lib. de re- 
surrectione carnis cap ii. Fiducia cristia- 
norum , resurrectio mortuorum. Resurrectio- 
nis dogma in lege veteri Sadducaeos reje- 
cisse, constat ex Evang. Matt. cap. 22., ubi 
Servator Christus eos sic arguit v. 3 o: = er- 
ratis, nescientes Scripturas In resurre- 

ctione enim neque nubent, neque nubentur, 
sed erunt sicut angeli Dei in caelo = . In 
lege quoque evangelica complures habuit 
hoc ipsum dogma oppugnatores haereticos 
praeter Simonem magum. Cerdonem ac Mar- 
cionem, de quibus consuli poterunt Epipha- 
nius (1), et Augustinus (a). Quam vero fir- 
ma, quam perspicua sit catholica veritas de 
futura corporum resurrectione, ex utriusque 
Testamenti auctoritate satis compertum ha- 
bemus. Legitur siquidem in Libro Job cap. 
19. v. 26. = In novissimo die de terra sur- 
recturus sum, et rursum circumdabor pelle 

(1) Epiphaniua haeres» 64. 

(a) Augustinus I1i1.de Haeres. Cap. 18. 

mea, et in carne mea videbo Deum Salva- 
torem meum =. Legitur item. Ep. 1. ad 
Corinth: Gap. i5. v. 5i. = Ecce mysterium 
vobis dico: omnes quidem resurgemus, sed 
non omnes immutabimur. In momento, in 
ictu oculi, in novissima tuba; canet enim 
tuba , et mortui resurgent incorrupti = . 
Hisce addjiciatur Traditio constans ac per- 
petua Ecclesiae, quae in Symbolis Aposto- 
lico, Gonstantinopolitano, atque Athanasiano 
hunc Fidei articulum semper et ubique re- 
tinuit, ac fidelibus praedicavit. Quod si circa 
possibilitatem veritatis adhuc probatae quis- 
piam ex recentioribus pseudo- philosophis 
dubitationes forte moveret: audiat illi sic 
respondentem veterem Religionis Apologi- 
stam, Atbenagoram nempe, qui Lib. de re- 
surrect. mortuorum haec habet: = Homi- 
num corpora cum non essent condidit (Deus). 
Ergo etiam quomodocumque dissoluta eadem 
facilitate instaurabit =: audiat Tertullia- 
num Lib. de resurrectione carnis Gap. 11. 
dicentem: = Qui ex nihilo molitus est cun- 
cta, poterit carnem in nihilo perductam ex- 
primere de nihilo.... utique idoneus est re- 
ficere qui fecit: quanto enim plus est fecisse, 
quam refecisse = ? 

$. LXXXVI. 

Corpori caelestis gloriae una cum anima 

participi varias competere dotes indubium 
est, cum eas hisce verbis Paulus enumeret 
Ep. r. ad Corint. cap. i5. v. 43: = Semi- 
natur corpus in corruptione, surget in in- 
corruptione: seminatur in ignobilitate, sur- 
get in gloria: seminatur in infirmitate, sur- 
get in virtute: seminatur corpus animale, 
surget corpus spirituale =. Per sequentes 
conclusiones Apostoli doctrina hac ratione 
dilucidatur. Si corpus surget in incorruptio- 
ne: ergo impassibile erit; quod enim incor- 
ruptibile est haud unquam dissolvi potest. 
Si corpus surget in gloria: ergo claritate ac 
venustate donatum erit juxta illud Matt. 
cap. i3. v. 43. = justi fulgebunt sicut sol 
in regno Patris eorum = . Si corpus surget 
in virtute: ergo infirmitatibus expers erit; 
tum quippe ex Apocalyp. cap. 2.1. v. 4. Ab- 
sterget Deus omnem lacrymam ab oculis 
eorum, et mors ultra non erit, neque clamor , 
neque dolor erit ultra. Si tandem surget 
corpus spirituale: ergo et subtile erit, et a- 
gile: unde Paulo teste, ad Thessal. j. cap. 4. 
v. 16. rapiemur innubibus obviam Christo 
in aera , et sic semper cum Domino erimus . 

Quonam autem sensu intelligenda sit haec 
spiritualitatis beatorum corporum proprietas, 
ita explicat D. Thomas Lib. 4* Contra gen- 
tes Quaest. 86. = Spirituale quidem corpus 
resurgentis erit, non quia sit spiritus, ut 

quidam male intellexerunt, sive per spiritum 
intelligatur spiritualis substantia, sive aer, 
aut ventus; sed quia erit omnino subjectum 
spiritui; sicuti et nunc dicitur corpus ani- 
male, non quia sit animal, sed quia anima- 
libus passionibus subjacet, et alimonia in- 
diget = . 

Sed de beatorum corporum dotibus haec 
dicta sint satis. Praeter ea pauca, quae de 
beatitudinis proprietatibus postremo in hoc 
articulo pro munere nostro tradenda exi- 
stimavimus, de ceteris, quae hac in re pe- 
rhibent Theologi, si lubeat conferri poterunt 
Tournelyus (i),Bertins (a),etContensonius ( 3 ). 
Interim, cum primi Institutionum Ethices 
Christianae Libri metam attingere nobis da- 
tum sit, reliquum est, ut juniores sacrarum 
disciplinarum studiosi eorum actus sic probe 
sic pie in hoc saeculo dirigere conentur, 
ut finem ultimum, de quo egimus, tandem 
assequantur; eam, videlicet, Beatitatem, in 
qua Deus sine fine videbitur , sine fastidio 
amabitur, sine fatigatione laudabitur (4) . 

(s) Praeloct. theologic. t. I. p. I. Qaaest. i$. «t 17 . 

(a) Theologic. ditcip). tom. 1 . lib. 3. Cep. 13 ; et tora. s. 
lib. 3i . Ctp. 5. 

(3) Theolog. Ment. et Cord. t. t. lib. 5. integr. diiaert. s. 

(4) D. Auguet. de Cir. D. lib. 3 *. Cep. ait. 

Finis Libri Primi. 

